
LEGĂTURA MOLDOVEI 
CU ARDEALUL 


— De unde sunteţi voi, măi băieţi? 

— Din Ardeal, părinte. 

— Şi eu sunt din Ardeal. Răsstrăbunicii mei au 
fost din Săliştea Sibiului. Eu am un văr, profesor mare 
la laşi, care-i cu arhivele statului, la Golia, Vasile 
loncscu. Şi el are toate registrele cu ardelenii care au 
trecut munții. Din Piatra Neamţ până în Vatra Dornei, 
în toate comunele, sunt ardeleni izgoniți de unguri. 
Toate comunele. Și Pipirigul şi Poiana Teiului şi 
Borca şi Sabasa, toţi sunt ardeleni fugăriți din Ardeal, 
care au ocupat Valea Bistriţei. Cum au trecut munţii, 
lc-au dat munţi, poieni şi aici s-au instalat. Care au 
trecut din Ardeal le-au dat acolo. 

Tot atunci au trecut şi moşii mei, în Vinerea 
Paştilor. Am găsit scris: Simion Ungureanu, Vasile 
Ungureanu şi Ilie Ungureanul. 

Ei au venit cu 3000 de oi. Şi au spus acolo în 
Ardeal la autorităţi că n-au cu ce ierna oile la Sibiu, şi 
au venit că au auzit că este fân mult la Beclean, aici la 
Dorna, pe la Ilva, şi aşa au venit să fie cât mai 
aproape de graniţă. Şi în Vinerea Paştilor au astupat 
tălăngile la oi, că santinelele ungureşti erau departe, la 
10 km unul de altul prin pădure, şi era un viscol mare, 
o furtună. Aşa au trecut, şi când s-au văzut dincoace, 
santinelele noastre i-au şi primit şi apoi au coborât la 
Vatra Dornei. Unul a rămas aici la Pipirig, este un sat 
de Hic aici; unul la Tătăruși, comună mare, şi unul la 
Botoşani. 


' Ungureni crau numiţi toți care veneau din Ardeal. 

Aşa au trecut moşii mei, răsstrăbunicii noştri. 
Tata ştia de aceştia toţi. Ei săracii, moldovenii, au 
adăpostit pe ardeleni când a fost că au venit catolicii 
şi au luat toate cărţile ortodoxe de la bisericile 
ortodoxe din Ardeal şi le-au dat pe foc şi au pus cărţi 
de-ale lor, care aveau Crezul cu Filioque. 

Şi când a intrat bietul Andrei Şaguna, marele 
român, el era şi învăţat şi cunoscut şi la Viena, murise 
blestemata aceea de Maria Tereza şi au intrat alți 
împărați. Apoi s-a făcut un memoriu mare, câte 
biserici ortodoxe au fost stricate şi mănăstiri, câtă 
prigoană este şi cutare. Şi atunci le-au dat voie să 
pună preoţi români la biserici, dacă au. Câţi preoţi a 
trimis atunci Moldova, să-i ajute pe ardeleni! Iar 
Mănăstirea Neamţ era în floarea tipăririi. 

Cuviosul Paisie, 1794, alimenta atâta ortodoxie 
de aici, de la Neamţ. A trimis 12 care cu cărţi 
religioase bisericeşti, cu boi trase peste munţi. Arată 
istoria tot. 

Când au ajuns la Sibiu, a fost o mare inaugurare 
— peste munţi se mergea greu atunci, nu erau mașini şi 
drumuri —, Trioade, Penticostare, Mineie, Evanghelii, 
Apostoli, tot ce trebuie pentru Biserica Ardealului. De 
aceea se găsesc cărți tipărite aici la Mănăstirea Neamţ 
pe la Bihor, pe la Zalău, pe la toate bisericile. 

Foarte mult a ajutat Moldova pe românii din 
Ardeal. Moşul Gheorghe Lazăr ştia toate acestea, 
săracul. „Ehei, drăguță, dacă nu era Moldova, eram 
păgâni (catolici) aici. Moldova ne-a ajutat foarte 
mult”. Aşa este! 

Şi de aceea, măi băieţi, bine că aţi venit în Mol- 
dova, să cunoaşteţi Moldova, mănăstirile din Moldo- 
va. Să ţinem legătura naţională în inima noastră, 
Moldova cu Ardealul, că suntem una. 


CUVÂNT DESPRE RUGĂCIUNEA MINŢII 
rostit în faţa părinţilor Mănăstirii Grigoriu!, 
Muntele Athos — septembrie 1977 


Prea Cuvioase Părinte Stareţ, 
Prea Cuvioşi Părinţi, 


Mai întâi îngăduiţi-mi să mulţumesc Preasfintei 
Treimi, Care mi-a împlinit astăzi dorința mea din 
copilărie de a ajunge la sfințitul pământ grecesc, 
adăpat de sângele multor cuvioşi, drepţi, de martiri şi 
de sfinţi, şi îndeosebi la Muntele cel Sfânt, la Grădina 
Preasfintei Stăpânei noastre de Dumnezeu Născă- 
toare, pentru a mă închina la mulţimea sfintelor 
moaşte şi icoane făcătoare de minuni, care de veacuri 
se păstrează aici, pentru slava preasfântului nume al 
Sfintei Treimi. 


! Acest cuvânt al Părintelui Cleopa a fost rostit în faţa 
obştii Sfintei Mănăstiri Grigoriu de la Muntele Athos, cu ocazia 
pelerinajului făcut în 1977, împreună cu un grup de părinţi de la 
Mănăstirea Sihăstria. Cuvântul a fost publicat în periodicul 
Cuviosul Grigorie al Mănăstirii Grigoriu, nr. 3/1978 şi 4/1979, şi 
a avut un larg ecou în rândul credincioşilor greci, după cum se 
poate vedea în cartea Amintiri despre Bătrânul Porfirie de 
Anastasios Sotirios Tzavaras, ed. Bunavestire, 1999, p. 127-128, 
unde însă nu se menţionează numele Părintelui Cleopa. Cuvântul 
de faţă a fost tradus de Protosinghelul Petroniu Tănase, stareţul 
Schitului Prodromu de la Sfântul Munte Athos, după textul apărut 
in revista Mănăstirii Grigoriu. 

Ceea ce simt eu acum nu pot spune cu săracele 
mele cuvinte, sunt copleşit de răpirea minţii. 
Mănăstirile prin care am trecut ne ridică mintea la 
Cer, iar cuvioşii părinţi la îngerii care laudă şi slăvesc 
pe Ziditorul: „În biserica slavei Tale stând, socotim că 
ne aflăm în Ceruri”. Primirea călduroasă a sfinţilor 
părinţi pe la care am trecut rămâne neuitată în inimile 
noastre. Adânca smerenie şi nemărginita lor iubire ne 
aduc aminte de cuvintele Cuviosului Casian: „Iubirea 
de Dumnezeu constă în a ne osteni unii pentru alţii”. 
Astfel, pustnicii nu nesocotesc iubirea lor față de 
oameni, ci o descoperă în această lepădare de lume şi 
privesc desăvârşirea cu teamă, ca nu cumva iubirea să 
fie nesocotită cât de puţin. 

Dar acum trebuie să mă opresc din multa 
vorbire, pentru a răspunde la rugămintea cuvioşiilor 
voastre de a spune câteva cuvinte despre rugăciunea 
minţii. 

Zice undeva Sfânta Scriptură: Se face oare 
pâine fără sare? Ce gust au cuvintele goale? (lov 6, 
6). Acest cuvânt mi se potriveşte mie, leneșul şi 
nelucrătorul virtuţii, care îndrăznesc să vorbesc 
preacuvioşiilor voastre cuvânt gol şi pătimaş, eu care 
nici n-am început să-l trăiesc. Din această pricină, nu 
veţi găsi vreo dulceaţă în cele ce voi spune, deoarece 
le grăiesc din minte şi nu din osteneala trăirii. 

Ce este rugăciunea? Să auzim pe Sfântul loan 
Scărarul, care ne răspunde: „Rugăciunea, după calita- 
tea ei, este dor arzător şi unire a omului cu Dumne- 
zeu; iar după lucrare, menţine lumea în existenţă să nu 
se destrame din pricina multelor noastre păcate. Este 

maica lacrimilor, lăsarea şi iertarea păcatelor, podul 
care eliberează pe om de ispite şi de primejdii, 
peretele care împiedică necazurile şi zdrobeşte 
războaiele patimilor, oamenilor şi dracilor, lucru 
ceresc şi hrană a tuturor îngerilor şi sfinţilor; negrăită 
bucurie a drepţilor, lucrare neîncetată, hrană a 
sufletului, luminare a minţii, secure care taie 
deznădejdea, bogăţia monahilor, comoara pustnicilor, 
micşorare şi nimicire a mâniei, oglindă care arată 
sporirea celui ce se roagă, arătare a măsurii virtuţilor 
sufleteşti, aducătoare aminte a fericirii şi a darurilor 
care vor fi date iubiţilor slujitori ai lui Dumnezeu” 
(Scara, cuv. 28). 

Şi iarăşi: „Este convorbirea minții cu 
Dumnezeu, odraslă a blândeţii, rodul bucuriei şi al 
mulțumirii, izgonire a întristării şi a neputinței, 
înălțarea minţii la Dumnezeu” (Evagrie Monahul, 
Cuvânt despre rugăciune — Filocalie). 

Şi dumnezeiescul părinte Marcu Pustnicul zice 
că: „Rugăciunea este maica tuturor virtuţilor” 
(Filocalie: Despre Legea duhovnicească). 

Din cele spuse acum pe scurt, putem şti ce este 
rugăciunea. 

Felurile ei, după lucrare, sunt următoarele: 

1. Rugăciunea buzelor 

2. Rugăciunea minţii 

3. Rugăciunea minţii din inimă 

4. Rugăciunea inimii sau care se mişcă de la 
sine 

5. Rugăciunea fără imagini 

6. Rugăciunea curată 

7. Rugăciunea duhovnicească, adică rugăciunea 
care trece dincolo de marginile conştiinţei. 

8. Felul al optulea de rugăciune, Sfântul Isaac 
Sirul nu-l numeşte rugăciune, ci „vedere duhovni- 
cească”, despre care auzim vorbind pe Sfântul 
Apostol Pavel, când se referă la răpirea lui la al treilea 
cer, şi pe Sfântul Maxim Cavsocalivitul în convor- 
birea cu Sfântul Grigorie Sinaitul despre rugăciune. 

Vorbind despre felurile rugăciunii după lucrarea 
lor, trebuie să înțelegem că nu putem despărţi un fel 
de altul. Deci trecerea de la un fel la altul se face pe 
nesimţite, organic, aşa cum un prunc devine cu timpul 
copil, apoi tânăr, mai apoi bătrân şi aşa mai departe, 
fără să ştie omul în ce an anume a trecut prin toate 
aceste vârste. 

Primul fel de rugăciune putem să-l numim 
începutul rugăciunii, deoarece încă nu a fost înţeles de 
minte. Este cel mai de jos fel de rugăciune, sau mai 
bine cum zice Sfântul Grigorie de Nyssa, aceasta este 
cea mai îndepărtată formă de rugăciune. Oricum, şi 
aceasta se numeşte rugăciune şi are temeiuri 
scripturistice. Când, de exemplu, auzim din Sfânta 
Scriptură: Cu glasul meu către Domnul am strigat 
(Ps. 141, 1), sau: Către Domnul cu gura mea am 
strigat şi L-am lăudat cu limba mea (Ps. 65, 15), 
trebuie să înţelegem că aceste mărturii ale Sfintei 
Scripturi ne vorbesc despre rugăciunea buzelor. 

Dar dacă noi ne-am mulțumi să rămânem toată 
viaţa noastră numai la acest fel de rugăciune, atunci 
înseamnă că ne-am hotărât să rămânem la stadiul cel 
mai de jos al rugăciunii şi să avem pomenirea lui 

Dumnezeu numai cu gura şi cu limba, în timp ce 
mintea şi inima noastră se află departe de Dumnezeu, 
potrivit Scripturii: Acest popor Mă cinsteşte numai cu 
gura şi cu buzele lui, dar inima lui este departe de 
Mine. 

Totuşi, nici această rugăciune a buzelor nu este 
lepădată, deoarece constituie începutul rugăciunii şi 
cu aceasta învăţăm „de la început” să ne rugăm şi să 
slăvim pe Dumnezeu. Şi astfel, aşa cum nici un lucru 
nu este fără de început, fără numai Acela care le-a 
creat pe toate, așa şi rugăciunea are un început. Prin 
urmare, şi acest fel de rugăciune a buzelor este un fel 
de proslăvire şi de rugăciune curată către Dumnezeu; 
fie că se face cu cântare, fie cu tropare, canoane sau 
alte rugăciuni care se află în cărțile liturgice. Dar 
aceste rugăciuni sunt o rânduială şi un început de 
rugăciune, care ne-au fost hotărâte nouă de cei de 
demult, după rânduiala Sfinţilor Părinţi. De aceea 
repet, că a rămâne în acest fel de rugăciune, care se 
face numai cu buzele, şi a nu învăţa să ne rugăm lui 
Dumnezeu cu mintea şi cu inima este o greşeală și o 
mare pagubă duhovnicească pentru sufletele noastre, 
şi, totodată, o abatere de la adevărata lucrare a 
rugăciunii. 

Desigur, Sfinții Părinţi, având în vedere 
ncputința celor care nu intră în viaţa călugărească, le 
rânduiesc, paralel cu lucrarea poruncilor lui Hristos, 
să ia parte la slujbele psalmilor, canoanelor şi la 
troparele în slava lui Dumnezeu în biserică și la 
rânduielile ei. Dar trebuie să înțelegem că acest fel de 
rugăciune (adică exterioară) este îngăduită de Sfinţii 

Părinți numai pentru un timp, din cauza neputinței şi a 
stării noastre duhovnicești prunceşti, pentru ca apoi, 
cu această rânduială, să înaintăm încet-încet pentru a 
trece la treapta lucrării minții şi să nu rămânem până 
la sfârşit la rugăciunea care se face cu tropare, 
deoarece zice Sfântul Grigorie Sinaitul: „Ce este mai 
copilăros decât faptul că noi rostind cu gura cuvinte 
exterioare de rugăciune, ne înşelăm în plăcuta părere 
ce ne-o facem despre noi înșine, lăudându-ne cu 
cantitatea şi hrănindu-ne cu acest fariseism din afară”. 

Sfântul Macarie Egipteanul, ferindu-ne de acest 
fel de rugăciune pruncească şi arătându-ne stadiul 
acestui fel de lucrare, zice: „După felul vieţii noastre, 
şi rugăciunea noastră să fie îngerească, iar nu 
trupească, ca să nu zicem idolatră”. „Deoarece — 
continuă Sfântul Grigorie Sinaitul — dacă ne este 
îngăduit să ne rugăm cu glasul pentru lenea şi 
neştiințţa noastră, aceasta s-a făcut cu scopul de a ne 
înălța la adevărata rugăciune”. 

Această rugăciune, numai cu gura şi cu glasul, 
nu poate elibera pe om de patimile lăuntrice, precum 
auzim pe un părinte din Pateric zicând către un frate: 
„Dacă lucrarea lăuntrică cea după Dumnezeu nu ajută 
pe om, atunci zadarnic se ostenește pentru cele din 
afară”. Pentru aceeași lucrare, Sfântul Isihie Ierusali- 
miteanul zice: „Dacă omul nu face voia lui Dumnezeu 
şi Legea Lui înăuntrul pântecelui său, adică înlăuntrul 
inimii sale, atunci nici în afară nu o împlinește cu 
uşurinţă” (Filocalia, cap. 86). „Ceea ce se întâmplă cu 
peştele când este scos din mare, acelaşi lucru se 
întâmplă şi cu mintea când este scoasă din pomenirea 

lui Dumnezeu și rătăcește în pomenirea lumii” 
(Sfântul Isaac Sirul, cuv. 34). 

Trecând la treapta a doua a rugăciunii, trebuie 
să spunem de la început că acela ce se nevoieşte cu ea 
sc ridică de la rugăciunea cu buzele la rugăciunea 
minţii cu condiţia ca rugăciunea buzelor cu atenţie să 
devină rugăciune. Astfel, obişnuindu-ne cu rugăciu- 
nca lui Iisus cu buzele, cele mai însemnate elemente 
ale acestei rugăciuni sunt următoarele: 

l. Atenţia; 

2. Închiderea minţii în cuvintele rugăciunii lui 
lisus; 

3. A rosti cuvintele rugăciunii fără silă, cu căință 
duhovnicească; 7 

4. A ține puțin respirația, în timpul rostirii cu 
mintea a rugăciunii: „Doamne [isuse Hristoase, Fiul 
lui Dumnezeu, miluieşte-mă pe mine, păcătosul!” 

Dacă acestea sunt necesare şi la alte rugăciuni, 
cu atât mai mult sunt necesare la rugăciunea lui 
llristos. Rugăciunea lui Iisus, când este făcută cu 
toată atenția, este rugăciunea pe care trebuie să o facă 
omul cu mintea. La Sfinții Părinți, această rugăciune 
arc această formă: „Doamne [isuse Hristoase, Fiul lui 
Dumnezeu, miluieşte-mă pe mine, păcătosul” (Sfântul 
Nicodim Aghioritul). 

Trebuie să avem în vedere şi faptul că 
rugăciunea minții este obligatorie nu numai pentru 
monahi, ci şi pentru toți credincioşii, deoarece marele 
Apostol Pavel se adresează tuturor creștinilor când 
zice: Rugaţi-vă neincetat (1 Tes. 5, 17). 

Dar dacă va zice cineva că această poruncă s-a 
«dat pentru rugăciunea cea dinafară cu buzele, îi voi 

răspunde: Fiindcă suntem oameni şi avem trup, 
trebuie desigur să ne închinăm lui Dumnezeu și cu 
metanii trupești, dar fiindcă El este Duh şi Minte, şi 
mai presus decât toate duhurile şi minţile, de aceea şi 
noi trebuie să-l aducem închinăciune cu mintea şi cu 
duhul, deoarece acest fel de rugăciune este cel mai 
potrivit şi mai aproape de El după firea Lui, deoarece 
fiecare iubeşte pe cel asemenea cu sine. Acest lucru 
nu ne-a învățat pe noi un om, ci însuşi Fiul lui 
Dumnezeu, Care ne-a zis: Tatăl astfel de inchinători 
voiește. Duh este Dumnezeu şi cel ce I se închină 
trebuie să I se închine în duh şi în adevăr (loan 4, 24). 

Dar o astfel de închinare, în duh şi în adevăr, se 
face mai ales cu rugăciunea minţii şi a inimii. Tocmai 
de aceea şi dumnezeiescul Părinte Grigorie Sinaitul a 
învăţat această lucrare a rugăciunii minţii nu numai pe 
monahii din Sfântul Munte, ci începând de aici a mers 
învățând această lucrare şi pe râvnitorii cei căsătoriţi, 
ca să o cunoască până și în Ţara Românească. 

Apoi şi luminatul Sfânt Grigorie al Tesaloni- 
cului, în diferite cuvinte, nu numai că îndeamnă pe 
toţi creștinii să se roage cu inima, ci și un întreg 
cuvânt trimite filosofilor Ioan şi Teodor, care trăiau în 
lume, cărora le descoperă tainele sfintei rugăciuni (a 
minţii) şi a trezviei (Sfântul Nicodim Aghioritul). Şi 
iarăşi, dumnezeiescul Părinte Grigorie Teologul, 
arătând că prin această chemare a numelui lui Hristos, 
se naște în inima omului dragostea pentru El, zice: 
„Cei ce iubesc mult pe cineva, obişnuiesc să 
pomenească cu dulceaţă chiar şi numele aceluia” 
(Cuvânt la Sfântul Botez). 

Acest lucru îl adeverește și Sfântul Isaac Sirul, 
zicând: „Când se va porni pomenirea lui Dumnezeu în 
mintea celui ce-L iubeşte, îndată sufletul său varsă 
mulțime de lacrimi, fiindcă dragostea are obicei să 
verse lacrimi la pomenirea celor iubiţi”. 

În ce priveşte înfrânarea de la mâncare şi 
îndeletnicirea cu postul, lucrul este foarte necesar 
celor ce se îndeletnicesc cu rugăciunea minţii. Dar 
post şi înfrânare de la mâncare şi de la somn nu peste 
măsură, pentru că astfel de post produce pagubă în loc 
de folos. 

Despre aceasta, Marele Vasile ne învaţă, zicând: 
„Măsura nevoinţei trupeșşti să fie potrivită cu măsura 
puterii trupeşti a fiecăruia dintre noi”. Şi dumne- 
zcicscul Maxim Mărturisitorul, arătându-ne acelaşi 
lucru — adică în postul și nevoința trupească să 
folosim calea împărătească —, zice: „Dă trupului după 
puterea lui şi toată voinţa ta o îndreaptă spre lucrarea 
minţii”. Adică trebuie să avem trupul sănătos şi nu 
neputincios peste măsură, fiindcă lucrarea minţii cere 
şt un trup sănătos. Prin urmare, trebuie să fugim cu tot 
dinadinsul de postul nemăsurat şi de nevoinţa tru- 
pcască exagerată. 

Dar să spunem ceva despre căldura care se 
produce în timpul acestei sfinte rugăciuni, ca să 
cunoaștem care este din fire şi care de la draci şi care 
din harul şi darul lui Dumnezeu. Să începem cu des- 
cricrea acestei călduri, după mărturia dumnezeiescului 
părinte Calist, Patriarhul Constantinopolului, care cu 
privire la aceasta zice: „Mai înainte de toate, vine o 
căldură de la rărunchi, care ne cuprinde și care se 

arată ca o înşelare. Totuși aceasta nu este înşelare, ci o 
lucrare firească, produsă din lucrarea voinţei. Dar 
dacă cineva ar socoti că această căldură este de la har, 
atunci cu adevărat se înşeală. În toate cazurile când se 
produce o astfel de căldură, lucrătorul rugăciunii nu 
trebuie să o primească, ci să o respingă. 

Apoi vine o altă căldură de la inimă şi dacă 
mintea în acest timp coboară la gânduri de desfrânare, 
aceasta, fără nici o îndoială, este înşelare. Dar dacă tot 
trupul se încălzeşte de la inimă, în timp ce inima este 
curată şi fără patimă, şi este ca și cum s-ar alipi de 
adâncul inimii, atunci este cu adevărat o lucrare a 
harului şi nu este înşelare”. 

Cunoscând noi acest lucru, este bine ca de la 
început să obișnuim mintea ca în timpul rugăciunii să 
se afle în partea de deasupra inimii şi să privească în 
adâncul ei, dar să nu fie la mijloc, la o parte sau în 
partea de jos a inimii. 

Pricina pentru care trebuie să procedăm astfel 
este următoarea: Când mintea se află în partea de 
deasupra inimii şi lucrează rugăciunea înlăuntrul ei, 
atunci ea este ca un împărat, care stă la înălțime şi 
observă în toată libertatea toate gândurile rele, pe care 
le zdrobeşte şi le nimiceşte cu numele lui lisus 
Hristos, ca pe alţi prunci babilonești. În acelaşi timp, 
fiind departe de stomac, se poate feri de lucrarea 
patimilor poftei, care se află în firea noastră de la 
căderea lui Adam. 

Despre diferitele feluri de căldură învaţă şi marii 
pustnici şi lucrători ai rugăciunii lui lisus din Rusia: 
Episcopul Teofan Zăvorâtul şi episcopul Ignatie 


PĂRINTELE CLEOPA 17 


Briancianinov. lată ce zice Episcopul Teofan despre 
căldura din timpul rugăciunii: „Adevărata căldură este 
un dar al lui Dumnezeu. Dar este şi o căldură firească 
care este rod al străduinţelor și al stărilor noastre 
proprii. Acestea se deosebesc între ele ca aurul de 
pământ”. 

Apoi continuă zicând: „Primul rod al căldurii 
(lumnezeiești este concentrarea gândurilor şi dorul 
puternic după Dumnezeu”. De asemenea, când a fost 
întrebat de cineva dacă această căldură firească este 
duhovnicească, cuviosul episcop a răspuns: „Nu este 
duhovnicească, nici cerească, ci este o căldură obiş- 
nuită a sângelui nostru, dar fiindcă ţine rugăciunea în 
inimă şi ajută la împlinirea mişcărilor duhovniceşti, se 
numeşte duhovnicească. Aceasta însă numai în cazul 
când nu este însoţită de vreo dulceaţă a poftei, fie şi 
uşoară, ci ţine sufletul şi trupul în stare de liniște. 
Când însă căldura care însoţeşte rugăciunea lui lisus 
nu este însoţită de simţire duhovnicească, nu trebuie 
să se numească duhovnicească, ci simplă căldură a 
sângelui. Cine pe această căldură o numeşte duhovni- 
cească, fără să vadă în aceasta simţiri duhovniceşti, 
acela cade sigur în greşeală. Dar cine o va numi «din 
Han», acela este şi mai greșit. Există şi alte mişcări ale 
trupului, care ajută la rugăciune, dar ele nu sunt 
aceleaşi la toți. Dar la acestea nu este cazul să ne 
oprim”. 

Episcopul Ignatie Briancianinov, privitor la 
acestea, zice cam acelaşi lucru ca şi episcopul Teofan 
şi anume: „Căldura care provine de la încordarea 
trupească a voii este şi aceasta trupească. Este o 

căldură firească a sângelui din regiunea firească a 
pieptului”. 

Sfântul Calist mai zice următoarele despre 
aceste călduri: „Vine şi o altă căldură din inimă şi 
dacă în acest timp în minte vine un gând de 
desfrânare, acest lucru este o adevărată înşelare. Dar 
când tot trupul se încălzeşte de la inimă, iar mintea 
rămâne curată şi fără patimă, ca legată de adâncul 
lăuntric al inimii, atunci aceasta, fără îndoială, este o 
lucrare a harului şi nu a înşelării. Uneori, la acei care 
încearcă acest fel de stări, apare şi o transpiraţie 
trupească din multa căldură care se află în trup, şi 
atunci se mişcă din inimă o sfântă lucrare, care se 
înalţă ca o frunză de la inimă și mişcă mintea spre 
cele din lăuntru — ca și cum ar fi chemată de acea 
sfântă lucrare — ca să strige adesea: «lisuse al meu, 
lisuse al meu». Aşa încât când se deschide inima, 
numai atâta strigă mintea: «lisuse al meu» şi nu poate 
rosti toată rugăciunea, adică «Doamne Iisuse 
Hristoase, Fiul lui Dumnezeu, miluiește-mă», din 
pricină că inima se deschide des. 

Deci aceia care zic că într-o astfel de lucrare pot 
rosti întreaga rugăciune, se înșeală, deoarece mintea 
care se află într-o astfel de lucrare duhovnicească în 
inimă, nu poate zice nimic mai mult decât: «Iisuse al 
meu». Atunci cu adevărat dintr-o astfel de sfântă 
lucrare a rugăciunii se face în inimă un fel de teamă 
plină de evlavie şi în suflet, din lucrarea rugăciunii, se 
face o mare mângâiere. Şi atunci inima saltă şi revarsă 
lacrimi pline de dulceaţă, care curg dulce din ochi cu 
o întristare plină de bucurie. Și atunci inima fierbe de 

dumnezeiasca lucrare și întreg trupul este luminat şi 
mintea într-o astfel de stare strigă: «Doamne milu- 
cște». 

Şi aşa cum untdelemnul dintr-un vas plin, 
încălzit la un foc tare, se revarsă peste margine 
fierbând, aşa se întâmplă şi în inima care este încălzită 
de duhovniceasca lucrare, ea revarsă căldură în tot 
trupul şi-l face înfocat; şi cine trăieşte o astfel de stare 
simte că toate cele lăuntrice ale sale sunt gata să iasă 
din el. 

Se întâmplă şi alte minunate taine la acela care 
are o astfel de lucrare. De multe ori apare o lumină cu 
ajutorul căreia vede înlăuntrul său o luminare, care îl 
străluceşte ca soarele şi care izvorăşte din inimă. 
Atunci în inimă au loc şi alte taine, dar nu pot să le 
descriu. Mintea vede toată făptura şi spăimântată de 
mirarea sfintelor lucruri şi de vederea tainelor 
dumnezeieşti, înalță doxologii din adâncul inimii, pe 
care nu pot să le descriu prin cuvinte. Atunci omul se 
îndumnezeieşte cu totul din această mișcare dumne- 
zciască, dincolo de ce este material şi simţit, şi se 
vede plin de o negrăită bucurie, asemenea cu unul 
care este beat. Și după aceasta, mintea este răpită de o 
vedere dumnezeiască şi vede taine înfricoșate, despre 
care nu pot vorbi amănunţit. Vede mintea dumne- 
/cicşti vederi, vede bucuria drepţilor şi frumuseţile 
raiului. Şi mai presus de minte vede în cer taine 
înfricoşate şi preaslăvite şi cu cât se înalță omul mai 
presus de cursele diavolilor, cu atât mai mult vede 
cele pe care i le dă Dumnezeu, Căruia I se cuvine 
slava în vecii vecilor. Amin”. 

Menţionând aici aceste taine, pe care le 
descoperă Dumnezeu celor care Îl iubesc și Îl roagă 
dintru adâncul inimii lor, m-am gândit: Oare câte 
minţi și inimi din neamul omenesc s-au învrednicit de 
aceste descoperiri de la Dumnezeu, de-a lungul 
veacurilor? Oare există acum pe pământ astfel de 
rugători? Aceste taine numai Cel prea bun le ştie. 


II 


După această lămurire despre cele trei călduri, 
care însoțesc rugăciunea lui [isus şi după cele mai sus 
arătate taine la acel care a ajuns să obişnuiască mintea 
cu rugăciunea duhovnicească, care de multe ori 
depăşeşte cadrul rugăciunii, ajungând la vederea 
duhovnicească, vom continua cercetând reținerea cu 
măsură a respirației din timpul rugăciunii minţii şi 
folosul duhovnicesc, care rezultă din această reţinere. 

Fiindcă mintea noastră de la naştere, din 
copilărie şi din tinereţe este obişnuită cu lucrările din 
afară ale acestei lumi, trebuie ca şi noi, când rostim 
această sfântă rugăciune a minţii, să nu respirăm prea 
des, cum se face în chip firesc, ci trebuie să reținem 
puţin respiraţia până când vom spune cu cuvântul lă- 
untric această rugăciune şi apoi să respirăm, aşa cum 
ne învață Sfântul Marcu Ascetul, zicând: „Mintea 
rugându-se fără răspândire, strâmtorează inima şi o 
frânge, dar inima înfrântă şi smerită, Dumnezeu nu o 
urgiseşte (Ps. 50)” (Filocalia, vol. 1, c. 34). 

Dar să fie cunoscut că îndeosebi începătorii au 
nevoie de această puţină reţinere a respirației când se 
roagă, fiindcă cei sporiţi în rugăciunea minţii, chiar 

fără această reţinere, şi numai prin cuvântul lăuntric 
intră în inimă şi rămân acolo. Totuşi şi aceştia, când 
vor să întoarcă mintea în inimă cu mai multă iubire de 
osteneală şi mai ales în timpul luptei cu gândurile şi 
cu ispitele, ca prin această întoarcere să se roage mai 
nerăspândit, fac aceasta de asemenea cu o reţinere 
măsurată a respirației (Sfântul Nicodim Aghioritul). 

Prin urmare, în cele de mai sus s-a arătat care 
cste folosul reţinerii respirației cu măsură în timpul 
rugăciunii minţii şi la ce ajută ea îndeosebi pe 
începătorii noştri, care se străduiesc să se obişnuiască 
cu rugăciunea lui lisus. 

Dar trebuie să ştim că rolul principal în lucrarea 
rugăciunii minţii îl are paza atenţiei. Sfântul Teofan 
Zăvorâtul, arătând acest lucru, zice: „Lucrul principal 
pentru o bună rugăciune este atenţia. Fără atenţie nu 
cxistă rugăciune. Mijloacele exterioare rămân mij- 
loace”. Şi iarăși acelaşi episcop, fiind întrebat prin 
scrisoare de o fiică duhovnicească a sa, dacă rugăciu- 
nea minţii este trebuitoare și pentru creştinii căsătoriţi, 
răspunde: „Cine nu are rugăciunea minţii lăuntrică, nu 
are nici un fel de rugăciune. Fiindcă numai rugăciu- 
nea minţii este adevărata rugăciune; de aceea este şi 
bineprimită şi plăcută lui Dumnezeu. Aceasta trebuie 
să fie esenţa unică a rugăciunii, şi a celei de acasă şi a 
celei din biserică, şi pentru monahi şi pentru obştea 
creştinilor ortodocşi. Deoarece lipsind cuiva rugăciu- 
nca minţii, rugăciunea lui are numai formă de rugă- 
ciune, dar nu este rugăciune. Deci ce este rugăciunea? 
Oare nu înălțarea minţii şi a inimii către Dumnezeu? 
Deci esenţa rugăciunii este înălțarea minţii din inimă 

către Dumnezeu. Mintea se sălășluieşte în inimă con- 
ştientă în faţa lui Dumnezeu. Aceasta este rugăciunea 
minții”. 

Când ne rugăm, trebuie să coborâm din minte în 
inimă. Eu dorm şi inima mea veghează (Cânt. 5, 3). A 
trimis Dumnezeu Duhul Fiului Său în inima voastră, 
care strigă: Avva Părinte (Galateni 4, 6). 

Începând să vorbesc despre rugăciunea care se 
lucrează cu mintea în inimă, cea mai bună rugăciune 
care se face prin întoarcerea minţii în inimă, să auzim 
de la început pe Domnul, Care ne îndeamnă, zicând: 
lar tu când te rogi, intră în cămara ta şi închide uşa 
ei, roagă-te Tatălui tău în ascuns şi Tatăl tău văzând 
în ascuns, iţi va da ţie la arătare (Matei 6, 6). Cămara 
aceasta, după tâlcuirea Sfântului Dimitrie al 
Rostovului şi a altor Sfinţi părinţi, este inima noastră. 

Şi dumnezeiescul Părinte loan Scărarul arată să 
închidem cămara inimii în timpul rugăciunii, apoi să 
uşurăm din când în când lucrul acesta al încordării, 
precum ne învață şi Sfântul Nichifor Pustnicul, 
zicând: „Să punem mintea cu atenţia şi cu cuvântul 
rugăciunii acolo unde de obicei vorbim cu noi înşine, 
adică sub gât, în partea de sus a pieptului şi după 
aceea iarăşi să coborâm deasupra sânului stâng”. 

Nu trebuie să nesocotim această îndrumare, 
oricât de simplă şi de puţin duhovnicească ni s-ar 
părea. Trebuie neapărat să coborâm de la cap la inimă. 
De asemenea trebuie să ştim bine că puterea vorbi- 
toare a inimii noastre este așezată de Creatorul nostru 
în partea de sus a inimii. Aceasta este puterea prin 
care inima omului se deosebeşte de inima animalelor. 

Putere şi cap al sufletului este mintea, care chiar dacă 
este duhovnicească, ea însăşi îşi are locul ei de 
petrecere în creier. 

De asemenea puterea cuvântului sau duhul 
omului, cu toate că este duhovnicesc, se află în partea 
de sus a inimii, care se găsește sub sânul stâng, lângă 
sân şi puţin mai sus de el. Deci ca să se facă unirea 
minţii cu inima, trebuie ca în timpul rugăciunii să 
ținem atenţia și memoria în acest loc, unde se află 
puterea grăitoare a inimii. Unirea minţii cu inima 
constă în unirea cugetelor duhovniceşti ale minţii cu 
simţirile duhovniceşti ale inimii. 

Sfântul Teofan Zăvorâtul, explicând cuvântul 
Sfântului Simeon Noul Teolog despre rugăciune, zice 
următoarele: „În rânduiala firească de trecere de la 
cele din afară la cele dinăuntru, adică la inimă, prima 
vamă care poate vătăma lucrarea rugăciunii, 
încercând să oprească mintea să coboare în inimă, 
cste imaginaţia. De aceea, trebuie să ne păzim de 
aceasta cât mai mult posibil. Pentru a putea ajunge la 
adevăratul loc lăuntric, adică la inimă, să amintim pe 
scurt că cea mai simplă regulă a rugăciunii este să nu 
ne imaginăm nimic. Trebuie să cugetăm că Dumnezeu 
este Duhul cel mai desăvârşit, Care nu are nici formă, 
nici înfăţişare. De aceea trebuie să ne străduim să ne 
rugăm lui Dumnezeu fără să ni-L închipuim. 
Gândurile sfinte şi închipuirea lor se produc în timpul 
cugetărilor evlavioase. Totuşi, în unele cazuri din 
timpul rugăciunii, deoarece închipuirile imaginaţiei 
țin mintea în afara inimii, chiar dacă acestea ar fi 
sfinte, în timpul rugăciunii atenţia noastră trebuie să 

fie înlăuntrul inimii. Închiderea cugetării în inimă este 
semnul de început al unei rugăciuni făcute cum 
trebuie. Aşa cum rugăciunea aceasta este calea pe 
care am urcat la Dumnezeu, tot așa şi îndepărtarea 
rugăciunii de la inimă, îndepărtează de această cale. 
Prin urmare, cei care folosesc acest fel de imaginaţie 
în timpul rugăciunii, chiar de la început pun piedici la 
lucrul pe care l-au început cu râvnă”. 

Deci vedem că este foarte necesar și folositor să 
ne păzim de orice fel de imaginaţie în timpul 
rugăciunii. Totuși, ce este închipuirea sau imaginaţia? 
La această întrebare ne răspunde dumnezeiescul Pă- 
rinte Grigorie Tesaloniceanul, care zice: „Închipuirea 
sau imaginaţia este organul lăuntric al simțirii 
lăuntrice a sufletului. Această închipuire este mai 
subțire decât simţirea, dar mai groasă decât mintea şi 
de aceea se numeşte hotarul dintre minte şi simţire. 
Aceasta se mai numeşte și "hârtie" a împăratului, 
adică a minţii, pe care se scriu şi se zugrăvesc 
imaginile lăuntrice, bune şi rele, ale simţirii” (Sfântul 
Nicodim Aghioritul). Aceasta este ecranul pe care se 
imprimă toate cele văzute cu ochii, cele auzite cu 
urechile, cele mirosite cu nasul, câte le-am gustat cu 
gura şi câte le-am atins cu simţul. De aceea şi 
Aristotel o numeşte "simţirea de obşte", fiindcă 
aceasta singură conţine toate imaginile care au intrat 
din afară prin cele cinci simţuri ale noastre. 

Dumnezeiescul Maxim Mărturisitorul zice: 
„Aşa cum trupul are ca lume gândurile, așa şi mintea 
are ca lume lucrurile; şi precum trupul desfrânează cu 
trupul femeii, așa şi mintea desfrânează cu ideea 


PĂRINTELE CLEOPA 25 


temcii prin chipul trupului ei. Deoarece vede în minte 
înfăţişarea trupului său amestecat cu acela al femeii... 
În chip asemănător se luptă mintal imaginile trupului 
său cu imaginea celui care l-a mâhnit... Şi același 
lucru se întâmplă şi cu alte păcate. Fiindcă cele ce le 
face trupul cu faptele în lumea lucrurilor, aceleaşi le 
face şi mintea în lumea gândurilor...” (Filocalia, Suta 
a treia de capete pentru dragoste, c. 53). 

Prin urmare, cunoscând modul în care lucrează 
imaginaţia în diferite păcate şi cât de plină este 
aceasta de rele, trebuie tocmai de aceea să facem ceea 
cc ne învaţă cu dreptate dumnezeieştii Părinţi: „Că 
adică să arătăm mai multă grijă în paza imaginaţiei, 
decât la înseşi organele simţurilor din afară”. Mare 
grijă trebuie să avem la mişcările lăuntrice ale 
imaginaţiei noastre şi să nu o lăsăm să aibă legătură 
cu aducerea aminte cu plăcere de lucrurile cele văzute 
cu ochii, de cele auzite cu urechile, de aromele câte 
le-am mirosit, de mâncările dulci şi rele pe care le-am 
încercat cu gustul, de acelea pe care le-am pipăit mai 
înainte şi în general de orice păcat închipuit cu mintea 
şi care ne-a luptat cândva (Sf. Nicodim Aghioritul). 

Şi dumnezeiescul Părinte Maxim Mărturisitorul 
confirmă cele de mai sus, zicând: „Este mare lucru să 
nu fie cineva stăpânit de vreo patimă, când se află în 
faţa lucrurilor care o provoacă, dar este mai mare să 
rămâi nepătimaș în faţa închipuirilor lor. Deoarece 
războiul dracilor împotriva noastră prin gânduri este 
mai mare decât războiul prin lucruri” (Filocalia, 
Prima sută despre dragoste). 

A doua vamă a drumului care duce la cele 
dinlăuntru — şi de care trebuie să ne păzim — este cea 
raţională, gândul, mintea luată în sine ca putere 
cugetătoare şi de judecată... De această vamă trebuie 
să trecem fără oprire. Mai mult, trebuie să coborâm 
împreună cu mintea în inimă. Când unii se opresc la 
acest stadiu, ei ajung apoi la al doilea chip 
neîndreptățit al luării aminte în rugăciune, care se 
caracterizează prin faptul că mintea rămâne în cap şi 
voieşte să pună rânduială şi să se grijească de toate 
care există în suflet, osteneală însă pierdută, deoarece 
nu câștigă nimic. Aceasta aleargă după toate, dar nu 
poate birui nimic, ci are numai înfrângeri. Aceasta 
este a doua formă de luare aminte și a folosirii atenţiei 
în timpul rugăciunii, şi cine doreşte mântuirea sa 
trebuie să fie foarte atent şi să vadă paguba pe care o 
produce în sufletul său oprirea la acest stadiu. Totuşi, 
această a doua formă de rugăciune este cu totul mai 
bună decât prima, aşa cum noaptea cu lună este mai 
bună decât noaptea fără lună. Cuviosul Teofan 
numește acest fel de rugăciune a minţii: „din cap”, 
deosebind-o de cel de-al treilea, care este al minţii în 
inimă sau al inimii unită cu mintea. 

Cel de al treilea fel de rugăciune şi atenţie se 
înfăţişează astfel: Mintea în timpul rugăciunii petrece 
fără ieşire în interiorul inimii şi de aici, dinlăuntrul 
inimii, înalță rugăciune către Dumnezeu. Aici se află 
toată esenţa lucrării. Deci, astfel — cum am arătat şi 
mai înainte — trebuie ca mintea să se coboare în inimă, 
goală de orice imaginaţie, adică fără închipuire, fără 
să cugete ceva sensibil şi fără să aibă vreun gând 

lăuntric sau exterior, fie el chiar şi bun. Aceasta 
pentru că Dumnezeu se află în afară de cele simţite şi 
de cele cugetate şi mai presus decât toate acestea. De 
accea şi mintea care caută să se unească cu Dumnezeu 
în rugăciune, trebuie să rămână în afară de toate cele 
simţite şi cugetate și mai presus de toate acestea, 
pentru a ajunge la dumnezeiasca unire. 

De aceea şi dumnezeiescul Părinte Nil Pustnicul 
zicc: „Când te rogi, să nu-ţi închipui dumnezeirea, 
nici să laşi vreo altă formă să intre şi să se 
întipărească în mintea ta”. Și iarăşi, Sfântul Nicodim 
Aghioritul arată că la această întoarcere a minţii în 
inimă şi la intrarea ei într-însa cu rugăciunea minţii, 
trebuie să unim acestea trei: mintea, cuvântul lăuntric 
şi voinţa noastră, astfel încât aceste trei părţi ale 
sufletului nostru să devină una şi această una să 
rămână trei. Pentru că în forma aceasta, omul, care 
este icoană a Sfintei Treimi, se amestecă şi se uneşte 
cu întâiul chip, potrivit mărturiei Sfântului Grigorie 
Palama, care zice: „Când mintea cea una devine 
întreită, rămânând totuşi una, atunci se amestecă cu 
unimea Sfintei Treimi, închizând drumul oricărei 
înşelări şi se află așezându-se mai presus de trup, de 
lume şi de toţi stăpânii lumii — draci” (Filocalia, cap. 
2, Despre rugăciune). Şi când omul ajunge la această 
fericire, adică să se unească cu Dumnezeu în acest 
chip în inima lui, atunci el însuşi îi aduce lui 
Dumnezeu toată făptura simțită şi gândită, căruia el îi 
este legătură și cuprindere, după mărturia aceluiași 
Sfânt Părinte Grigorie. 

Unii dintre asceţii încercaţi au spus că „rugăciu- 
nea inimii este respiraţia sufletului, deoarece prin 
aceasta omul respiră în Duhul Sfânt. Din această 
respiraţie a sufletului în Duhul Sfânt începe în inima 
omului viața creștină”. Tot cel ce are rugăciunea 
inimii, se străduieşte ca în timpul ei, toate cuvintele 
rugăciunii lui să-l ducă până la simţirea inimii. 

Sfântul Marcu Pustnicul, arătând că diavolul are 
mare ură pe cei ce se roagă lui Dumnezeu din inimă, 
zice: „Când va vedea diavolul că mintea se roagă lui 
Dumnezeu din inimă atunci vine cu ispite mari şi 
grele”. 

Esenţa lucrării în timpul acestei sfinte şi din 
inimă rugăciuni — după învăţătura Sfinţilor Părinţi — 
este să stea cu mintea în inimă şi să strige către 
Dumnezeu: „Doamne [Iisuse Hristoase, Fiul lui 
Dumnezeu, miluieşte-mă”. 

Şi iarăşi, fiindcă unii întreabă dacă acelaşi lucru 
este lucrarea minţii şi rugăciunea inimii, vom arăta cât 
mai pe scurt deosebirea dintre ele. Adică: Rugăciunea 
minţii este atunci când cineva se întăreşte cu atenţia în 
inimă şi înalță de acolo rugăciunea către Dumnezeu. 
Iar lucrarea minţii este când cineva aşezat cu atenţia 
în inimă, prin pomenirea lui Dumnezeu îndepărtează 
tot gândul care ar încerca să intre în ea. Unii, în 
timpul lucrării rugăciunii se opresc în imaginaţie, alții 
în lucrarea minţii în cap. Dar adevăratul pas îl fac cei 
care, trecând de aceste stadii, ajung la pacea inimii şi 
se ascund în ea. Prin urmare, după Sfântul Isaac Sirul, 
„inima este jertfelnicul gânditor al lui Dumnezeu” 
(cuv. 32). 

Acelaşi Sfânt Părinte Isaac Sirul, arătând că 
liniştea şi cugetarea la moarte ne ajută la rugăciunea 
inimii şi la apropierea noastră de Dumnezeu, zice: 
„Fraţilor, să iubim liniştea până ce va muri lumea din 
inima noastră și necontenit să ne aducem aminte de 
moarte, deoarece prin aceasta putem să ne apropiem 
de Dumnezeu în inima noastră” (cuv. 34). Iar pentru 
marele folos pe care îl are omul de la rugăciune, zice: 
„Cine doreşte şi vrea să vadă pe Domnul înlăuntrul 
său se grijeşte să-şi curețe inima prin neîncetata 
aducere aminte de Dumnezeu” (cuv. 43). „Deoarece 
este înfricoşat dracilor și iubit de Dumnezeu şi de 
inperii lui, acela care cu călduroasă râvnă, noaptea şi 
ziua caută pe Dumnezeu în inima lui” (cuv. 43). 

Învățături asemănătoare despre rugăciunea 
mimii ne dă şi Cuviosul Teofan Zăvorâtul, zicând: 
„Stai cu atenţie şi cu frică de Dumnezeu în inima ta, şi 
de aici adresează lui lisus rugăciunea, din adâncul 
sufletului, și lucrând astfel, aşteaptă cu răbdare şi 
smerenie şi cu inimă înfrântă, cu simţire de pocăință, 
până ce va veni şi se va atinge de inima ta harul lui 
Dumnezeu și va trezi în ea rugăciunea neîncetată, cea 
de sine mișcătoare, care murmură ca un pârâiaș şi care 
vu fi pentru tine ca un paznic, care păzeşte inima de 
toată necurăţia și primejdia, după cuvântul Scripturii: 
P'ăzeşte-ţi inima mai mult decât orice, căci din ea 
[uşneşte viaţa (Pilde 4, 23). Atunci şi toată viaţa ta, în 
imâsura în care este hotărâtă de inimă, va deveni 
curată şi luminoasă”. 

Şi Sfântul Episcop Ignatie Briancianinov, care a 
lost un mare lucrător al rugăciunii inimii şi a scris 

multe despre această rugăciune, îndemnându-ne să ne 
îndeletnicim cu rugăciunea lui Iisus, ne spune că 
această rugăciune are două părți, care duc la rugă- 
ciunea curată, care este încununată de nepătimire sau 
de desăvârşirea creştinească la ostenitorii cărora 
Dumnezeu va binevoi să le-o dea. 

În primul stadiu, cel ce se roagă este lăsat să se 
roage numai cu puterile sale. Harul lui Dumnezeu, 
fără îndoială, ajută pe cel ce se roagă, dar nu-şi 
descoperă prezenţa sa. În acest timp, patimile ascunse 
ale sufletului se pun în mişcare silind pe lucrătorul 
rugăciunii să se smerească. Biruinţele şi înfrângerile 
se înlocuiesc unele pe altele, iar voinţa liberă şi 
neputința omului se arată în toată golătatea. 

În stadiul al doilea, harul lui Dumnezeu îşi arată 
simţit prezenţa sa în lucrare, unind mintea cu inima şi 
dând putere pentru ca rugăciunea să se facă fără între- 
rupere, cu plângere şi cu căldură, din inimă. Această a 
doua rugăciune provine din prima. Acum atenţia 
minţii în timpul rugăciunii atrage inima în consimţire 
şi când se întăreşte rugăciunea, consimţirea inimii trece 
într-o unire a minţii cu inima. În sfârșit, în timpul 
atenţiei care s-a unit cu rugăciunea, mintea coboară în 
inimă, pentru cea mai adâncă lucrare a rugăciunii. 

Şi Sfântul Varsanufie cel Mare, arătând că prin 
osteneala și prin întristarea inimii se câștigă rugăciu- 
nea inimii, ne sfătuieşte, zicând: „Sileşte cu durere 
inima ca să dobândească căldură şi rugăciune şi 
Dumnezeu îți va da să le ai pe cele două veşnic. 
Numai să ştii că uitarea le izgoneşte pe acestea, 
născându-se în noi din nepăsare şi lene”. 

De asemenea, Sfântul Isaac Sirul, marele dascăl 
ul liniştii şi al rugăciunii inimii, arătând că cine va 
ajunge la adevărata rugăciune a inimii, va ajunge la 
sfârșitul tuturor lucrurilor bune, zice: „Când cineva se 
va învrednici de necontenita rugăciune a inimii, 
ujunge la capătul tuturor faptelor bune și astfel devine 
lăcaş al Sfântului Duh. Dacă totuși nu a primit încă 
harul Sfântului Duh, nu poate dobândi şi lucra cu 
uşurinţă această rugăciune” (Cuv. 85). 

„Deoarece — zice în continuare Sfântul Părinte — 
uşa cum Duhul, care sălășluieşte în vreun om, nu 
opreşte rugăciunea, fiindcă Însuşi Duhul se roagă 
veşnic pentru noi cu suspine negrăite (Romani 8, 26), 
munci nici când doarme acesta, nici când este treaz, 
upăciunea nu se întrerupe în sufletul său, ci fie că 
mănâncă, sau bea, sau doarme și orice ar lucra și chiar 
dacă ar dormi în cel mai adânc somn, bunele miresme 
ale rugăciunii din inima lui cresc fără întrerupere şi 
upăciunea atunci nu mai are nici o întrerupere, nici 
cupăt, ci în tot timpul se află în el. Ba chiar dacă ar 
inceta înlăuntrul său această rugăciune, totuşi în 
adâncul său lucrează necontenit. 

Deci desfătarea celor curați este rugăciunea 
ncîncetată, zice un oarecare dintre purtătorii de 
tristos, fiindcă gândurile lor totdeauna sunt mișcări 
«(lummnezeieşti, iar mișcările inimii curate și ale minţii 
sunt glasuri blânde prin care îi cântă în ascuns Celui 
ascuns...” 

larăși, în continuare, arătând care este semnul 
celor desăvârșiţi în rugăciunea curată a inimii, marele 

Părinte Isaac Sirul zice: „Când se mișcă în mintea sa 
pomenirea lui Dumnezeu, îndată inima lui se porneşte 
spre dragostea lui Dumnezeu și ochii lui varsă lacrimi 
cu îndestulare, deoarece dragostea obișnuiește să 
verse lacrimi din ochi, când își aduce aminte de cel pe 
care îl iubește. Unui astfel de iubitor de Dumnezeu 
niciodată nu-i seacă lacrimile, deoarece continuu 
găsește prilej, care să-l ducă la această pomenire a lui 
Dumnezeu, încât și în timpul somnului vorbeşte cu 
Dumnezeu, fiindcă dragostea aşa obişnuiește să 
lucreze și aceasta este desăvârșirea oamenilor din 
viaţa aceasta” (Sfântul Isaac Sirul, cuv. 85). 

Și iarăşi fiind întrebat dumnezeiescul Părinte 
Isaac Sirul despre semnul celor ce sunt desăvârșiți în 
curăția inimii, care se face pe cât este cu putință 
omului pe pământ, îndeosebi prin rugăciunea curată a 
inimii, acesta a răspuns: „Când cineva vede pe toţi 
oamenii buni și nu i se pare nici unul păcătos sau 
necurat, atunci în adevăr este curat cu inima”. 
Deoarece altfel cum se poate împlini cuvântul 
apostolului, care zice că omul trebuie să socotească pe 
toți mai presus decât el, cu inimă curată (Filipeni 2, 
3)? Şi al proorocului Avacum care zice: Ochiul curat 
nu vede pe cele rele (1, 13)? 


PĂRINTELE CLEOPA ILIE 
ÎN DIALOG CU 
PĂRINTELE GALERIU 
19 august 1994 


Părintele Cleopa: Prin mijlocirea rugăciunilor 
Preasfintei Maicii Domnului, a Mântuitorului şi a 
tuturor sfinţilor, ne-am mai văzut o dată în această 
viață. Nu ştiu dacă ne-om mai vedea. Eu îs un 
putregai. 

Părintele Galeriu: Ştie Dumnezeu! 

P.C.: Mă văd bătrân și slab. Câţi ani aveţi? 

P.G.: Am şi eu 76 la toamnă, în noiembrie. 

P.C.: Mulţi înainte cu darul lui Dumnezeu 

P.G.: Ce-i mult... 

P.C.: Moș Costache a pășit pe 83. 

P.G.: La botez şi eu tot Costache sunt. 

P.C.: Tot Costache! 

P.G.: Zicem Constantin că ne-am mai boierit 
noi pe urmă, ca literatură. 

P.C.: Sunteţi moldovean, Costache vă cheamă. 

P.G.: Dar la buletin, oamenii ăștia m-au întors 
înapoi la buletin, după numele care mi l-a dat tata — 
Costache. 

P.C.: Tare mi-a fost milă de mata şi dragoste 
când bietul patriarh era bolnav şi l-au părăsit toți. 
Cinc era pe acolo? Numai părintele Galeriu în jurul 
lui. El alerga în toate părțile... 

P.G.: M-am dus la spital şi la Sinaia, şi am zis: 
„Staţi liniştit, că vă întoarceţi înapoi! Noi ne ostenim 
să vă întoarceţi înapoi”. 

P.C.: Da, da, săracul... 

P.G.: Pentru că n-aţi vrut să veniţi sfinţia 
voastră patriarh. Noi am apelat și ne-am rugat... Nu 
era altă soluţie: ori Patriarhul Teoctist, ori Cleopa 
patriarh. 

P.C.: Oare câtă ruşine și păcat era să vezi un 
putregai în fruntea Bisericii!? 

P.G.: Ei!... 

P.C.: Un putregai, un hârb legat cu sârmă... 

P.G.: Dar ştiţi că am venit cu Părintele Anania, 
şi cu ăştia doi, care-s oameni mari acum... 

P.C.: Aţi venit şi v-aţi spovedit şi n-am ştiut de 
ce aţi venit. Aţi venit cu scop. „Uite, trebuie să mergi 
la Bucureşti să te facă episcop!...” Ei, închipuieşte-ţi! 

P.G.: Noi trei am venit atunci, precum știți. 

P.C.: Dar mi-a plăcut de Părintele Paisie, când 
m-am dus la el, i-am zis: „Nu cumva să aprobi!” Că el 
era duhovnicul meu. Şi când ne-am dus acolo (în 
chilia lui], am căzut în genunchi, dar bătrânul zice: 
„Domnul să vă miluiască, Domnul să vă păzească, 
Domnul să vă dea un colțișor de Rai, mulțumim lui 
Dumnezeu că aţi venit sănătoşi, să mergeţi sănătoși, 
dar Cleopa nu pleacă de aici!” I-au bufnit râsul. 

Apoi a venit altă delegaţie: Gherasim Cucoşel 
de la Buzău, și apoi a venit stareţa din Agapia cu vreo 
20 de maici... 

P.G.: Eustochia. 

P.C.: Eustochia, săraca, cu aprobare de pe la 
laşi: „Să vă duceţi la panacida eroilor şi să rămâneţi la 
București!” Măi, câţi au venit! Eu, Preacucernice 
părinte, vă spun de la inimă. Eu am trăit în munţi. Eu 
um fost la oile mănăstirii 11 ani. Eu îs om sălbatic, 
trăit în păduri. Toţi munţii ăștia îi cunosc, şi apoi eu 
să mă duc în Bucureşti? Nici nu ştiu limbi străine. Dar 
Anania a zis: „Nu, că noi îţi aducem translatori” — 
cum se cheamă? 

P.G.: Da, da. Traducători, tălmaci. 

P.C.: Au spus că-mi pune uşieri, îmi pune... 

P.G.: Păi aşa ne hotărâsem, cu Anania, cu 
Daniel, noi să ţinem administrația. Noi trei să ne 
ocupăm de ea, iar cuvioșia voastră: cuvânt, slujbă şi 
reprezentare. 

P.C.: Mânca-v-ar Raiul! 

P.G.: Reprezentare. Acesta era planul. 

P.C.: Mânca-v-ar Raiul! 

P.G.: Ei, aşa a fost, dar Dumnezeu a rânduit 
ultceva. 

P.C.: Mila Domnului a rânduit, eu nici nu visam 
una ca asta. „la uite, măi, ce-a căzut pe capul meu!” 
Apoi au zis: „Lasă, că ne ducem noi la Părintele 
Paisie şi faci ascultare de el!” Ei au crezut că Părintele 
Paisie este de partea lor. 

P.G.: Da, da, da. Păi tot pe Părintele Paisie ați 
intrebat şi de stăreţie, în '42-43. Tot pe dânsul l-aţi 
intrebat. 

P.C.: Când au vrut să mă ia, când tundeam oile. 
Mi-a scris bătrânul o carte poştală de la Cozancea, că 
ubia în '48 a venit el aici: „Dragul tatei! Îmi spui că 

au venit să te ia la stăreţie după atâţi ani stând la oi. 
Să fii ca cum n-ai lua, ca cum n-ai da. Nu te bucura 
când te-or pune, nu te scârbi când te-or scoate!” 

P.G.: Foarte important. Adâncă vorbă, înțe- 
leaptă, cu dreaptă socoteală. 

P.C.: Şi apoi au venit cei cu cancelaria 
mănăstirii peste două săptămâni. „Ei, te-ai răzgândit?” 
„Uite ce-mi spune bătrânul!” 

P.G.: Ascultare. 

P.C.: Săracul! Că la el am început la Cozancea, 


P.G.: De la 12 ani. Eraţi tot la oi. 

P.C.: La oile mănăstirii. 

P.G.: Au reînființat acuma Cozancea! Nu? 

P.C.: Am fost. M-a trimis patriarhul anul trecut. 
A venit patriarhul aici cu trei mitropoliți, și i-a spus 
lui vlădica Eftimie: „Te rog să iei pe Părintele Cleopa 
să-l duci la Victoria, la Sihăstria Voronei...”. 

P.G.: El [patriarhul] este din Tocirenii Vechi. 

P.C.: Da. Victoria este la 4 km mai sus. Da, că 
el de acolo-i, de mic copil acolo. Era fratele Tudorel 
Arăpaşu, avea 12 ani când a venit acolo la părintele 
Ghedeon Rebenciuc. 

P.C.: Mie îmi trebuia numai blagoslovenia 
starețului. A grăit cu stareţul. „Îi dau voie, cum să 
nu!” Mi-a dat un ARO de aici, mi-a dat trei călugări, 
ca să mă ajute pe drum și am plecat și am văzut 
Cozancea. Am văzut Paraclisul Părintelui Paisie în 
pădure, unde a pus el o cruce în 1920. 

P.G.: După ce-a venit el din război. El a fost la 
război în '916. 

P.C.: Da, în a doua mobilizare. Le-a dat cinci 
hectare de pământ la cei care au fost pe front, că au 
câştigat războiul şi au făcut România Mare. El i-a 
chemat pe fraţii săi, că avea cinci fraţi, şi le-a dat la 
toți câte un hectar de pământ: „Eu mă duc la 
mănăstire să slujesc lui Dumnezeu, că m-a adus viu, 
de pe unde am umblat!” 

P.G.: El a ajuns până la Budapesta. Cu lanoş 
Moşoiu. 

P.C.: Da, da, da. A zis că cântau unguroaicele 
fcl de fel de cântări cu aparate, când a intrat armata 
noastră, ca să le moaie nervii la ai noștri, ca să nu-i 
omoare. „Nu vă facem nimic rău!” 

P.G.: Nu, nu, nu. S-au purtat creştinește... 

P.C.: El a venit şi a pus o cruce de stejar acolo, 
când a intrat în mănăstire. Când am văzut-o acum, o 
cruce așa groasă de stejar lângă paraclisul lui în 
pădure, pusă de el în '920. Starețul acesta nou, care 
este acum, a mai construit, dar casa la care am ajutat 
cu să se facă când eram militar, când am fost în 
concediu, nu mai era. Unde a fost casa părintelui 
Paisie, o vacă roşie păştea iarbă. Şi unde a fost casa 
hu Gherontie și a lui Gherman Condurache, tot aşa. 
Vot era păşune. Eu ştiu cum era atunci. Și când am 
ajuns acolo, m-a apucat un plâns... 

În 37, când eram în armată, am venit într-o 
permisie la Cozancea. Mai aveam trei luni până la 
hberare, eram caporal, făceam la Botoşani, la 
Hansmisiuni. Părintele Paisie a vrut mult ca unul din 
noi, dintre frați, să rămână la el — Gherasim a stat 
şapte ani ucenic la el — şi când a văzut că plec, a zis: 

„Să-mi spui mie, dragul meu, nu vrei să vii la mine 
ucenic?” Vă spun drept: frații mei muriseră aici la 
Sihăstria, Gherasim a murit în '33, Vasile în "31. 
Știau Psaltirea pe de rost, dormeau noaptea în sicrie, 
erau mari nevoitori. Şi-i zic: „Nu stau, că aici sunt 
aproape de casă (numai vreo 5 km erau până la mine) 
şi acolo mă duc”.. 

El când a văzut așa — cânta cucul, era în luna lui 
mai —, a zis: „Eu te petrec până în marginea pădurii”, 
vreo doi km. Şi când am ajuns în marginea pădurii, 
Părintele Paisie a zis: „Hai să facem un legământ!” 
„Hai!” Dar eu nu ştiam ce legământ. „Hai să facem 
întâi trei metanii!” Şi am făcut trei metanii până la 
pământ, şi el a zis aşa: „Doamne, dacă băiatul acesta 
va muri înaintea mea, să fiu la capul lui. Iar dacă voi 
muri eu înainte, să fie el la capul meu!” 

Şi apoi eu am fost la capul lui. 

P.G.: Asta era la Cozancea, acolo... 

P.C.: Da. În pădurea Cozancea. A fost legă- 
mânt. Şi el a spus aşa: „Dacă nu vii frăţia ta aici, el 
avea 30 de ani la Cozancea, am să merg eu la 
Sihăstria”. Şi în '48 cu Părintele Chiril Șaramet, care 
a plecat la Sfântul Munte, numai ce văd că vin 
amândoi. Au intrat prin clopotniţă şi „Gata! Du-te la 
laşi şi vorbeşte cu vlădica Valerie, că vrem să venim 
aici!” 

P.G.: Valerie Moglan. 

P.C.: Moglan, săracul. El m-a făcut arhimandrit. 

P.G.: lar Galaction Cordun v-a hirotonit. 

P.C.: Galaction Cordun. 

P.G.: Şi pe mine tot el. 

P.C.: Tot el? Da el. Era starețul Mănăstirii 
Ncamţ pe-atunci. 

P.G.: Da, da, da. 

P.C.: Vlădica Valerie, era plină biserica de lume 
când m-a făcut arhimandrit, mi-a dat bățul lui de 
episcop în mână, m-a pus în strana lui şi a spus la 
popor: „Na acest toiag. Cine va asculta de sfinţia ta, 
de Dumnezeu ascultă. Cine nu, poţi să-l baţi cu toată 
pădurea, că om nu-l mai faci”. 

P.G.: Ai văzut? 

P.C.: Aşa a zis. 

P.G.: Foarte înţelept a gândit. Oameni cu moș- 
tenire veche. Cu aşezare duhovnicească şi moştenire 
veche. 

P.C.: Îi am la pomelnic. Cât pot pomeni, şi-i 
mai ţin minte... Eu în '24 am plecat la Cozancea și în 
'29 am venit aici la Sihăstria. Cinci ani am stat acolo. 
Dar în Bucureşti unde staţi? 

P.G.: Stau în curtea bisericii la Sfântul 
Silvestru. Am o căsuţă mică lângă clopotniţă. 

P.C.: Eu nu ştiu unde-i Sfântul Silvestru. 

P.G.: Pe lângă Piaţa Galaţi. 

P.C.: Am stat duhovnic la Patriarhie atunci când 
m-a adus din pădure. Patriarhul m-a ţinut vreo 4-5 
luni. M-a pus de am predicat la toate mănăstirile. 
Mi-a dat autorizaţie cu viza Ministrului de Interne și 
mi-a spus să mărturisesc toate mănăstirile din jurul 
Bucureştiului. Am început cu Țigănești și pe urmă 
(“âldărușani, Pasărea. La Pasărea am fost arestat. 
liam cu Arsenie, ucenicul meu. 

P.G.: A, cu Arsenie Papacioc. 

P.C.: Noi eram trimişi străini pe acolo. Nu mai 
fusesem niciodată. Un preot de acolo a spus la miliţie 
că eu sunt duhovnicul comandantului partizanilor din 
munți. 

Şi numai cum eram la un Sfântul Maslu la 
Mănăstirea Pasărea — era din București lume multă, că 
Pasărea avea vreo 400 şi ceva de călugărițe —, când 
terminam Sfântul Maslu, numai vin doi plutonieri cu 
pistoale automate: „În numele Legii sunteți arestaţi! 
Urmaţi-ne!” 

Am dat jos crucea, felonul, epitrahilul și i-am 
urmat. „Buletinele!” Ne-au scos pe poarta aceea de 
către apus; era în timpul prășitului. Era poarta aceea 
pictată de Protcenco: „Bine este cuvântat cel ce vine 
întru numele Domnului”. 

P.G.: Păi până a ajuns să-l primiţi la Sihăstria, el 
pe acolo sărmanul a rătăcit: la Căldăruşani, Pasărea. 
Picta câte o iconiță, săracul... 

P.C.: Da. Şi ne-au dus la Afumaţi. Ne-au cerut 
buletinele. Noi aveam delegația Patriarhiei, semnată 
de patriarhul: „Părintele Ilie Cleopa cu ucenicul său, 
Arsenie Papacioc, sunt delegaţi de noi să meargă prin 
mănăstiri pentru predici, pentru îndrumări duhovni- 
ceşti şi spovedania soboarelor”. Dar ei nu ne-au cerut 
delegaţia Patriarhiei, ci buletinele. Dar buletinele 
noastre, fiind noi de atâția ani în munţi, nu erau 
vizate. Şi când mergeam încolo, unul mergea înaintea 
noastră şi unul în spate. Oamenii se puneau în coada 
sapei şi se întrebau: „Oare unde îi duc pe preoţii ăștia?” 

Dar eu îi spun lui Arsenie: „Aşa, Arsenie, din 
pustie la Patriarhie şi de la Patriarhie mergem la 

puşcărie!” Dar Arsenie avea 14 ani de închisoare: 
„Taci, măi frate, zice, suntem trimişi de şeful 
Bisericii. Poate să mă împuşte acum!” 

P.G.: „Suntem în ascultare!” 

P.C.: „Suntem pe drumul ascultării”. El era 
intărit săracul. Aşa. Încep cercetările. Erau ofițeri 
acolo, la Afumați. Întâi pe mine. „De unde eşti? Câtă 
şcoală ai? Unde ai făcut? N-ai neamuri în 
străinătate?” Şi la urmă mă întreabă: „De ce ai stat în 
pustie?” „Să mă rog lui Dumnezeu!” „Dar în 
mănăstire nu puteai?” „Am fost prea obosit şi m-am 
dus în pustie”. 

Când a terminat cu mine, îl ia pe Arsenie. 
Arsenie avea hârtie de la Aiud că i-a dat drumul, că el 
făcuse la Aiud închisoare. „Dumneata ai fost arestat”. 
„Da, dar uite, nu mi-aţi dat voi drumul?” „Şi de ce ai 
plecat în pustie?” „După stareţul meu, să mă rog. Să 
mă învăţ rugăciunea!” 

Dar ei ne luaseră buletinele şi nu erau vizate: 
„Trebuie să plătiți atâta taxă, că nu-s vizate 
buletinele!” Dar n-aveam nici un franc la noi. „Lasă 
că o păţiți voi!”, ne-au zis. 

Maicile au venit cârd — erau sute de maici venite 

tocmai acolo, la 15 km, şi strigau în gura mare: 
„Daţi-ne duhovnicii! Daţi-ne duhovnicii! Daţi-ne 
duhovnicii!” 

Și stareţa de la Pasărea a zis: „Da. Ne-aţi furat 
prâul de la arie. Aţi luat oamenii ăştia sfinţi, care au 
venit din pustie!...”. Şi acela spunea: „Taci, maică!” 
Mămucuţă, se sfădea cu aceia. 

Apoi stareţa a dat telefon la patriarh. Patriarhul 
era la băi, la Olăneşti, cu Gheorghiu Dej. „Părintele 
Cleopa cu ucenicul sunt arestaţi la Pasărea”. Ehei, 
când a auzit patriarhul, el ţinea mult la mine. Îl am în 
memorie. 

Au venit apoi doi ofiţeri de la miliția centrală cu 
motocicletele şi când au intrat acolo, au întrebat: 

— Măi, care-i mai mare aici? 

A strigat acela: 

— Eu. Era şeful secţiei. 

— Măi, ce-aţi făcut voi aici ştie şi Londra şi 
Washingtonul! De ce aţi arestat călugării ăştia? 

— Avem informaţii... 

— Să vă ia d... pe toți aici! Știţi voi cine-i 
Iustinian Patriarhul? Măi, el este părintele ţării, cu 
Gheorghiu Dej. Ăştia sunt delegaţii Patriarhiei. 

Că ei n-au cerut delegaţia Patriarhiei, au cerut 
buletinele. Am dat buletinele. Când au venit aceia au 
spus: 

— Părinților, aveţi delegaţia Patriarhiei? 

- O avem — era la mine —, dar nu ne-a cerut-o, 
au cerut buletinele. 

— Ia scoateţi voi! 

Când au văzut aceia, semnat de patriarhul şi 
viza ministrului de Interne, au început să se scuze: 

— Nu eu! Nu-s vinovat eu! Acela. Acela. 

— Părinților, vă duceţi în mănăstirile în care 
aveţi aprobare. Faceţi tot ce-a spus patriarhul! Toţi 
aceştia care v-au arestat vor fi pedepsiţi! 

Că s-a făcut mare propagandă în ziua mare, că a 
venit soborul mănăstirii. 


PARINTELE CLEOPA 43 


P.G.: Făcuseră agitaţie, şi asta lor nu le convenea. 

P.C.: Noi nu fusesem niciodată pe acolo în viaţa 
noastră. Era prima ocazie. Ne-au dat buletinele şi când 
ne-am întors, maicile, unele cântau, altele plângeau. 
Ne-au adus şi am ajuns noaptea înapoi. Nu luaserăm 
nici o lingură de apă de joi seara, cum am ţinut noi 
pmedică. Am slujit în biserică, am ţinut predică... 

P.G.: Cu ascultare şi în măsura ascultării. 

P.C.: Şi acuma după masă aveam de spovedit, 
când ne-au luat ei. Şi când ne-a adus acolo, săraca 
stareță! O stareță bătrână era... 

P.G.: În '48, iertaţi-mă, am fost acolo ca într-un 
ici de pelerinaj. Vreo două maşini şi cu preotul Mihai 
Ştefan, şi era acolo duhovnic Mina Prodan. El era 
duhovnic acolo. 

P.C.: El. L-am mărturisit. Mina Prodan era 
duhovnic. 

P.G.: Că a şi murit aici aproape, pe braţele 
P! cacuvioşiei voastre. 

P.C.: Eu l-am mărturisit. 

P.G.: Că mi-aţi spus o vorbă mare şi de Mina 
Prodan, că aşa cum l-a făcut mama lui a rămas toată 
viața. A fost om duhovnicesc. 

P.C.: Om duhovnicesc, săracul! Când am venit 
cu cu maicile de la Afumaţi înapoi, cu atâtea sute, 
scara, el era cu vreo 30, din cele bătrâne: „Eu n-am 
putut să mă duc cu aiestea bătrâne. Am rămas cu ele 
acasă!” El ne-a ieşit înainte. 

Şi au venit săracele, cu maica stareță: „Haideţi 
lu stăreţie! Uite aveţi cheile de jos, de sus!” Dar nişte 
mici au zis: „Maică stareță, nu i-au luat ziua, că se 

face tulburare mare, dar poate o să-i ia noaptea. Să 
meargă la noi. Eu am un secret în pod”. 

P.G.: Cum a stat şi părintele Argatu ascuns 11 
ani. 

P.C.: „Şi să meargă să-i ascundem, să nu-i ia 
noaptea”. Eu eram mai prost, că eu dacă n-am făcut 
închisoare, dar Arsenie săracul prin câte a trecut, a 
zis: „Nu, măi fraţilor. Suntem oficiali. Dumnezeu care 
ne-a păzit ziua, ne va păzi şi noaptea. Stăm aici. Cum 
vrea Dumnezeu!”. 

Și dacă a zis Arsenie, m-am lăsat după el, că el 
era încercat, săracul. 

P.G.: Avea încercare mare... 

P.C.: Fratele său a fost general. Când l-au 
împuşcat atunci, la Râşnov. 

P.G.: Atunci o fi fost în timpul lui Armand 
Călinescu sau mai târziu? 

P.C.: Şi el era cu frate-su, Radu. Frate-su a fost 
general pe timpul regelui. Erau 300 şi i-au dus la 
Râşnov, aproape de Zărneşti, şi au făcut un mormânt 
de vreo 100 de metri de lung, şi de 2-3 metri adânc. Şi 
i-au adus şi i-au legat pe toţi la ochi pentru împușcare. 
Numai când să-i împuşte, când toţi erau legaţi la ochi, 
numai să cadă acolo în morminte, că acolo îi 
îngropau, au venit doi călări: „Staţi, măi, staţi! 
Jumătate se împuşcă. Jumătate merg la Aiud”. 

Şi când au numărat să împuşte din lotul acesta, 
Arsenie a căzut să fie liber şi frate-su să fie împuşcat. 
Frate-su când a văzut că i-au împuşcat pe toţi la 
frunte, când a văzut că-i împuşcă, atâta a zis: „Măi, 
Angheluţă, ai grijă de copiii mei!” Şi a căzut jos şi s-a 

dus. Aşa s-a despărţit de frate-su. Mi-a spus săracul. 
lici, prin câte a trecut! 

Şi apoi ne-a luat soborul să ne dea de mâncare. 
Am gustat ceva, dar nu mai puteam. Era pe la miezul 
nopţii. Şi numai ce vin nişte maici cu nişte ciomege în 
mână: „Maică stareță, îi ducem noi până la Patriarhie, 
ca să nu-i aresteze”. Dar Arsenie a spus: „Stâm pe 
loc! Cum va vrea Dumnezeu!” că delegaţia era la noi. 
lira cam aproape ora 12 şi am adormit. El într-un 
birou şi eu dincoace. Aici era un epitaf cu Adormirea 
Maicii Domnului şi avea o candelă. Și când mă 
trezesc eu pe la ora 1-2, aud jos la parter vorbind. 
„Arsenie, a venit securitatea!” El avea cheile la 
dânsul, şi de jos şi de sus. Noi eram la al doilea etaj. 
Dar el, mai îndrăzneţ, s-a dat jos tiptil, şi s-a dus la 
uşă. Când ajunge la uşă, glas de femei. Când deschide 
uşa, au strigat maicile: „„Văleu, dar nu dormiţi? Noi vă 
păzim aici, suntem 20 de serviciu!” 

În jurul palatului erau 20, gardă. Opt erau la 
clopote, ca în caz că vine securitatea să tragă 
clopotele, că satul Pasărea era anunţat: „Au venit doi 
pustnici din pădure. Sunt arestaţi”. Că-i un singur 
drum de la Pasărea care merge la Brăneşti. Numai pe 
acolo trebuiau să vină maşinile. „Dar în Biserică de 
ce-i lumină?” am întrebat. „Îi priveghere de toată 
noaptea, de aseară. Stareţa a pus. Acum au terminat 
pravila şi de acum citesc la Psaltire până-n ziuă”. 

Când vine la mine, îmi spune: „Măi frate, măi, 
toată mănăstirea-i trează. În biserică este slujbă de 
uscară. Sus la clopote sunt 8, să tragă să audă comuna, 
să iasă înaintea securităţii. Satul era pus tot în 

picioare”. Eu am zis: „Dacă ei se roagă, dormisem 
vreo două ceasuri, hai să ne rugăm şi noi!” Am scos şi 
eu Psaltirea, Ceaslovul şi ne-am rugat. Ele până 
dimineaţă au stat cum le-a pus stareţa. 

Când deodată apar doi generali. Îl ia pe Arsenie: 

— Cum te cheamă? 

— Arsenie. 

— Unde sunt călugării cei doi, care au fost duşi 
ieri sub escortă la Afumaţi? 

— Eu îs unul. 

— Dar celălalt? 

— Starețul meu, este sus acolo. 

— Părinților, noi suntem de la securitatea gene- 
rală. Toţi aceia care v-au pedepsit pe dumneavoastră, 
sunt pedepsiţi. Dvs. aţi fost oficial aici, nu hoți. Să fiţi 
liniştiţi, căutați-vă de serviciu, cum scrie pe 
delegaţie!” 

Am mai fost pe urmă la Zamfira, Suzana, Cheia; 
erau mănăstiri la care încă nu fusesem. 

P.G.: Vedeţi, Părinte Cleopa, eu ţin minte o 
vorbă de la Patriarhul Iustinian. Chiar în anul acela 
când a ajuns patriarh — eram la Ploieşti —, şi a venit şi 
ne-a vorbit. El mereu spunea: „Politica lăsaţi-mă pe 
mine s-o fac, dvs., preoţii, vedeţi-vă de slujbă!” Or, ce 
înțelegea el prin asta? El îşi dădea seama că o să fie 
puşi mulţi din ei la cazne, la ispitiri. Dacă ar fi fost 
aşa, ca el să facă politica, ştia, era şi patriarh, noi 
scăpam de multe rele, de multe ispitiri. 

P.C.: Da, da, da. Eram în palat la el şi-mi zice: 
„Părinte Ilie, ia epitrahilul, că am să-ţi spun ceva!” Se 
spovedea. 

P.C.: Cine mai este la biserica Sfântul Vasile? 

P.G.: Acuma sunt nişte preoți tineri. 

P.C.: Ţin minte că m-aţi pus să vorbesc în 
biserică... 

P.G.: Ați vorbit întâi în biserică, apoi la 
cimitir... 

P.C.: Apoi a fost o înmormântare. 

P.G.: La cimitirul Viişoara. Și cum Duminica se 
udună creştinii şi merg la mormintele lor, a venit 
multă lume. Câteva mii erau. Este cimitirul principal 
ul oraşului. 

P.C.: Da, de pe un mormânt acolo am vorbit. 

P.G.: Şi v-aţi suit pe o piatră de pe mormânt, şi 
ați vorbit la mulţimea aceea Drumul sufletului după 
moarte. 

P.C.: Da, da, da. 

P.G.: Şi pe urmă am revenit în biserică şi aţi 
vorbit şi la altă adunare, că aveam adunări după 
amiaza. Şi apoi am mers la doctorul Grigoriu... 

P.C.: Grigoriu, săracul! 

P.G.: S-a dus şi el. Apoi am plecat împreună la 
Vladimireşti. Am mers acolo să mai potolim duhurile 
acolo. 

P.C.: Că era cu deasa împărtăşanie. 

P.G.: Păi da, da, săracii, cu Părintele Ioan, cu 
maica Veronica, că şi acuma iar se mai agită duhurile 
acolo. Se mai tulbură. 

P.C.: Mi-a spus bietul Prea Sfinţitul Casian. 

P.G.: lar se mai tulbură duhurile. Dar se luptă să 
le potolească. 

P.C.: Bietul episcop se luptă. A pus condiţii să 
nu se împărtăşească mai des de 40 de zile. A arătat de 
la Sfântul Simion Tesaloniceanul... 

P.G.: A pus aşezământ bun. 

P.C.: A scos pe Ioan şi loan s-a dus în Ardeal. 

P.G.: Da, este la Recea. Da. Trebuie pus 
aşezământ Apostolic şi patristic, părintesc. Succesi- 
unea trebuie să fie Apostolică şi Patristică... 

P.C.: Aşa este. Da. 

P.G.: Şi prin Sfinţii Părinţi. 

P.C.: Săracul Părintele Galeriu, cum am să stau 
acum, dacă te duci? Îmi pare rău. 

P.G.: Câte am petrecut împreună şi mare 
bucurie am avut când aţi plecat a doua oară în pustie, 
că aţi plecat cu Sbornicul adus de mine şi v-a adus 
multă mângâiere. 

P.C.: Sbornicul îl am şi acuma la casa din deal. 
Prima dată Gheorghe Roşca mi l-a dat. 

P.G.: Bietul Părinte Gheorghe Roşca era 
duhovnicul nostru. Şi a lui Todiraşcu şi a lui 
Alexandru Mironescu şi al lui Virgil Cândea... 
Părintele Petroniu când a aranjat biblioteca de la 
Mănăstirea Neamţ a găsit Sbornicele acestea trimise 
de cei de la Mănăstirea Valaam, unul din 1936 şi altul 
din 1938, „Rugăciunea lui lisus” (Cum se potriveşte 
rugăciunea lui lisus pentru omul de azi). Și Părintele 
Petroniu ni le-a dat nouă şi noi am dat ceva gologani, 
de le-a tradus în româneşte. Asta-i, cum s-ar zice, 
activitatea noastră tainică. Tainică, cum s-ar zice, 
când nu era voie. Înţelegeţi? 

P.C.: Da. 

P.G.: Şi atunci le-am răspândit. Şi primul 
Preacuvioşiei voastre vi l-am adus. 

P.C.: Eu l-am avut cu mine atâţia ani. Atâta-i 
însemnat şi-i făcut!... 

P.G.: Da, că acolo-i vorba de Agapie Orbul, de 
Teofan Zăvorâtul, de Ignatie Briancianinov, de toţi 
oamenii ăştia duhovniceşti... 

P.C.: De toţi, toţi, toţi. Eu unde citeam, tot 
puncam semne... 

P.G.: Stareţii de la Optina, de la Valaam, primii 
părinţi: Isaac Sirul, Efrem Sirul... 

P.C.: Unde am stat, pe rădăcinile brazilor, 
mamă! Mi-aduc aminte, Sbornicul a fost cu mine. 
Psaltirea, Ceaslovul, Sbormicul, şi am avut o Sfântă 
Scriptură, aşa mi-aduc aminte, cărţile care au fost cu 
mine, dar acesta ştiam că-l am de la sfinţia voastră. 

P.G.: M-am mângâiat aşa, că ne-a legat 
Dumnezeu, ne-a legat cu atâta fericire. 

P.C.: Au venit doi pădurari aici, unul Crăciun şi 
unul Popa, tocmai de unde am stat eu, de la Vadul 
Negrilesei. Au găsit bordeiul meu, unde am stat în 
pustie, dar risipit. Şi unul, chiar în postul lui, mi-a zis: 
„Părinte, îl facem nou, îl facem tot, vii să-l vezi!” 
„Măi băieţi, nu mai pot!” „Nu! Te ducem cu maşina, 
că maşina merge până la Muntele Vărăria”. Dar de la 
Vărăria mai mergi 5 km aşa şi vreo 3 km în stâncă. 

„Părinte, zice, un brad în fundul bordeiului cu o 
eruce pe el”. Acolo stătea cutia cu Preacuratele Taine. 
l’ o taşcă şi o cruce de chiparos sculptată frumos... 

P.G.: Cum zic savanții: „Trusa”. 

P.C.: Aceea a fost cu mine nouă ani, am purta- 
t-o pe unde mă duceam, că nu ştiam unde am să mor. 
Mi-aduc aminte. A venit Crăciun acela şi a spus: 
„Părinte, tare am dori să vii numai să-l sfințeşti”. Şi 
le-am spus: „Măi, băieţi, nu mai pot!” „Noi vă ducem 
cu maşina până la Vărărie şi de acolo înainte vă 
ducem cu o căruță cu două roate până la bordei”. 

P.G.: Acolo aţi avut bordeiul... 

P.C.: Acolo mi-a făcut bordeiul pădurarul 
Maxim Dumbravă cu feciorul lui, Ilarion. A săpat în 
pământ o gaură mare şi apoi a pus bârne de fag 
deasupra. Şi pe bârnele de fag a pus foltăi de brad, ca 
şi cum ar fi carton gudronat, şi apoi a pus pământ 
deasupra şi apoi a semănat brad mărunt şi a pus 
frunze de brad, puzderie. Puteai să treci de o mie de 
ori peste mine şi nu ştiai că acolo este o jivină în 
pământ. Eu aveam uşiţa numai atâta de mică [50/50 
cm], îmbrăcată cu muşchi verde, că acolo erau multe 
pietre cu mușchi, şi nu-ţi dădeai seama. În fundul 
bordeiului ardea candela la Preacuratele Taine. Era un 
brad şi o cruce făcută pe el, unde am pus cutia cu 
Sfintele Taine. Şi au spus: „Bradul cu crucea este şi 
acuma. Dar bradu-i mare, voinic, şi tare am vrea să 
facem acolo un schit!” Acolo a vrut să mă omoare 
vrăjmaşul într-o noapte, în Postul Crăciunului. 

P.G.: Când aţi auzit ca nişte tancuri, aşa! 

P.C.: Da. A venit un rabin cu o maşină de 
alamă, cum n-am mai văzut în lumea asta. Era în 
postul Crăciunului. Şi eu eram la pravilă, drept la mie- 
zul nopții. Și a început un cutremur: Dudududu! 
Dudududu! Dudududu!  Dudududu! 

Eu am zis că-i cutremur. Când am auzit aşa huruind, 
întâi am zis că-i cutremur. Dar afară era lună. Și când 
dau să deschid uşa, numai ce văd o maşină de alamă, 
nu înaltă. Avea mii de roți. Și deasupra un rabin cu o 
pălărie. Ochii jumătate negri, jumătate albi. Maşina 
aceea mergea încet-încet. Şi când a vrut să intre în 
bordei, eu am luat crucea în mână şi m-am dus unde 
crau Sfintele Taine, că zice Sfântul Metodie al 
Constantinopolului: „Dacă ai Sfintele Taine cu tine, ai 
pe Hristos viu!”, că-i Trupul şi Sângele Lui. 

Eu am prins bradul în braţe şi am zis: „Doamne 
hsuse, nu mă lăsa!” Atâta am zis. N-am vorbit cu el. 
Şi el când a intrat, a zis apăsat: „Ce cauţi aici?” 
Se cutremura pământul. Eu n-am vorbit. Şi am zis: 
„Chiar de mă omoară, eu să mor cu Sfintele în braţe”. 

A început a se da înapoi. Și eu aveam un şipot 
mai în vale, cum e cristalul. Şi când a ajuns pe malul 
acela, s-a dat peste cap. Şi când a huit odată, până a 
doua zi la ora unu mi-au huit urechile. Și s-a dus şi nu 
l-am mai văzut. 

Îmi aduc aminte, mai erau două săptămâni şi o 
și până-n Crăciun. Asta era prin 1953-54. 

P.G.: Asta nu-i exact ca la Sfântul Ilie la Horeb? 
Când s-a făcut vârtej mare şi Dumnezeu nu era în 
vârtej. Şi s-a făcut cutremur şi Dumnezeu nu era în 
cutremur, şi foc şi nu era, ci era în adiere de vânt 
subţire. Vezi, diavolul așa a venit, în cutremur şi foc 
şi-n vârtej. Asta-i dovada între cel rău şi Dumnezeu. 
Şi cu Sfintele Taine. Asta-i grozavă. 

P.C.: M-am prins cu braţele de bradul unde 
cram Şi am stat așa. Şi după ce-am văzut că s-a dus, s-a 

auzit un huiet mare. Și-a dat drumul în prăpastia 
aceea, că era aproape de bordei la câțiva metri... Şi pe 
urmă am început a mă ruga, m-am liniştit şi m-am 
pregătit de împărtăşanie. Mă întâlneam cam la 2-3 
luni la muntele Scrânciobul cu bietul Arsenie Papa- 
cioc, cel cu barbă mare. El s-a îmbolnăvit cu mine în 
pustie şi l-am dus la o bătrână, Victoria Bălan. 

Şi când veneam, ne întâlneam la muntele Scrân- 
ciobul, ne mărturiseam amândoi. El se împărtășea, 
avea şi el Sfintele şi eu, ne iertam şi eu plecam la 
bordeiul meu, el pleca la muntele lui. Mi-aduc aminte 
prin câte ne-a trecut mila Domnului! Dar când ne-am 
despărțit, am jurat pe Evanghelie, aveam un Noul 
Testament: „Dacă te prinde pe sfinţia ta, să nu spui de 
mine, şi dacă mă prinde pe mine, să nu spun nimic, ca 
să nu zică că suntem organizaţie”. 

P.G.: Da, da, că dacă erau 2-3, însemna că era 
organizaţie. Ce vremuri au fost acelea! Vai de mine!... 

P.C.: Doamne, prin câte ne-a trecut mila 
Domnului!... şi apoi bietul patriarh, Iustinian, ne-a 
căutat mult, cu acte, dar nu mă găsea. A trimis pe 
Daniil Tudor, pe Părintele Petroniu şi pe Emilian 
Olaru, pe care l-am lăsat la Mănăstirea Slatina. Eu am 
zis că plec la spital. N-a ştiut nimeni. Noaptea am 
plecat. Săracul, a murit şi el. 

P.G.: S-a dus. Pe câți am petrecut, săracii!... 
aproape o jumătate de veac. 

P.C.: Ei, când au venit, m-au căutat mult, 
Părintele Emilian ştia că eu am stat la bătrânul acela, 
Neculai Moratanu, pe Muntele Clădita. Eu am stat 
câteva luni acolo şi l-a adus pe Arsenie la mine. L-au 

adus frații Axinte, au murit şi ei. Şi el a venit îmbrăcat 

cl avea barba mare, ca la sfinția voastră — a venit 
îmbrăcat în femeie, numai ochii i se vedeau. O 
mătuşă, îmbrăcată cu fustă şi cu batic. Când a ajuns la 
mine, a căzut în genunchi şi a zis: „lertați-mă!” „Dar 
mătuşa de unde-i?” Eu n-am ştiut că-i dânsul, că nu se 
vedea. „„Aista te caută de mult!” 

El a auzit de mine şi m-a căutat să mă găsească. 
El a fost arestat la seminarul Neamţ, era părintele 
spiritual al seminarului. Un om al lui Dumnezeu l-a 
dus până la Timişoara și i-a spus: „Du-te unde ştii, că 
am avut ordin să te arestez!” Și el a venit să mă caute 
pe mine. Şi a căutat în toate părțile, până m-a găsit, 
săracul. Când m-a găsit a leşinat de plâns. Eu l-am 
primit în mănăstire. Fratele Anghel îl chema. L-am 
călugărit, l-am făcut diacon, preot, duhovnic. Îi 
tocmai la Techirghiol acum. 

P.G.: Acolo-i el. 

P.C.: El acum la bătrâneţe ar vrea să vină să 
moară aici. El are 80 de ani în capăt. 

P.G.: Da, aşa, că-i în '914. 

P.C.: Da, da, săracul. Şi vlădica a spus: „Mă 
rog, nu-l chema, că-i de mare folos, că-l cunoaşte 
atâta lume”. 

P.G.: El a pătimit mult, Părintele Bejan de la 
Ilârlău, de asemenea, Părintele Ioan Negruţiu, care-i 
duhovnic la Timişeni. Ştiţi, sunt oameni duhovni- 
cești... 

P.C.: Trecut prin multe... 

P.G.: Părintele Bejan, din °41 până în ’89 
aproape numai în închisori a trăit. Jumătate de veac. 

Nu este altul la măsura lui. Îi de-o seamă cu sfinția 
voastră, în '912 născut. 

P.C: Îi de la Hârlău, săracul... Bietul Părinte 
Galeriu... Cine ştie dacă ne-om mai vedea în viaţa 
asta! Uite, ne-am văzut acum. Mulţumim Preasfintei 
Treimi şi Maicii Domnului că ne-am mai văzut. Şi eu, 
numai mila Domnului ştie cât mai am de trăit. 

P.G.: Aşa este. Doamne ajută şi Maica Domnu- 
lui... Stăm oleacă în genunchi să puneţi epitrahilul pe 
noi. 

P.C.: Domnului să ne rugăm! 

P.G.: Doamne miluieşte! 

P.C.: Darul Domnului, Dumnezeului şi Mântui- 
torului nostru lisus Hristos, pentru rugăciunile 
Preacuratei,  Preabinecuvântatei, slăvitei  Stăpânei 
noastre Născătoarei de Dumnezeu şi pururea Fecioa- 
rei Maria, cu puterea cinstitei şi de viață făcătoarei 
Cruci, cu apărările cinstitelor, cereştilor netrupeşti 
puteri, cu ale cinstitului mărit Prooroc Înaintemer- 
gătorului şi Botezătorului Ioan, ale Sfinților măriţilor 
întru tot lăudaţilor Apostoli, cu ale Sfinţilor măriţilor 
mari dascăli ai lumii şi ierarhi: Vasile cel Mare, 
Grigorie Cuvântătorul de Dumnezeu şi loan Gură de 
Aur; Atanasie, Chiril şi Ioan cel Milostiv, Patriarhii 
Alexandriei; Nicolae de la Mira Lichiei, Spiridon al 
Trimitundei, marele făcător de minuni; cu ale Sfinților 
măriților Grigorie, Arhiepiscopul  Neocezareei, 
Amfilohie, Episcop de Iconia, Averchie cel întocmai 
cu Apostolii, Episcopul Ierapolei; Marele făcător de 
minuni Ambrozie al Mediolanului, Grigorie al Nyssei, 
Grigorie al Tesalonicului, Simion al Tesalonicului, 

Simion Noul Bogoslov, şi ale tuturor sfinților 
măriților Ierarhi; cu ale Sfântului Slăvitului Apostol 
Întâiului Mucenic şi Arhidiacon Ştefan, cu ale 
sfinților măriților marilor mucenici Gheorghe 
purtătorul de biruință; Dimitrie, Izvorâtorul de mir, 
Teodor Tiron, Teodor Stratilat, Mina şi Ioan cel Nou, 
cu ale sfinților măriților 40 de mucenici, chinuiți în 
iczerul Sevastiei, cu ale sfinților măriților mari 
mucenici doctori fără de arginți, Cosma şi Damian cei 
din Asia, Cosma şi Damian, Chir şi Ioan, Pantelimon 
şi Ermolae, Samson, Mochie, Anichit, Diomid, 
Talaleu şi Trifon, Agapit şi Pavel, Haralambie şi Mina 
şi ale tuturor sfinţilor tămăduitori fără de arginţi; cu 
ale sfintelor măritelor mari muceniţe şi fecioare Tecla, 
lrina, Varvara, Ecaterina,  Fevronia, Anastasia 
Romana, Filofteia, Paraschiva, Pistis, Elpis şi Agapis 
şi maica lor, Sofia, cu ale tuturor sfintelor bunelor 
biruitoarelor mucenițe; ale Preacuvioşilor Părinților 
noştri: Antonie cel Mare, Arsenie cel Mare, Macarie 
cel Mare, Efrem Sirul, Isaac Sirul, Teodor Studitul; 
mărturisitori: Visarion Sarai, Maxim şi loan 
Damaschin, ale Preacuvioasei maicii noastre 
Parascheva şi Teodora de la Sihla, ale Sfântului Ierarh 
Calinic de la Cernica, Preacuviosul Siluan, Herman 
de Alaska, Iov de la Sfânta Mănăstire Pociaev, cu ale 
sfinților a cărora pomenire astăzi o săvârşim, ale 
Sfinților şi Drepților dumnezeieştilor Părinți Ioachim 
şi Ana şi pentru ale tuturor sfinților, să vă dăruiască 
Prea Bunul Dumnezeu, bunătate, bucurie, sănătate, 
linişte sufletească şi multă răbdare şi cu mila şi cu 
îndurările Lui să ne vedem cu toții la Rai. Amin. 


PĂRINTELE CLEOPA ILIE 
ÎN DIALOG CU 
SORIN DUMITRESCU 
septembrie 1994 


Părintele Cleopa: Ce căutaţi aici, mânca-v-ar 
Raiul? Eu sunt moşu' Putregai, moşu' Putregai, moşu' 
Putregai; aşa mă mai cheamă pe mine; 83 de ani, 
patru operaţii, o mână ruptă, sufăr cu inima; am de 
mărturisit o sută de călugări, că-i vineri — vinerea-i 
molitfă... 

Sorin Dumitrescu: Părinte Arhimandrit, el e 
redactorul-şef de la „„Anastasia”, Bucuroiu îl cheamă. 

P.C.: Cum îl cheamă? 

S.D.: Răzvan Bucuroiu. 

P.C.: Am crezut că-l cheamă Coroi, că a fost un 
bandit pe-aici, Coroi... 

S.D.: Şi cel de aici, cu „buhaiul”2, este om mare, 
de la Bucureşti... 

P.C.: Aista să se ducă unde va vedea un măgar, 
să-l fotografieze şi să scrie pe el Cleopa. Ai înțeles? 

S.D.: Părinte, omul acesta a venit din America 
ca să vă vadă... 

P.C.: Ce să vezi la un putregai; un hârb legat cu 
sârmă? Eu sunt un moşneag putred, păcătos, rău! 
N-am nimica bun. 


2 camera de filmat 

S.D.: Şi noi cum suntem atunci, dacă dvs. ziceţi 
aşa? 

P.C.: Voi sunteţi oameni mari, măi! Mă pun eu 
cu voi? 

S.D.: Părinte Cleopa, am auzit că a venit primul 
ministru aici, ce a făcut? 

P.C.: A venit să ceară un sfat. „Domnule prim- 
ministru, eu's un putregai, un moşneag putred. Nu pot 
să sfătuiesc eu un prim ministru care conduce ţara...”. 
Dar el, nu şi nu, că „nu plec de aici, până nu-mi dai 
sfat! Eu ştiu câte cărți ai scris dumneata...”. 

„Domnule prim-ministru, n-am să-ţi dau eu un 
sfat, o să-ți dea un sfat «Împăratul Cuvintelon»”. 
„Cine-i acesta?” „Sfântul Vasile cel Mare. Aşa îl 
numeşte Biserica: Ochiul Bisericii; Gura cea de foc a 
Duhului Sfânt şi Împăratul Cuvintelor. El a făcut 
şcoală în Alexandria şi în Atena cu un filosof Eubul. 
Ll, după ce a terminat studiile, a luat pe Sfântul 
Grigorie de Nazianz şi a plecat în pustie 13 ani, să 
aibă experiență de viață pustnicească. 

Şi când a ieşit de acolo, a făcut acele vestite 
spitale, numite «Vasiliade», care erau spitale şi 
mănăstiri: un pavilion de călugări și unul de bolnavi; 
dincolo — un pavilion de maici şi un pavilion de femei 
bolnave. Şi a venit Eubul la el când era episcop în 
Cezareea Capadociei, şi i-a zis: «O, Vasile, am învăţat 
atâția ani împreună la şcoală, să-mi spui mie care-i 
cea mai mare înțelepciune, care păzeşte pe om de tot 
păcatul şi-l duce la Rai?» «O, Eubul, cea mai mare 
înțelepciune, care păzeşte pe om de tot păcatul şi-l 
duce la fericirea veşnică, este ca pururea să vadă 

moartea înaintea lui şi să aibă în minte pe «Doamne 
lisuse»”. 

Şi i-am vorbit trei ore jumătate: „Domnule 
prim-ministru, vezi țărişoara asta, România? E o ţară 
nici prea mare, dar nici prea mică; are vreo 20 şi ceva 
de milioane de suflete, dar suntem de origine creştin- 
ortodoxă de 2000 de ani. De origine apostolică”. 
„Cum?” „Stai să-ţi spun. La anul 104 au venit 
coloniştii romani în Ardeal, la Tapae, la 
Sarmisegetuza, să-l bată pe Decebal. S-a găsit la ei un 
opaiț, care astăzi e la Muzeul Militar din Bucureşti — 
Opaițul lui Zenovius, care e din aur şi are Răstignirea 
lui Hristos pe el. 

Dincoace, în Sciţia Minor, în Dobrogea, a 
predicat Sfântul Apostol Andrei, cel întâi chemat, 
fratele lui Petru; moare şi el răstignit. Şi iată ce vreau 
să vă spun: De la Nero până la Constantin cel Mare, 
au pătimit şase milioane de martiri la Roma şi în 
Cartagina Africii. 

Deci, domnule prim-ministru, iată ce spun: să 
băgăm de seamă câtă legătură era între conducerea 
țării şi conducerea Bisericii, de două mii de ani, de 
când suntem creştini...”. 

S.D.: Cum trebuie să fie căpetenia unei ţări, 
Părinte? 

P.C.: Stăi, stăi, că şi asta i-am spus: „Vezi 
Mircea cel Mare? Conduce Muntenia, Oltenia şi 
Dobrogea timp de 36 de ani, şi face Mănăstirea 
Cozia, unde e îngropată toată familia lui. Alături este 
un cavou frumos tare, pe care zice: «Aici odihneşte 
roaba lui Dumnezeu, Monahia Teofana, mama lui 

Mihai Viteazul». El a cucerit şi Ardealul, şi Moldova, 
iar mama lui era călugăriță! 

Dincoace, la Probota, Petru Rareş face o 
mănăstire frumoasă. Alături e un cavou pe care zice: 
«Aici odihneşte roaba lui Dumnezeu, Monahia Maria 
Oltea, mama lui Ştefan cel Mare». Vezi, mama lui 
Mihai Viteazul — călugăriță, mama lui Ştefan cel 
Mare — călugăriță...”. 

Apoi i-am spus de Matei Basarab, care a făcut 
Mănăstirea de la Căldăruşani. L-au înconjurat turcii la 
Arnota cu treizeci de divizii, iar el avea numai şase. Și 
a ieşit un boier de-al lui, când a văzut că el s-a ascuns 
în pădure, înaintea generalilor turci, spunând: „Eu 
sunt Matei, Domnul Munteniei”. L-au luat turcii şi 
l-au dus la Constantinopol. Şi aşa a scăpat Matei 
Basarab. Ce-a făcut el drept mulțumire lui 
Dumnezeu? Mănăstirea Arnota, unde e îngropat şi el, 
şi soția, şi toată familia lui. Da. Ai văzut ce făceau şi 
mulțumeau lui Dumnezeu? 

Dar Neagoe Basarab? Face Catedrala de la 
Curtea de Argeş. Doi regi sunt înmormântați acolo: 
Carol I, care ne-a adus independenţa de turci, şi 
celălalt, Regele Ferdinand, care a făcut România 
Mare la 1918. 

Carol I a pornit la luptă cu steagul românesc, pe 
care scria: „Nihil sine Deo” — Nimic fără Dumnezeu. 
Eram robi la turci de 430 de ani. 

S.D.: Dar cum a ştiut „neamţul” ăsta să spună 
uşa O vorbă? 

P.C.: Da' stăi, stăi, stăi! Voi credeți că dacă eu's 
moşneag putred aici, nu ştiu nimica? Şi acest rege 

care a avut pe Dumnezeu în mintea şi-n inima lui, ne-a 
scos din robia turcilor. Primul care a pus steagul cu 
crucea lui Hristos „Nimic fără Dumnezeu” pe Plevna, 
a fost căpitanul Valter Mărăcineanu, care i-a bătut pe 
turci şi a scos robia cea amară de 430 de ani, că, dacă 
aveai două coşuri pe casă — două hogege —, plăteai 
tribut la turci pe amândouă. Trimiteau turcii pe grecii 
din Fanar, şi, care sugea țara mai mult, pe acela îl 
ținea mai mult... 

Şi-apoi i-am zis de Vasile Lupu, care a dat 
patruzeci de mii de galbeni de aur la turci pentru 
moaştele Sfintei Parascheva, pe care le luaseră ei de la 
bulgari. 

Şi apoi i-am spus de Movileşti. Ai văzut 
Mănăstirea Suceviţa, care are Sinaxarul pictat pe 
zidurile din afară şi pe dinăuntru. Ctitoria celor trei 
Movilă: Simion, domn în Țara Românească şi 
Moldova; Ieremia, domn al Moldovei şi Gheorghe, 
mitropolitul. Toţi în biserica mănăstirii sunt îngropaţi. 

Familia Muşatinilor a stat pe tronul Moldovei 
155 de ani. De la Laţcu Voievod, care a făcut 
Catedrala cea mare Sfânta Treime, până la Alexandru 
Lăpuşneanu au stat pe tronul Moldovei dinastia 
Muşatinilor. Roman Voievod, care a făcut orașul 
Roman, Alexandru cel Bun, Ştefan cel Mare — toţi au 
fost Muşatini. Dar toţi care au stat pe tronul Moldovei 
au făcut câte o mănăstire şi câte o biserică, şi sunt 
pomeniţi în veci. 

S.D.: Dar Biserica de la Prodromul, de la 
Sfântul Munte Athos, cine a făcut-o? 

P.C.: Ghica, la 1852. Am fost şi acolo, la 
Prodromul... 

S.D.: Dar de Regele Mihai le-aţi zis ceva? 

P.C.: Eu le-am spus despre legătura care a fost 
între Biserică şi conducerea statului, cum au intrat în 
memoria poporului român şi a Bisericii Universale 
Ortodoxe aceşti voievozi, care atunci când intrau, 
începeau să-și facă o mănăstire şi mormântul. 

Da, le-am vorbit trei ore şi ceva. Le-am vorbit 
de i-a durut capu'! Ce căutaţi voi la un putregai de 
moşneag, la un hârb legat cu sârmă?! 

S.D.: Cuvinte de folos. Cuvinte de folos, să le 
ducem în pustie, adică în oraş... 

P.C.: l-am spus lui că cea mai mare înțelepciune 
este să-ţi vezi moartea înaintea ochilor, de la Sfântul 
Vasile. Şi vouă vă spun tot aşa: să vezi moartea lângă 
tine, în tot timpul! Asta lecţie i-a dat Dumnezeu lui 
Adam, în Rai: „Adame, vezi Raiul ăsta? N-are 
margini! Tot e-al tău...”. Şi i-a dat Dumnezeu lui 
Adam un miros — am găsit scris la Sfinţii Părinţi — un 
miros de împărat a toată făptura pe care i-a dat-o 
Dumnezeu în primire. Când venea balaurul la el, îl 
adulmeca şi știa: „împăratul”, şi-i lingea picioarele; 
leii, leoparzii, tigrii: „împăratul”, toți îi lingeau 
picioarele. I-a dat un miros de împărat a toată zidirea 
făcută de Dumnezeu cu mâna Lui. Dar i-a zis 
Dumnezeu: „Din pomul acela să nu mănânci, Adame! 
Când vei mânca, cu moarte vei muri!” Dar Adam nu 
ştia ce-i moartea, că n-a văzut pe nimeni murind. El a 
fost zidit din pământ, iar Eva, din coasta lui. Dar ai 
văzut ce spune Scriptura? S-a ivit şarpele... 

Ce credeți, că şarpele se târa ca acuma pe 
pământ? Spune Marele Vasile în Hexaimeron: Nuuu, 
şarpele în Rai avea coamă, şi bot şi copite, avea 
piept... 

S.D.: Nu se târa... 

P.C.: Era cel mai înțelept dintre toate animalele. 
Şi a intrat Satana prin şarpe şi-i spune Evei: „De ce nu 
mâncaţi din pomul cela?” „A zis Dumnezeu c-o să 
murim”, răspunde Eva. „Nu-i adevărat! Se teme c-o 
să vă faceți Dumnezei! Când veţi mânca, gata, sunteţi 
Dumnezei, mai mari decât Dânsul...”. Şi a intrat prin 
şarpe şi a amăgit-o pe Eva. 

Şapte sute de ani au trăit Adam şi Eva în Rai — 
am găsit scris —, şi nu ştia el că ea-i femeie, iar el îi 
bărbat. Cum sunt copiii cei mici, de-o lună de zile, 
dacă îi pui unul lângă altul, ei nu ştiu ce înseamnă 
ruşine. Atâta nevinovăție aveau ei înainte de cădere. 
Când au gustat din pom, au văzut că-s goi: „Măi 
femeie, dar tu eşti femeie...”. „Măi, dar tu eşti 
bărbat...”. „Dar dacă vine Dumnezeu acum...? Vai de 
mine, ne este ruşine...!” Au luat frunze de smochin şi 
şi-au acoperit goliciunile. Ce zice la Geneza 7? S-au 
auzit paşii lui Dumnezeu prin Rai, la amiază: 
„Adame, măi, Adame! Unde eşti, mă?” „Doamne, 
aicea sunt, dar mi-e ruşine să mă arăt, că-s gol...”. 
„Cine ţi-a spus ţie că eşti gol? Cine ţi-a spus ţie că eşti 
gol?! Cine ţi-a spus ţie că eşti gol?!... Nu cumva mi-ai 
mâncat din pomul din care ţi-am poruncit să nu 
mănânci?” 

lar Adam, dacă ar fi zis „lartă-mă!”, atunci l-ar 
fi iertat, dar a dat vina pe Dumnezeu! Ca şi cum ar fi 

zis: „Tu eşti vinovat! Femeia pe care mi-ai dat-o! Din 
cauza Ta am greşit!” Şi atunci Dumnezeu o întreabă 
pe femeie: „Tu de ce-ai mâncat?” Dar nici Eva n-a 
zis: „lartă-mă!”, ci a spus: „Şarpele m-a îndemnat!” 
Zic Sfinţii Părinţi că dacă Adam şi Eva cereau iertare, 
Dumnezeu pe loc îi ierta. Dar mândria, nu: „Nu-s eu 
vinovată, ci şarpele...”. 

Lui Adam i-a spus: „Adame, Adame, am să te 
scot de aici pe pământ, spini şi pălămidă o să-ţi 
rodească pământul şi întru sudoarea feţei tale iți vei 
câştiga pâinea...”. Femeii, Evei, i-a dat două pedepse, 
pe care le are şi acuma şi până la sfârşitul veacului. 

S.D.: Care sunt cele două pedepse? 

P.C.: Cele pe care le-a dat Dumnezeu femeii în 
Rai. „Omul — spune Sfântul Maxim -— este ființă 
rațională, ca îngerii, şi n-ar fi trebuit ca femeia să 
nască cu dureri”. Numai avea să vorbească: „Măi 
loane, facem o fată!...”, şi ea năștea fără dureri. 
Numai prin cuvânt, nu prin împreunare ca la 
dobitoace. Împreunarea ca la dobitoace este pentru 
călcarea poruncii. Şi in dureri vei naşte fii. Şi i-a spus 
femeii: Înmulțind voi înmulji durerile tale, şi întru 
dureri vei naşte copii. Şi a doua pedeapsă: Întoarce- 
rea ta către bărbatul tău şi el te va stăpâni. 

S.D.: Ce înseamnă aceste cuvinte, Părinte, cum 
sc tălmăcesc? 

P.C.: Bă, nu spune Apostolul Pavel? Femeia nu 
ure cap. Capul femeii e bărbatul! El stăpâneşte! 
liemeia n-are voie să poruncească! Bărbatul. 

S.D.: Dar acum se-ntâmplă cam invers... 

P.C.: Nu ştiu cum se-ntâmplă. Dar aşa-i 
pedepsită femeia, pentru că a ascultat de şarpe. Două 
pedepse: să nască în dureri şi să fie supusă bărbatului. 

S.D.: Părinte Arhimandrit, dar ce să facă 
bărbatul când i-a devenit cap femeia?!... 

P.C.: Apoi, treaba lui. Dacă-i aşa de prost, ce 
să-i faci? Îl conduce femeia! 

Da. Apoi Dumnezeu s-a dus la şarpe: „Tu de ce 
ai îndemnat-o?” Şarpele era mare de tot, cu coamă, cu 
bot, cu copite grozave şi era mai înţelept decât toate 
dobitoacele: Pe pământ să te târăşti! Şi i-au intrat 
picioarele şarpelui în piept şi cele din urmă în 
pântece; Pe pământ să te târăşti şi pământ să 
mănânci! Vrajbă voi pune între tine şi om. Tu vei 
pândi călcâiul să-l muşti şi el iți va zdrobi capul; cum 
le vedem până astăzi. 

Vezi? Toate sunt făcute de Tătuca. Din mâna 
Lui de-acolo, toate, toate, şi cum le-a pus el, așa 
rămân în veacul-veacului. Noi suntem praf şi cenușă! 
Suntem o mână de pământ spurcat în fundul unui 
mormânt. Asta-i omul! 

He-hei! Aţi venit pe capul meu tocmai amu când 
am de spovedit! Azi e vineri şi am de spovedit. 
Mânca-v-ar Raiul să vă mănânce!... Ia uite-i, măi, vin 
la un putregai aici... (Arătând spre aparate...) Tu 
du-te, măi, unde-i vedea un măgar... 

S.D.: El nu e om, Părinte, este un aparat!... 

P.C.: Stăi, stăi! Du-te unde vei vedea un măgar, 
fotografiază-l şi scrie pe el „Cleopa”, ca să-l ai în 
imagine. Ai înţeles? 

S.D.: Părinte, ziceţi-ne şi nouă, cum trebuie să 
lie o căpetenie? Trebuie să meargă la Biserică? Când 
ii conduci pe alţii, trebuie să fii credincios? 

P.C.: Când îi conduci pe alţii, să nu uiţi ce 
spune Sfântul Grigorie: „Taci tu, să vorbească faptele 
tale!” Aşa. Să vorbească cu faptele. Cum a zis 
Hristos: Așa să lumineze lumina voastră inaintea 
oamenilor, ca să vadă oamenii faptele cele bune ale 
voastre şi să-L slăvească pe Tatăl vostru din Ceruri. 

Vine o femeie şi-mi zice: „Mi-a murit bărbatul 
fără lumânare!” Dar a fost un beţiv şi a trăit cu femei 
străine. Ea se căia că a murit fără lumânare! 

Băăă, îmi spunea bietul Nazarie... 

S.D.: Cine?... 

P.C.: Nazarie, cel cu barba mare, l-am primit 
aici, l-am călugărit. El zicea: „Eram sergent la Cotul 
Donului şi ne-au înconjurat 70 de divizii de ruşi, iar 
noi — românii şi nemţii — eram şapte divizii. Într-un 
ceas şi 40 de minute, am rămas doar vreo sută de 
soldaţi, că ne bătea şi aviația şi brandurile, toate. Eu 
cram într-un tranşeu...”. 

S.D.: Asta spunea el? 

P.C.: Da, că el era sergent acolo. Ne povestea: 
„Eram într-un tranşeu, şi au spus ofițerii: «Măi 
Gavriluţă, tu te rogi, mergem şi noi cu tine! Suntem 
10 ofiţeri». Citeam cu lacrimi Acatistul Maicii 
Domnului în tranşeu şi nu ne-a atins pe nici unul. Am 
rămas vii doar 14 oameni dintr-un regiment de 1990 
de cadre”. Și el a zis: „Eu, dacă scap viu, mă duc să 


Lai 


mă fac călugăr la mănăstire!...”. 

Şi atunci le-am spus: „La atâtea mii de oameni 
care au murit într-un ceas, cine le-a aprins lumânări, 
mă? Care s-a dus să pună lumânări la capul lor?... Bă, 
lumina noastră sunt faptele bune! Aşa să lumineze 
lumina, şi a arătat care-i lumina, ca să vadă oamenii 
faptele cele bune... Asta-i lumina”. 

S.D.: Şi pentru o căpetenie tot aşa trebuie să 
fie... 

P.C.: Da, să aibă lumină, să aibă faptele bune, 
să dea pilde la toți cu faptele bune. Asta-i căpetenia! 

S.D.: Dar cum ştiu dacă am făcut fapte bune? 
Căci ştiţi cum se spune: „Drumul spre iad este pavat 
cu bune intenții”. Eu vreau să fac binele, spune 
Sfântul Apostol Pavel, dar tot timpul fac răul. Cum 
ştiu eu că am făcut o faptă cu adevărat bună? 

P.C.: Să nu ştii c-ai făcut-o! 

S.D.: Da, căci dacă ştii c-ai făcut-o, la Judecată 
este nenorocire... 

P.C.: Să te socoteşti cel mai păcătos din lume! 
Dacă zice Apostolul Pavel, care s-a ridicat până la al 
treilea Cer: Hristos lisus a venit în lume ca să 
mântuiască pe cei păcătoşi, dintre care cel dintâi sunt 
eu — Pavel, care s-a ridicat până la al treilea Cer, zicea 
că-i cel dintâi păcătos!... Apoi, noi ce suntem?! Praf şi 
putoare. Putregai... 

S.D.: Părinte, credeţi că se cuvine ca un arhiereu 
să blesteme? Blestemul este altceva decât anatema... 

P.C.: Anatema-i cea mai grea pedeapsă a 
Bisericii. Pogorâre de viu în iad cu dracii şi tăiere de 
la trupul tainic al Bisericii lui Hristos. 

S.D.: Excluderea din Biserică! Dar un arhiereu 
se cuvine ca să blesteme? 

P.C.: Treaba lui. Arhiereul nu trebuie să 
blesteme, dar, dacă cineva l-a amărât sau l-a supărat, 
cade fără să vrea sub blestemul arhiereului, că l-a 
amărât. „...Sau pe cineva am amărât -— zice 
rugăciunea —, şi am luat de la dânsul legare 
nedezlegată”. Dacă a amărât pe nedrept pe arhiereu 
sau pe preot, el cade sub blestem, fără să-l blesteme 
nimeni. 

Ei, mânca-v-ar Raiul! Aţi venit cu, ce-s aiestea 


aici. 

S.D.: Aparatul acesta foloseşte la înregistrarea a 
ceea ce spuneţi dumneavoastră... 

P.C.: Da' ce să înregistraţi de la un putregai ca 
mine?! 

S.D.: Părinte, dar dumneavoastră tot timpul 
spuneţi că sunteţi un „putregai”... 

P.C.: Moşu' Putregai, Moşu' Putregai, Moşu' 
Putregai, aşa mă mai cheamă pe mine... 

S.D.: Da, Părinte. Dar povestiţi-ne şi nouă 
despre ultimele clipe ale marilor monahi îmbunătăţiţi 
pe care i-aţi cunoscut. 

P.C.: Am cunoscut oameni sfinţi, dar eu n-am 
făcut niciodată ce au făcut ei. Nici un bine n-am făcut 
pe fața pământului. 

S.D.: Dar ei da, ziceţi dumneavoastră. 

P.C.: Au avut, că i-am cunoscut. 

S.D.: Dar i-aţi cunoscut pe aceşti oameni, ați 
lost şi în ultima clipă lângă ei. Vorbiţi-ne despre 
câteva cazuri... 

P.C.: Eu am trăit şi în munţi nouă ani şi şapte 
luni, că am fost arestat de comunişti de atâtea ori. 
Numai un biet pădurar a ştiut de mine, Maxim 
Dumbravă, Dumnezeu să-l odihnească! M-a dus în 
munții Domeniului Coroanei, care a fost al Curţii 
Regale, unde era protecţie de vânătoare. Atâta ursărie 
era acolo, şi cerbărie, şi mistreți, şi lupi, şi vulpi... Dar 
am avut mare linişte! El mi-a ajutat la făcut bordeiul, 
cu feciorul lui, Ilarion. Ilarion trăieşte. A fost pe aici 
în vara asta. Tată-său, Dumnezeu să-l odihnească, 
venea cam o dată la o lună şi-mi aducea un rucsac cu 
cartoafe. Dar cu frică mare venea, că fotografia mea 
era dată la toate posturile de miliție din Bucovina, ca 
să mă prindă. Eu dispărusem din fața la opt mănăstiri 
pe care le aveam pe capul meu; că aveam şi Sihăstria, 
şi Sihla, şi Rarăul, şi Cămârzanii, şi Orata, şi două 
mănăstiri de maici: Vatra Moldoviței şi Râşca. 
Aproape ll ani am fost cu aceste mănăstiri, şi am 
plecat în creierii munţilor. 

Şi acolo cu mila Preasfintei Treimi am dus lipsă, 
dar am avut timp de rugăciune. Eram slăbit. Dacă-mi 
aducea cartoafe, mâncam numai una pe zi, mai 
găseam un burete, o urzică, nu ştiu ce. Mai aducea 
săracul câte un săculeţ cu pâine uscată. O muiam cu 
apă rece. Ştie mila Domnului pe unde am trăit. Dar 
am avut linişte şi timp de rugăciune! Am mai scris 
nişte cărți care, uite, şi acum s-au mai tipărit. 

S.D.: Părinte, dar ce câştigă omul în singură- 
tate? 

P.C.: Ce câştigă? Du-te acolo, şi când vei sta un 
an de zile, ai să vezi ce câştigi. Dar să ai răbdare! Că 
dacă n-ai avea răbdare şi te-aş lega de un copac mai 

mic, îl smulgi din rădăcină şi te duci cu tot cu 
dânsul... 

S.D.: Dar poate să trăiască omul în singurătate? 

P.C.: Poate să trăiască, cum nu! Păi ce, Sfinţii 
Părinţi n-au stat? 

S.D.: Păi la noi, la oraş, dacă stai o oră singur, 
innebuneşti... 

P.C.: Ai văzut pe Sfântul Marcu de la Muntele 
lracesc, din Abisinia, când era prigoana cea mare pe 
timpul lui Deciu? I-au prins pe doi tineri. După ce 
i-au chinuit tare, i-au uns cu miere de albine şi le-au 
dat drumul într-o stupină. Apoi câtă durere aveau, că 
veneau albinele şi-i înțepau! Și unul a murit îndată. Şi 
celălalt, când s-a făcut seară, a sărit în apă, că era 
marea aproape. Acesta a fost Sfântul Marcu. 

Şi a fugit pe-o scândură. A luat o scândură şi l-a 
scos tocmai la Marea Roşie. S-a dus la Muntele 
liracesc, într-o pustie mare, unde a găsit o peşteră 
unde erau peste o mie de draci într-însa. O peşteră. 
Avea vreo 30 de metri lungime. Şi a mâncat 30 de ani 
pământ şi a băut apă din mare! 

Şi când a trimis îngerul Domnului pe Serapion, 
că el îi găsea pe sfinți — el l-a găsit şi pe Sfântul 
Onufrie cel Mare şi pe mulţi alţii. „Nu ştiţi unde stă 
«stâlpul lumii» şi «lumina lumii»?” Şi nu ştia nici 
unul. „la Sfintele Taine şi du-te — că de acum avea 
138 de ani — şi-l găseşte!” „Unde să-l găsesc?” „La 
Muntele Fracesc în Abisinia”. 

Şi el a luat la dânsul nişte bob fiert, ca să aibă, şi 
n luat Sfintele Taine şi s-a dus la Alexandria. Și i-au 
spus din Alexandria: „Nu te duce peste munţi, că sunt 

lei mulți şi-i greu! Ia-o înapoi cu corabia şi mergi pe 
Marea Roşie şi întreabă în ce parte vine Muntele 
Fracesc!” 

S-a dus săracul şi când a trecut de Marea Roşie, 
Muntele Fracesc era cam departe de mare. S-a dat jos 
acolo şi nu ştia unde să meargă şi murea de foame. Şi 
i-a ieşit înainte o ciută, o cerboaică, ţeapănă de lapte, 
că-i mâncaseră fiarele puiul. Şi a auzit un glas: 
„Serapioane, ia şi du-te şi suge la cerboaică şi mergi 
cu dânsa”. Şi l-a condus aceea aproape zece zile până 
la Muntele Fracesc. Și când a ajuns noaptea, ea a sărit 
şi s-a dus în munţi, iar el a văzut la miezul nopţii o 
lumină mare care se vedea pe-un munte: „Măi, ce s-a 
aprins acolo?” Şi a auzit un glas: „„Acolo-i Marcu! 
Acolo-i Sfântul Marcu!” 

Când s-a dus acolo, l-a găsit pe acela la 
rugăciune; strălucea fața lui ca soarele, iar mâinile îi 
erau ca nişte făclii de foc. Dar corpul îi era acoperit 
tot cu păr, avea blană ca de urs pe el. Barba şi părul îi 
erau până la pământ, iar Serapion s-a speriat când l-a 
văzut. Dar Sfântul Marcu a dat mâinile jos şi i-a spus: 
„Nu te teme, căci om sunt; nu am văzut față de om de 
95 de ani, fără pe tine acum”. Și i-a zis: „Ţi-a spus 
îngerul să aduci Preacuratele Taine. Da, mai am trei 
zile şi merg la Cer, şi te-o trimis îngerul Domnului să 
stai cu mine, să mă petreci”. 

Şi Sfântul Serapion a spus: „Sfinte Părinte, cum 
ai petrecut aici?”, iar el i-a povestit viaţa lui: „Treizeci 
de ani am mâncat pământ şi am băut apă din mare, că 
nu găseam altceva, că muntele-i de piatră. Dar după 
aceea mi-a trimis Dumnezeu un înger care-mi aduce 

hrana în fiecare zi”. Şi stând de vorbă aşa, a zis 
Sfântul Marcu: „Pune, frate, masa!” Şi numai ce se 
vede o masă frumoasă, pe care erau două pâini curate 
şi două pahare cu vin. „Blagosloveşte, Doamne, masa 
aceasta!” Şi s-a văzut o mână blagoslovind. 

„laca, frate, pentru osteneala ta, până acum îmi 
aducea îngerul o pâine şi un pahar cu vin, dar acum a 
adus două, şi pentru tine...”. Că Serapion venea 
tocmai de la Mănăstirea Sfântul Sava, de la Ierusalim. 
Atâtea mii de kilometri. Venea cu sfatul îngerului. 

Când a gustat din pâinea aceea şi din vinul 
acela, nu se poate spune câtă bunătate aveau. După 
aceea, a spus Sfântul Marcu: „Strânge, frate, masa!” 
Şi n-a mai văzut masa. Îngerul îi slujea lui. 

Şi a întrebat Sfântul Marcu: „Frate Serapioane, 
ai venit aici să aduci Sfintele Taine. Eu mâine, dacă 
ajută mila Domnului, mă voi împărtăşi. Să nu te temi, 
căci înapoi n-ai să te mai întorci cu osteneala cu care 
ai venit. În alt chip te vei duce. Dar te întreb: mai sunt 
oameni în lumea aceasta, după cuvântul Evangheliei: 
De veţi avea credință cât un grăunte de muştar, veți 
zice muntelui acesta: «Ridică-te de-aici şi te aruncă 
în mare!»?” 

Şi muntele a crezut că-i spune lui. În clipa aceea 
a început un cutremur puternic şi muntele a pornit şi a 
mers în Marea Roşie. Şi atunci Sfântul Marcu a spus: 
„Stai, munte! Nu ţi-am spus ţie să te duci în mare, ci 
am întrebat pe fratele. Vino înapoi la locul tău!” Şi a 
venit muntele înapoi. Atunci Sfântul Serapion a căzut 
cu fața la pământ, murea de frică. Iar Sfântul Marcu 
i-a spus: „Cum, n-ai văzut dintr-astea? Dar cum, 

Evanghelia poată să mintă? N-ai văzut oameni care să 
mute munţii din loc cu rugăciunea?! Apoi, atunci 
degeaba se numesc creştini, dacă n-au semnele 
minunilor lui Iisus...”. 

Şi atunci i-a povestit Sfântul Marcu viața lui. 
„Hainele cu care am plecat din Atena, în câțiva ani 
s-au rupt”. Dar zice Serapion: „De ce nu ai degete la 
mâini şi la picioare?” „Cât m-au tras dracii, să mă 
arunce în mare. Şi când voiau să mă arunce în mare, 
eu strigam: «Doamne, nu mă lăsa!» Şi mă prindeam 
cu mâinile și cu picioarele de rădăcini şi de stânci. 
Apoi trupul mi s-a acoperit cu păr; blana aceasta mi-a 
dat-o Dumnezeu să-mi ţină iarna de frig şi vara să-mi 
țină umbră. Cu asta mi-a făcut mare bine Dumnezeu”. 

Şi era o mireasmă în jurul lui, cine poate să 
spună? Şi s-a împărtăşit a doua zi. Când s-a 
împărtăşit, i-a strălucit fața lui ca soarele și s-au auzit 
cântând îngerii. Serapion i-a zis: „Părinte, dă-mi voie 
să rămân în peştera ta!” Dar Sfântul Marcu i-a spus: 
„Nu. Trebuie să te duci înapoi şi să spui smerita mea 
viaţă la oameni”. 

„Dar dă-mi voie să iau o părticică din moaștele 
tale!” „Atât îți dau voie să iei: un păr din barbă”. A 
adus un beţişor şi l-a înnodat pe el. „Atât ai voie să 
iei, iar moaştele mele să rămână în peşteră, unde 
m-am nevoit şi am slujit lui Dumnezeu!” Avea 138 de 
ani, şi 95 de ani avea de când era acolo. N-a văzut faţă 
de om. Şi atunci a spus Sfântul Serapion: „Cum să te 
înmormântez, avo?” „N-ai tu grijă! Căci îndată, cum 
mă duc eu la cer, vin doi lei. Să nu te temi de dânşii, 
că ei au să mă îngroape! Tu lasă-mă aici, unde mor”. 

Când şi-a dat sufletul, s-a deschis cerul, s-au 
arătat atâţia îngeri, şi era o lumină până la cer, şi s-a 
auzit glasul Mântuitorului: „Aduceţi-Mi Mie pe vasul 
alegerii din pustie, pe ava Marcu, adevăratul Meu 
ucenic!” Şi s-a închis cerul, nu S-a mai văzut. Apoi au 
venit doi lei şi-i sărutau picioarele Sfântului Serapion. 
Şi l-au dus pe Sfântul Marcu în peşteră și au astupat 
leii toată gura peşterii cu lespezi de piatră, îngro- 
pându-l. Apoi i-au lins picioarele lui avva Serapion şi 
au plecat în pustie. 

Aceia erau creştini, mă, nu noi! Eu dorm mult, 
mănânc mult, ...un putregai. N-am nimica bun! Numai 
răutăți am! 

S.D.: Dar în pustie când aţi stat!? 

P.C.: Da, dar mâncam și acolo, dormeam mult, 
nu făceam nimic bun... 

S.D.: Dar, Părinte Arhimandrit, dacă omul 
trebuie să fie cu gândul la moarte tot timpul, unde mai 
rămâne fericirea de a trăi? 

P.C.: În Rai, această lecţie i-a dat Dumnezeu lui 
Adam: să-și aducă aminte de moarte şi să nu 
greșească. l-am spus-o şi primului ministru: „Să te 
pândeşti la moarte!” Trei ore jumate i-am vorbit, de 
mi-a zis Mitropolitul uimit: „Ai fost inspirat!” I-am 
spus ce făceau domnii în trecut: îşi făceau mănăstiri, 
morminte în mănăstiri, şi-s pomeniţi de sute de ani, 
iar în memoria poporului român şi a Bisericii rămân 
în viaţă... 

S.D.: Păi noi, în ultimii 50 de ani, mai mult am 
dărâmat biserici... 

P.C.: Fiecare are să ia plată după cum a făcut! 

S.D.: Acum ar fi cazul să construim... 

P.C.: Apoi, cine poate construi, s-o facă! 

S.D.: Păi, nu prea sunt bani... 

P.C.: Da' de unde bani? Aici e viaţă de obşte. 
Aici nu se mănâncă came de 450 de ani. Aici i-o 
pungă, o masă şi o biserică. N-ai voie să ai cinci bani 
ai tăi, toți merg la casa bisericii... 

S.D.: Vorbiţi-ne puţin despre poftă... 

P.C.: Poftă? Pofta-i de la draci! 

S.D.: Toată pofta? 

P.C.: Toată, afară numai de pofta cea duhovni- 
cească. Aceea-i bună. Celelalte sunt poftele trupului, 
ale dracilor, care-l duc pe om în gheena. A poftit Eva 
să mănânce din pom şi s-a dus în iad tot neamul 
omenesc. 

S.D.: Şi cum poate omul să lupte contra 
poftelor? 

P.C.: Păi... Moartea! Moartea! Moartea! Mor, şi 
unde mă duc mâine? Unde mă duc mâine? Cine a 
rămas aici? A rămas careva? Ai văzut Alexandru 
Macedon câte ţări a condus, iar înainte de a muri a 
zis: „Să-mi faci sicriul cu două găuri, şi să lăsaţi 
mâinile goale afară. Mă îngropaţi, dar mâinile afară. 
Goale. Nu cumva să puneţi în mâinile mele ceva! — el 
a fost şi filosof —, vreau să arăt la toată lumea, eu care 
am condus atâtea ţări şi atâtea războaie, că mă duc în 
groapă cu mâinile goale. Ca să ştie toți că filosofia 
cea mai înaltă e cea a morţii”. 

Mânca-v-ar Raiul să vă mănânce! Ce-aţi venit la 
un putregai, aici, măi? 

(În momentul acesta al conversației, prin fața 
chiliei trece părintele de la cazare). 

P.C.: Acesta este şeful care se ocupă cu cazarea: 
„la-i de aici, şi dă-le nişte camere să se culce, să 
doarmă!” 

S.D.: Păi ne îndemnați să ne culcăm, tocmai 
acuma când trebuie să ne înduhovnicim? Stăm şi noi 
lângă dumneavoastră să... 

P.C.: Ce să te înduhovniceşti de la un putregai? 

S.D.: Păi, măcar să devenim şi noi „putregai”... 

P.C.: Eu-s un hârb legat cu sârmă, mă! Mă 
cheamă moşu' Putregai, moșu' Putregai... 

S.D.: Părinte, aţi vrea să vă mai întoarceţi în 
pustie, acolo, în Munţii Stânişoara? 

P.C.: M-aş duce să mor, dar nu mai pot merge... 

S.D.: Păi, ce vă împiedică? 

P.C.: Picioarele, nu mai pot... 

S.D.: Păi, vă duce cu mașina, cu tractorul... 

P.C.: Acolo nu merg maşinile, nu te teme! Cât îi 
lumea şi pământul nu poate intra mașina acolo... 

S.D.: Părinte, dar nu v-a fost frică de fiare 
acolo? 

P.C.: Fiarele au fost cele mai bune tovarăşe ale 
mele. Moş Martin venea. Dacă aveam o cartoafă 
uscată, care se arsese, i-o dam, o mânca, se lingea la 
bot: „Mor, mor”. Mai voia! îi spuneam: „N-am, mă, 
nu mai am! Atâta am avut...”. 

S.D.: Dar păsări erau? 

P.C.: Îmi plăceau păsările de noapte, care nu 
văd ziua. Era buha, albăstrie cu galben, are coc; ele 
ziua nu văd. Cânta doar atât la miezul nopţii: mvâf - 

mmvââff - mvâf! Este babiţa, mai mare ca buha, și 
care face precum câinii, pe vârful stâncilor, tot la 
miezul nopţii, tot vara: hab, hab - hab -hab - hab - 
hab, hab - hab - hab -hab! Cine o aude, zice: „la-uite, 
mă, s-a suit dracu' acolo și bate precum câinele!” 
Apoi este sitarul. Sitarul, săracul, i-o pasăre cu coada 
scurtă, galbenă, şi care cântă cum plâng copii când îi 
scaldă: eatit - it - niiia - niiia - ieaaa -niaaaa! 

S.D.: Dar chiţoranul? 

P.C.: Ăsta cântă grozav, numai noaptea, de te 
bagă în toate bolile: iiiaaaaahhh/... Grozav! 

S.D.: Dar nu vă înspăimântați când auzeaţi 
păsările făcând aşa? 

P.C.: Nu, că eram tovarăş cu ele, şi eu sălbatic, 
ca şi dânsele... 

S.D.: Dar alte păsări mai erau? 

P.C.: Este purcelul de noapte. Acela-i mai mare 
oleacă decât corbul, zboară printre brazi noaptea, și 
face precum purceii: goo-goo-goviț! goo-goo-goviț! 
g00-g00-goo-goviț! Şi apoi este pupăza de noapte, 
care cântă numai în lunile iunie, iulie şi august, tot la 
miezul nopții: pă-pă-pă-pă-păăăă!  pă-pă-pă-pă- 
dacă am trăit cu ele?... 

S.D.: Dar aveau frică de dumneavoastră sau se 
apropiau? 

P.C.: D-apoi, ce frică să aibă de un putregai? 

S.D.: Păi, şi atunci eraţi „putregai”? Pe atunci 
eraţi tânăr... 

P.C.: Tot aşa, putregai și atunci, şi amu... Şi mai 
sunt şi huhurezii, „flăcăii codrilor”, care se dau peste 

cap. l-am văzut şi la Braşov, la Grădina Zoologică, 
dar mai bine i-am văzut acolo, în pădure. Ei sunt 
galbeni, cu coc, îs mai mici ca buha, iar când cântă 
chiuie grozav: uuuuuuhhh, apoi îşi deschid 
aripile şi fac: uhuuhuuuu!/... Unul cântă pe 
muntele ăsta, iar altul îi răspunde pe muntele celălalt. 
„Flăcăii codrilor”. Ăştia-s huhurezii. He-hei!... 

S.D.: Dar ce mâncaţi, Părinte, acolo? 

P.C.: V-am spus că venea pădurarul din când în 
când şi-mi aducea un rucsac de cartoafe; altădată 
aducea şi oleacă de pâine uscată. Fotografia mea era 
la toate posturile de miliţie, c-am fugit din faţa la opt 
mânăstiri. Mă chemau la Securitate şi atâta-mi 
spuneau: „Nu mai predica! N-avem nimic cu tine, dar 
nu mai predica!” Şi la Fălticeni, şi la Suceava, şi la 
Târgu Neamţ... Dar când am fost arestat la voi, la 
Bucureşti, la Mănăstirea Pasărea! M-a dus la Afumaţi. 
Eram cu ucenicul meu, cu Arsenie Papacioc, pe care 
l-am făcut eu călugăr, preot. Este la Techirghiol 
acum... 

S.D.: De aici o să mergem la Techirghiol. Ce 
să-i transmitem Părintelui de la dumneavoastră? 

P.C.: Să se roage pentru mine, păcătosul! El 
acum are 80 de ani, și cu barba aceea mare. A stat şi 
cu mine în munţi câţiva ani şi s-a îmbolnăvit. El îi 
fecior de doctor, din judeţul Ialomiţa. Fratele său a 
fost general. E-he-hei... 

S.D.: Dar staţi, Părinte, că eu sunt iscoditor, ca 
Părintele Ioanichie; nu pot să vă las slobod așa, 
deodată... Când venea iarna acolo, în Munţii 
Stânişoara, ce făceaţi? 

P.C.: Iama? Mai degrabă tremuri tu de frig în 
Bucureşti, decât eu în munţi! 

S.D.: Păi, noi chiar am tremurat de frig... 

P.C.: Mi-am făcut bordeiul de doi metri în 
lungime şi doi metri în lăţime, şi am pus două furci în 
fundul bordeiului, iar peste ele bârne de fag. Iar 
deasupra am pus foltăi de brad. Ştii dumneata ce-i 
aceasta? 

S.D.: Nu... Foltei de brad?... 

P.C.: Foltăi de brad, coajă de brad... Nu de pe 
acolo. Cine ştie de unde! Aceea, în loc de carton. A 
pus folteie de brad şi pe el a turnat pământ de trei 
metri grosime, iar pe deasupra a semănat brad mărunt 
şi a pus frunzărie. Treceai peste mine de o mie de ori 
şi nu ştiai că acolo, sub dâmbul cela, este o jivină. Ce, 
crezi că aveam casă văruită, curţi?... 

S.D.: Dar nu era zăpadă mare iarna? 

P.C.: Mă, poa' să fie, mă! În bordei, când 
făceam focul — numai noaptea, că ziua fumul te 
divulgă —, făceam oleacă de foc, și dacă se încălzea o 
dată în bordei noaptea, trei-patru zile nu mai era frig. 
Că în pământ îi cald... 

S.D.: Şi veneau fiarele pe acolo? 

P.C.: Aveam o uşă de o jumătate de metru, 
îmbrăcată cu muşchi verde şi acolo erau mii de pietre 
cu muşchi verde. Cine să ştie că sub piatra aceea este 
ceva?... Aşa am trăit, măi băieţi! 

S.D.: Dar diavolul s-a prezentat? 

P.C.: Zic Sfinţii Părinţi: „Nu povesti ale tale!” 
Dacă ţi-aş spune de acelea, ţi-ai face cruce şi ai fugi 
cu tot cu aparate de aici... 

S.D.: Păi, ce v-au spus alții... 

P.C.: Nu, nu, nu mai trebuie... 

S.D.: Aşa, pentru noi, ca să înțelegem mai 
exact... 

P.C.: Da, da... Du-te acolo, pune-te pe post şi 
rugăciune, și o să te întâlneşti cu dânsul... 

S.D.: Păi, eu dacă mă duc pe-aici, la zece metri 
de chilia dumneavoastră, și... 

P.C.: Da, da... Zic Sfinţii Părinţi: „Nu povesti!” 
Eu v-am povestit de păsări, de bordei, dar mai mult nu 
pot povesti. Că dacă v-aş spune ce păţești pe acolo... 

S.D.: Aşa, puţin numai... 

P.C.: Ai face cruce și ai fugi cu tot cu aparatele 
astea de aici. 

S.D.: Credeţi că nu-i folositor să ştie omul 
despre demoni, cum să-i întâmpine? 

P.C.: Eu ascult de Sfinții Părinți: „Să nu 
povesteşti isprăvile tale”. Aşa! Uite ce făceam acolo: 
dormeam, mâncam bine, mă plimbam noaptea, ziua... 
N-am făcut nimica bun! 

S.D.: lar acum aici, în mânăstire, față de acolo? 

P.C.: Tot ca acolo. 

S.D.: Păi este alt confort. 

P.C.: Tot aşa. Nu fac nimica bun. Numai rău. 
Mănânc, beau, dorm... Sunt un putregai. Unde te duci, 
spune: „Este unul, îl cheamă: moşu' Putregai, moșu' 
Putregai”. Aşa îl cheamă. 


x 


P.C.: A venit o şcoală din Iaşi deunăzi aici cu 
160 de elevi. Trei profesoare cu cruci la gât. Și când 

i-am întrebat: „Măi copii, ştiţi Tatăl nostru? Ştiţi 
Crezul? Ştiţi cele Zece Porunci? Ştiţi Psalmul 50?...” 
toți ridicau mâna. Dar m-a uimit o copiliță de şase ani 
de la grădiniță. Era cu sora mamei ei. „la ascult-o și 
pe asta!” „Copiliţă, cum te cheamă?” „Magdalena”. 
„Mata ştii rugăciuni?” „Care rugăciune?” „Ştii Tatăl 
nostru?” „Ştiu şi Crezul!” „la zi Crezul!” M-am 
speriat! O copiliță de şase ani!... 

S.D.: Ştia Crezul?... 

P.C.: A început să-mi spună cât putea de tare: 

„Cred într-Unul Dumnezeu, Tatăl 
Atotţiitorul, Făcătorul cerului şi al 
pământului, văzutelor tuturor Şi 
nevăzutelor, şi într-Unul Domn lisus 
Hristos, Fiul lui Dumnezeu, Unul 
născut, Carele din Tatăl S-a născut 
mai înainte de toţi vecii...”. 

Am încremenit! Dar mi-o spus mătuşa că mama 
fetiţei se scoală dimineaţa, stă la rugăciune câte două- 
trei ceasuri. la Psaltirea, Ceaslovul, cu toţi copiii 
lângă ea, că mai avea doi mai mici şi una mai mare. 
„Dragul mamei, ia zi psalmul 50! Ia zi Crezul!” 

S.D.: Adică copilul face ce face şi mama lui... 

P.C.: Mama. Cea mai bună educatoare de 
religie în familie este mama. 

S.D.: Prima, în orice caz... 

P.C.: Mama! Ea l-a purtat în pântece nouă luni, 
ea l-a născut cu durere, ea l-a purtat în braţe doi ani, ei 
i-a supt pieptul. Ea este datoare să-l hrănească întâi cu 
Cuvântul lui Dumnezeu, când începe a gânguri, a 
vorbi, să-l înveţe Tatăl nostru, nu altceva. 

lar voi tată să nu numiți pe pământ, zice 
Hristos, că Unul este Tatăl vostru din Ceruri...! Cum 
înțelegeţi voi aceasta? N-ar mai trebui ca copiii să 
zică „tată”. Dar cum înţelegeţi voi cuvântul acesta? 

Auzi ce zice Grigorie Palama, care ia de la 
proorocul lezechiel: Doamne, Tu zideşti duhul nostru 
întru zămislire. Când s-a împreunat soțul cu soția, 
Duhul lui Dumnezeu trimite sufletul și cu puterea Lui 
se face zămislirea şi sufletul omului. Și acela-i 
adevăratul Tată, care ne-a zămislit în pântecele mamei 
noastre, pe toți de pe fața pământului. De aceea zice: 
Voi, tată să nu numiţi pe pământ, pentru că Unul e 
Tatăl, adevăratul Tată care ne-a zidit la zămislire, 
când s-a amestecat sămânţa bărbatului cu a femeii. El 
ne-a făcut totul, căci altfel n-ar fi suflet, n-ar fi om, 
dacă nu ar fi zămislirea lui Dumnezeu. Aşa trebuie 
să-L numim pe Dumnezeu „Tată” de când ne-am 
zămislit. 

S.D.: Părinte, încă o întrebare. Oamenii sunt 
aşa, cam resemnaţi, că au văzut că tot comuniştii au 
venit la putere. 

P.C.: Da. 

S.D.: Ce cuvânt de folos daţi, că eu cuvântul 
ăsta îl duc în oraş, la oameni dezamăgiţi că au pierdut 
libertatea din nou. Ce cuvânt de folos le transmiteţi 
acestor oameni, Părinte? 

P.C.:  Băăăăăă, răbdare, răbdare, răbdare, 
răbdare, răbdare! Răbdare, răbdare, răbdare, răbdare! 
Şi când ți s-ar părea că ai gătit-o, ia-o de la capăt. Şi 
ar: răbdare, răbdare, răbdare, răbdare, răbdare! Şi 
când ți s-ar părea că ai gătit-o, ia-o de la capăt. Şi iar: 
răbdare, răbdare, răbdare, răbdare, răbdare! 

Ăsta-i sfatul celui mai mare duhovnic din ţara 
noastră, Vichentie Mălău, care a fost sfânt! 

S.D.: De la Mănăstirea Secu; acolo-s moaştele... 

P.C.: Da, dar le-au furat un diacon, Serafim 
Oancea. Mâinile lui miroseau ca şi crinul. Părintele 
Vichentie dădea tot de pomană şi mânca numai la 
apusul soarelui. Mi-a fost duhovnic. Dar eu n-am de 
lucru (mă călugărise în anul acela, în '37, eram cu 
Clement Popovici). Am vrut să iau ultimul sfat, când 
Vasile Lăzărescu a făcut cerere la Sfântul Sinod să-i 
trimită cei mai buni duhovnici din Moldova, să 
organizeze mănăstirile pustiite de Maria Tereza, de 
unguri. 

De la noi au mers doi, Calistrat Bobu şi Nectarie 
Pintilie, de la Secu mai mulţi. Și el a fost primul şi cel 
mai mare. Și m-am dus să-mi dea ultimul sfat. Zic: 
„Taică părinte, daţi-ne ultimul sfat, că de-amu nu 
ne-om mai vedea!” El a plecat la Sfântul Munte cu 
taică-su, din Secu, Teofan, când era de şapte ani, şi a 
trăit în Sfântul Munte treizeci de ani... Când a venit, a 
fost stareţ la Secu şi apoi duhovnic la Agapia. Era cu 
viaţă sfântă. Atâta era în chilia lui: o pemă de paie sub 
cap şi o saltea de paie, iar pe sală era o bibliotecă 
plină cu cărți. Dădea tot de pomană. 

Când ne-am dus să cerem ultimul sfat, venise de 
la biserică, a fost o panacidă. Îi dăduse două sticle de 
miere de albine şi un colăcel şi 40 de lei, cum era 
atunci... A tăiat colacul şi mi-a dat mie jumătate şi 
banii, douăzeci-douăzeci şi câte o sticlă de miere. Și 
pe urmă, când i-am cerut sfatul — avea o mânuţă a lui, 
parcă-l văd, pe epitrafir —, aşa a zis: „Dragul tatei, 

acă ultimul sfat de la popa Vichentie: Răbdare, 
răbdare, răbdare, răbdare, răbdare, răbdare, răbdare, 
răbdare, răbdare, răbdare, răbdare, răbdare! Și când ţi 
s-ar părea matale că ai gătit-o, ia-o de la capăt. Şi iar: 
răbdare, răbdare, răbdare, răbdare, răbdare, răbdare, 
răbdare, răbdare, răbdare, răbdare, răbdare...”. 

Dar eu n-am de lucru şi zic: „Dar până când, 
Părinte?” Şi-mi răspunde: „Nu până la prăşit, că nu 
zice Evanghelia aşa, ci până la sfârşit: Cine va răbda 
până la sfârşit, acela se va mântui”. Da, aşa răbdare! 

Sfântul Acachie, de la Sfântul Ioan Scărarul, a 
fost ucenic timp de nouă ani de zile la un bătrân care-l 
bătea de şapte ori pe zi. Acachie nu zicea nimic, 
numai îşi cerea iertare. Altul nu ar fi răbdat să fie 
ucenic nici o săptămână la un aşa bătrân... Era o fire 
foarte iute. Însă după nouă ani Sfântul Acachie a 
murit. Aude Sfântul loan Scărarul, care conducea 
20.000 de sihaştri, la Muntele Sinai: „Ucenicul acela 
care răbda atâtea bătăi de la bătrânul acela, a murit”. 
S-a dus la bătrân: „Părinte, unde-i Acachie?” „Da a 
murit, la boala!” „Unde l-ai îngropat?” „Ia acolo în 
cimitir”. „Hai şi-mi arată!” 

Au mers. Îi pusese o cruce veche. „Când a 
murit?” „Cu vreo trei-patru luni în urmă”. Dar Sfântul 
loan Scărarul se duce la crucea lui: „Acachie, bre, ai 
murit?” Şi se aude un glas: „N-am murit. Ascultătorul 
niciodată nu moare!” Se întoarce Sfântul Ioan 
Scărarul spre bătrân: „Ce-ai spus că a murit, Părinte? 
Ai văzut că n-a murit?!” 

Bătrânul prinse a se văita: „Vai de mine, crimă 
am făcut! Crimă am făcut! Crimă am făcut! Dă-mi 

voie să-mi fac o colibă lângă mormântul lui şi să-mi 
cer iertare până la moarte, că l-am bătut de atâtea ori 
pe dânsul!...”. „Fă!” Şi şi-a făcut o colibă lângă 
mormântul lui Acachie şi-i spunea: „lartă-mă, 
Acachie, că te-am bătut de atâtea mii de ori!” Și i s-a 
arătat sfântul cu 40 de zile înainte de a muri el, că 
numai un an a mai trăit bătrânul: „Părinte, sfinte sunt 
mâinile tale, care m-au bătut de atâtea ori. Că din 
toate bătăile, am tot cununi aparte. Și sfinţia ta, 
fiindcă m-ai bătut, mă rog la Mântuitorul să nu te duci 
în iad, că mi-ai făcut atâtea cununi. Să ştii că mai ai 
trei zile şi vii la noi şi vom sta împreună...”. 

Aşa este! Aşa răbdare! Nu pân' la prăşit, ci pân' 
la sfârşit. Mânca-v-ar Raiul! 

Iată ce vreau să vă spun: 

Să nu socotim vreodată că am pus început bun. 
Tot să dorim să punem început bun. Pentru că noi nu 
cunoaştem cum trebuie să fie un om care pune început 
bun, cum trebuie să se poarte. Rugaţi-vă: „Doamne, 
dă-mi ajutor să pun început bun şi să-mi îndrept 
viaţa!” Asta este! Mânca-v-ar Raiul! 


PREDICĂ LA CĂLUGĂRIA 
PĂRINŢILOR GHERVASIE ȘI 
GHERONTIE 
29 Noiembrie 1979 


Preacuvioşi părinţi şi fraţi, 
lată că, cu voia şi pronia Preasfintei Treimi şi cu 
rugăciunile Prea Sfintei Născătoare de Dumnezeu şi 

pururea Fecioarei Maria, în seara aceasta, după trei 
ani de zile, iarăşi am luat parte la două călugării. 

Acum trei ani a fost călugărit Părintele Visarion 
şi Părintele Andrei la Sihla; iar acum Părintele 
Gherontie şi Părintele Ghervasie — doi din fraţii noştri 
vechi în mănăstire, din mica lor copilărie, care s-au 
ostenit aproape 30 de ani în această viaţă până acum 
şi abia acum au depus făgăduinţa solemnă în faţa 
Sfântului Altar, în faţa lui Dumnezeu, în faţa 
Preasfintei Maicii lui Dumnezeu, a Sfinților Îngeri şi 
a tuturor sfinţilor, de cele ce au să lucreze până la 
mormânt. 

Vă aflaţi, fraţilor şi voi binecredincioşilor 
creştini, la această ceremonie religioasă a călugăriei 
care este una cu Botezul. 

Ce rânduială frumoasă este! Dar vedeţi voi ce se 
cere şi ce se făgăduieşte aici? 

Aţi auzit ceva care s-a citit şi se potriveşte cu 
această rânduială şi s-a spus: Cel ce iubeşte pe tată, 
sau pe mamă, sau soră, sau soţie, sau frate, sau 
moşie, mai mult decât pe Mine, nu este vrednic de 
Mine. Cea dintâi condiţie care o cere Hristos de la noi 
ca să urmăm Lui, este lepădarea de sine. Cea mai grea 
decât toate, mai subţire şi mai înaltă sarcină, care este 
şi rădăcina a tot păcatul şi izvorul a toată fărădelegea, 
este iubirea de sine. lar Mântuitorul, prima condiţie 
care o pune celor ce iau Crucea să-l urmeze este 
aceasta — lepădarea de sine. . 

Călugărul este un mort pentru lisus Hristos, el 
trebuie să zică ca Marele Apostol Pavel: Mie lumea 
s-a răstignit şi eu m-am răstignit lumii. 

Călugărul nu mai are mamă, nu mai are tată, nu 
mai are frate, nu mai are soră, nu mai are prieteni, nu 
mai are casă, nu mai are vite, nu mai are moşie, nu 
mai are trup, nu mai are voia sa. Are numai pe 
Dumnezeu, Biserica Lui şi Preacurata Lui Maică, care 
se roagă pentru el. Călugărul este un om înstrăinat de 
toate ale lumii acesteia pentru dragostea lui 
Dumnezeu. El este chemat la viața îngerească. Îngerii 
nu au nici o legătură cu lumea. Ei slavoslovesc pe 
Dumnezeu în vecii vecilor. Ei nu au prihană într-înşii, 
nu au pată, nici chiar umbră de păcat. Aşa trebuie să 
fie şi călugărul. Să ne ajute Dumnezeu cum făgăduim 
să şi facem. 

Aţi auzit ce ne sfătuieşte Marele Apostol Pavel 
în Apostolul care s-a citit: Luaţi toate armele lui 
Dumnezeu, ca să puteţi sta impotriva diavolului în 
ziua cea rea — adică când vine ispita —, şi apoi arată: 
Armele noastre sunt duhovniceşti şi puternice lui 
Dumnezeu, ca să risipească tăriile întunericului şi 
începătoriile. 

Care sunt armele acelea care le-a luat călugărul 
şi care le-a luat tot creştinul la dumnezeiescul Botez? 
Fiecare creştin a luat armele Duhului Sfânt. Fiecare 
este un ostaș al lui lisus Hristos de la Botez. Iar 
călugăria este îndoit Botez, îndoită făgăduinţă. 

Știţi voi care sunt armele acestea? Credinţa, 
nădejdea, dragostea, ascultarea, supunerea, înfrâ- 
narea, frica de Dumnezeu, citirea dumnezeieştilor 
Scripturi, osteneala pentru fapta cea bună, jertfa de 
toată clipa pentru dragostea lui Dumnezeu în 
supunere şi răbdare până la ultima lui suflare. 

Călugărul şi creştinul s-au lepădat de la Botez 
de satana şi de toate lucrurile lui. Care sunt lucrurile 
satanei? Nu auzi ce spune Apostolul Pavel? 
Lepădarea de lucrurile intunericului. Care sunt 
acelea? Auzi ce spune: curvia, preacurvia, lăcomia, 
beţia, furtişagul, minciuna, dezmierdarea, iubirea de 
argint, mândria, fățărnicia, viclenia, trufia, semeţia, 
ura, zavistia, pizma, râvna cea rea, mânia, iuţimea, 
nerăbdarea, cârtirea, răpştirea (murmurarea sau 
bombăneala), nemulţumirea faţă de binefăcătorul tău, 
nerecunoştința pentru binefacerile lui Dumnezeu, 
ținerea de minte a răului, răutatea, dorința de răzbu- 
nare, iubirea de arătare, slava deşartă, lăudăroşenia, 
iubirea de sine, încrederea în sine, plăcerea de sine, 
nesimţirea, împietrirea inimii, acedia (moleşeala 
voinţei), trândăvia, uitarea, neştiința şi n-am timp să 
vă spun şi tot halaiul întunericului, toate fărădelegile 
de care noi ne-am lepădat la dumnezeiescul Botez, 
când am zis că mă lepăd de satana şi de toate lucrurile 
lui. lar călugărul îndoită făgăduință are, căci s-a 
lepădat iarăşi, nu numai de acestea, ci şi de viaţa sa. 

Auzi ce spune: „Vei răbda în mănăstire şi în 
pustie până la ultima clipă a vieţii tale?” „Aşa, cu 
ajutorul lui Dumnezeu, cinstite părinte”. „Te vei păzi 
pe tine întru feciorie şi înfrânare, în sărăcie şi în 
supunere până la moarte?” „Aşa, cu ajutorul lui 
Dumnezeu. ..”. Deci au zis: „Aşa vom face”. 

Auzi! „Îţi vei vărsa şi sângele tău, când vremea 
o va cere?” Adică îi va chema la martiriu. „Aşa, 
Dumnezeu ajutându-mi, cinstite părinte, voi avea 
răbdare”. Auzi apoi ce zice părintele stareţ? „la 

seama, fiule, cui te făgăduieşti, de cine te lepezi, şi de 
cine te apropii! Căci nu înaintea oamenilor te 
făgăduieşti. Dumnezeu este nevăzut aici şi nu poate 
lipsi de nicăieri, tot aşa nici Maica Domnului, îngerii 
şi sfinții”. 

Făgăduinţa aceasta se face înaintea tuturor 
puterilor cereşti, şi în ziua judecății, în vremea morţii 
se va cere de la fiecare nu ce a făgăduit, ci ceea ce a 
împlinit şi a făcut din ce a făgăduit. Că are să întrebe: 
„Ce ai lucrat din cele ce ai făgăduit?” Aşa şi pe 
creştini o să-i întrebe. „Tu te-ai lepădat la Botez de 
satana şi de toate lucrurile lui; dar tu tot lucrurile lui 
ai făcut în viață, acum nu eşti al Meu, ci al celui 
căruia ai slujit”. Să ne ferească Dumnezeu să auzim 
aceasta! 

Să stăm bine, să luăm aminte, ca, văzând o 
călugărie ca aceasta, să vă gândiţi şi voi că v-aţi 
logodit din dumnezeiescul Botez, aţi primit înnoirea, 
aţi primit chemarea, ați primit sfinţirea, v-aţi făcut fii 
ai lui Dumnezeu după dar în baia naşterii de a doua a 
înnoirii Duhului Sfânt, când v-aţi botezat. 

Atunci mama noastră cea duhovnicească, 
Biserica, v-a făcut fii după dar lui Dumnezeu în 
prezența naşului şi a preotului care v-a botezat. 
Atunci aţi primit darul punerii de fii şi al înfierii, cum 
au primit şi acum călugării noştri, făgăduind a doua 
oară, şi al doilea botez luând. 

Deci vouă vi se cer cele de la Botez, iar 
monahilor li se vor cere şi cele de la Botez şi cele ce 
au făgăduit la al doilea Botez, când au luat sfântul, 
marele şi îngerescul chip. Să stăm bine şi să luăm 

aminte ce am făgăduit, cui am făgăduit şi ce am lucrat 
noi din cele făgăduite. 

Auzi ce spune Sfânta Scriptură: „la aminte, 
fiule, de cele ce au ieșit de pe limba ta şi din gura ta, 
că te-ai legat pe tine lui Dumnezeu şi te va judeca pe 
tine după cele ce au ieşit din gura ta”. 

Trebuie să luăm aminte auzind pe Sfântul Efrem 
Sirul în cuvântul pentru toată întrarmarea către 
monahi: „O, monahule, în loc de arc, ia rugăciunea 
cea de tot timpul”, cum aţi auzit când i-a dat metaniile 
în mână; căci i-a spus acestea: „lată, fiule, sabia 
Duhului Sfânt, că eşti dator în toată vremea şi-n tot 
locul să zici aşa: Doamne, lisuse Hristoase, Fiul lui 
Dumnezeu, miluieşte-mă pe mine, păcătosul!” 

Iar Sfântul Efrem Sirul a numit rugăciunea arc, 
şi a luat cuvântul de la Proorocul David: Pus-ai arc de 
uramă în brațele mele. Şi zice: „Când tot creştinul sau 
monahul ridică mâinile la Dumnezeu în rugăciune, el 
ridică arc de aramă împotriva satanei”. Dar dacă ar 
ridica numai mâinile sus şi mintea va fi la răutăţi în 
vremea rugăciunii, este asemenea unui arcaş orb, care 
pune săgeata în arc, dă drumul la săgeți în vânt, şi nu 
numai că nu omoară fiara, ci vine fiara şi-l sfâşie, 
fiindcă n-a lovit-o de moarte. 

Aşa-i şi acela care în vremea rugăciunii numai 
cu buzele se roagă şi cu gura, iar mintea îi este la 
lăutăţi. Aşa-i şi la creştini, aşa-i şi la călugări. Și ce 
pice dumnezeiescul Efrem Sirul în cuvântul pentru 
toată întrarmarea către monahi. Zice: „lar în loc de 
tâmbiță, o, monahule, ia citirea dumnezeieştilor 
Scripturi; căci precum trâmbiţa în vreme de război 

deşteaptă inima ostaşului spre luptă, aşa şi Sfânta 
Scriptură când o citeşti, deşteaptă inima monahului şi 
la tot creştinul spre lupta cea duhovnicească”. Și apoi 
zice: „Iar în loc de sabie trage pe frica de Dumnezeu. 
Când îți vine un gând spurcat în minte, un gând de 
ură, de desfrânare, de fățămicie, de viclenie, de 
răzbunare sau altele, adu-ţi aminte de frica de 
Dumnezeu şi ai tăiat acest gând cu sabia fricii de 
Dumnezeu şi nu te va mai stăpâni”. Și aşa mai departe 
dumnezeiescul Efrem arată cum să folosească 
monahii armele Duhului Sfânt, care le-au luat la 
călugărie şi cele de la Botez. 

Deci fiindcă sunteţi aici şi creştini şi monahi, 
cuvântul meu a privit şi într-o parte şi într-alta, şi voi 
aveţi aceeaşi făgăduinţă ca şi noi, prea înfricoşată şi 
prea puternică şi prea sfântă de la Botez, şi noi 
monahii avem iarăşi făgăduinţa a doua, că vom păzi 
cele ce se cer la cinul călugăresc. Deci staţi cu luare 
aminte, că şi voi sunteţi ostașii lui Iisus Hristos de la 
Botez, şi aici monahii sunt a doua oară ostaşi cu 
făgăduinţa călugăriei, că şi până la moarte vor lupta 
împotriva trupului, a lumii şi a diavolului şi a tuturor 
lucrurilor satanei şi vor fi ostașii lui lisus Hristos, 
adevărați oameni duhovniceşti şi fii ai împărăției 
cerului. 

S-a întâmplat să fiți câteva suflete la această 
nuntă călugărească, la această taină şi făgăduință a 
sfântului şi marelui chip îngeresc, aduceţi-vă aminte 
Că şi voi ați făgăduit prin naşul vostru de la Botez că 
vă lepădaţi de satana şi de toate lucrurile lui, şi ceea 
ce aţi făgăduit vi se va cere în ziua judecății. Amin. 


DESPRE SMERENIE 


„Smerenia, din diavoli poate să 
facă îngeri, iar mândria, din îngeri 
poate să facă diavoli” (Sfântul loan 
Scărarul, Scara, cuv. 25). 


Îmi vine foarte greu şi mă ruşinez, căci mă 
mustră conştiinţa, să vorbesc despre virtutea înaltă a 
smereniei şi a smeritei cugetări. A vorbi despre 
aceasta mai înainte de a o cunoaşte din trăire este 
asemenea cu a vrea să descrii o comoară nepreţuită la 
adevărata sa valoare, mai înainte de a o vedea şi de a 
o cerceta cu amănuntul. Îmi dau seama că lucrul 
acesta este mai presus de priceperea mea şi că ar fi 
poate mult mai bine să tac; dar uneori tăcerea aduce 
păcat, după cuvântul: „Să nu fie tăcerea ta pagubă şi 
pricină de vătămare duhovnicească ţie şi celorlalţi” 
(Sf. Nicodim Aghioritul, Războiul nevăzut, cap. 23). 

Urmând acestor învățături, eu, neputinciosul şi 
nepriceputul, am luat îndrăzneala de a ridica o sarcină 
mai presus de puterea mea, nădăjduind în mila 
Preaînduratului nostru Mântuitor şi în rugăciunile 
Preasfintei Sale Maici, că îmi vor ajuta şi nu voi fi 
osândit pentru nepricepere şi tăcere, prin care aş putea 
aduce pagubă celor înţelepţi şi râvnitori. Nădăjduiesc 
că aceştia vor acoperi cu dragoste neiscusinţa şi 
nevrednicia celui ce vorbeşte şi nu face, aducându-şi 

aminte de cel ce zice: „Cuvânt folositor auzind, nu 
judeca pe cel ce îl vorbeşte, ca să nu te păgubeşti de 
sfătuirea cea folositoare” (Sfântul loan Scărarul, 
Scara). 

Aşadar, lăsând la o parte sărăcia noastră de cele 
bune şi alergând la comorile Sfinţilor Părinţi, să 
scoatem din ele după putere, învățătura despre fericita 
virtute a smereniei. „Smerenia este o putere tainică pc 
care, după săvârşirea a toată petrecerea, o primesc 
sfinţii cei adevăraţi. Această putere tainică nu poate să 
lucreze în altcineva decât numai în cei desăvârşiţi în 
fapta bună, prin puterea harului atât cât încape firea, 
după hotărâre” (Scara). 

După mărturia Sfântului Benedict de Nursia, 
smerenia are douăsprezece trepte (Vechile rânduieli 
ale vieții monahale, p. 684), pe care pentru scurtime 
nu le vom arăta pe fiecare în parte. De aceea, cu mare 
şi îndelungă osteneală poate ajunge cineva până la 
vârfurile ei cele mai înalte. 

Unii oameni, din fire par a fi smeriţi şi blânzi, 
alții se smeresc cu gândul, pomenindu-şi păcatele şi 
căderile lor. Dar nici una din acestea nu este smerenia 
cea adevărată, după cum arată Sfântul Isaac Sirul care 
zice: „Nu tot cel din fire domol, blând, lin sau 
înţelegător a ajuns pe treapta smeritei cugetări şi nici 
ce] ce întru pomenirea căderilor şi a greşelilor sale se 
smereşte cu cugetul, fiindcă îşi aduce aminte de ele. 
Ci smerit cugetător este cel ce are în ascuns ceva 
vrednic de mândrie şi nu se mândreşte, ci se socoteşte 
pe sine ca pe nişte țărână, pământ şi cenușă” (Cuv. 
21). 

Când a intrat Mântuitorul în casa vameşului şi a 
început a spune faptele lui, aceasta nu era smerenie la 
vameş, ci cunoştinţă de sine, care este de-abia prima 
treaptă a smeritei cugetări. Dar această cunoştinţă de 
sine mântuieşte pe om, fiindcă este o fiică a 
smereniei. Mândria are 12 vlăstare, 12 viţe care 
coboară până la iad, şi smerenia are 12 trepte care 
ridică până la cer. 

Deci aceasta este smerenia cea din păcat: dacă 
zice curva, cu cunoştinţă de sine: „Am păcătuit!”, sau 
tâlharul: „Sunt hoţ”; sau beţivul: „Părinte, sunt beţiv”; 
sau ucigaşul: „Am ucis”; sau cel ce fură: „Părinte, uite 
cu fur”, fiecare se smereşte în păcat, adică recunoaşte 
că a greşit şi chiar dacă-i pare rău, aceasta nu-i 
smerenie la dânsul. De abia-i cunoştinţă de sine. Și 
această smerenie mântuieşte pe om, dar nu-i vrednică 
de laudă. 

De asemenea, mai sunt unii care se luptă să 
dobândească smerenie prin aducerea aminte de 
moarte, prin cugetarea la păcatele lor, socotindu-se 
țărână şi că nici un bine nu au lucrat în viaţa lor, 
plângând pentru păcatele lor şi umilindu-se cu gândul, 
mâhnindu-se cu durere de inimă pentru căderile lor şi 
defăimându-se în toată vremea, considerându-se în 
gândul lor a fi nevrednici de mila lui Dumnezeu. Deşi 
prin unele ca acestea ei fac fapte ale smereniei, care 
sunt vrednice de laudă, însă stau încă departe de 
adevărata smerenie. 

„Dacă cineva, prin darul lui Dumnezeu, a biruit 
toate duhurile potrivnice, făcând toate faptele bune, 
iar după aceasta ar simţi cu duhul că a primit darul 

acesta — când Duhul Sfânt mărturiseşte duhului său, 
după cuvântul Apostolului —, unul ca acesta a ajuns la 
desăvârşirea smeritei cugetări” (Sfântul Isaac Sirul, 
Cuv. 20). 

Dacă cineva ar avea darul facerii de minuni, ar 
muta munții cu rugăciunile sale, s-ar face văzător de 
Dumnezeu ca Moise, ar îmblânzi leii ca Daniel în 
groapă, ar stinge puterea focului ca cei trei tineri din 
Babilon, ar încuia şi ar descuia cerul şi ar pogori foc 
din el ca Ilie sau s-ar asemăna în sfinţenie cu Sfântul 
loan Botezătorul, ar merge pe deasupra apei ca Sfânta 
Maria Egipteanca şi alţi sfinţi, s-ar înălța ca Sfântul 
Apostol Pavel până la al treilea cer şi dacă, după toate 
acestea puteri şi daruri, ar zice şi el ca Apostolul: 
Hristos lisus a venit în lume să mântuiască pe cei 
păcătoşi, dintre care cel dintâi sunt eu (| Timotei 1, 
15), atunci unul ca acela a ajuns la adevărata 
smerenie. 

Cine se smereşte întru dreptate, acela are 
adevărata smerenie. Dacă ai fi ca marele Pavel, să te 
duci până la al treilea cer şi să zici în inima ta ca el: 
Hristos lisus a venit în lume să mântuiască pe cei 
păcătoşi, dintre care cel dintâi sunt eu, atunci ai fi cu 
adevărat smerit. Până la al treilea cer s-a suit Pavel şi 
n-a spus de el, ci a zis ca şi despre altul: Ştiu pe un 
om, care acum paisprezece ani în urmă... Chiar de mă 
laud, nu voi fi prost. Voi şti cum să mă laud. Știu pe 
un om oarecare în Hristos, care acum paisprezece ani 
s-a răpit până la al treilea cer, şi a auzit acolo 
cântări, care nu este cu putință omului a le grăi. În 
trup sau afară din trup nu ştiu. Dumnezeu ştie. 

Şi acest Pavel care a fost răpit până la al treilea 
cer şi care a fost numit de Mântuitorul vas al alegerii 
şi care a purtat numele lui Hristos înaintea popoarelor 
de la Ierusalim până la liric, a făcut trei rânduri de 
călătorii până la Roma pe jos, pe mări şi pe oceane, 
35 de ani a predicat Evanghelia şi a murit martir la 
Roma, a zis: Hristos lisus a venit în lume să 
mântuiască pe cei păcătoşi, dintre care cel dintâi sunt 
eu. Şi în Epistola cea către romani zice: Jar întru mine 
nu cunosc nimic bun. Nu vedea nimic bun în el. 
Aceea-i smerenie. Se smerea întru dreptate. Avea 
fapte bune vrednice de laudă, cum nimeni altul pe 
pământ, şi se socotea că-i cel mai mare păcătos. 

Aceea-i smerenie adevărată, când vei bate 
lumea cu plăgi, cum a bătut Moise Egiptul, când ţi se 
va face ocara ca cinstea, când vei avea toate virtuțile 
adunate, şi cele trupeşti şi cele duhovniceşti şi când 
vei vedea în inima ta că nu ai nimic bun. Să te socoți 
cel mai sărac om și cel mai nefericit om de pe fața 
pământului, aceea-i smerenia cea întru dreptate şi 
aceasta-i adevărata smerenie (Sfântul Isaac Sirul). 

Sfântul Apostol Pavel poruncește aleşilor lui 
Dumnezeu ca, pe lângă alte fapte bune, să se îmbrace 
şi cu duhovniceasca haină a smereniei, zicând: 
Îmbrăcaţi-vă, dar, ca aleşi ai lui Dumnezeu, sfinți şi 
prea iubiţi, cu milostivirile îndurării, cu bunătate, cu 
smerenie, cu blândețe şi cu îndelungă răbdare 
(Coloseni 3,12). 

Deci, fericit şi de trei ori fericit este cel care 
ajunge să se îmbrace cu această duhovnicească haină, 
căci unul ca acela s-a îmbrăcat cu haina lui Hristos, 

după mărturia Sfântului Efrem Sirul care zice: 
„Smerenia este haina lui Hristos”. La fel şi Sfântul 
Isaac Sirul zice: „Smerenia este haina lui Dumnezeu, 
căci Cuvântul ce S-a întrupat cu aceasta S-a 
îmbrăcat”. 

Adevăratul lucrător al smeritei cugetări se 
cunoaşte şi din aceea că se îngrețoşează să placă lumii 
prin faptele lui sau prin cuvânt, iar în ochii lui slava 
lumii acesteia nu are valoare (Sfântul Isaac Sirul, 
Cuv. 38). 

După ce am arătat puţin despre ce este adevărata 
smerenie, cred că este de folos să arătăm şi din ce se 
naşte această virtute. Dacă vom cerceta Sfintele 
Scripturi vom vedea că smerenia este şi se naște din 
scârbe şi necazuri, căci zice Domnul Dumnezeu către 
poporul lui Israel: De voi închide cerul şi nu va fi 
ploaie şi de voi porunci lăcustelor să mănânce 
răsadurile voastre sau voi trimite moarte în poporul 
Meu şi se va smeri poporul Meu peste care se cheamă 
numele Meu asupra lor şi se vor ruga şi vor căuta 
fața Mea şi se vor intoarce din căile lor cele rele, 
atunci îi voi auzi din cer şi milostiv voi fi păcatelor 
lor şi voi vindeca pământul lor (II Paralipomena 7, 
13-14). 

În alt loc, arătându-se că din osteneli şi scârbe 
vine smerenia, se zice: Şi s-au smerit întru osteneli 
inimile lor (Psalm 106, 12). Și iarăşi: Eu am venit la 
ei cu mânie mare şi ii voi pierde pe ei în pământul 
vrăjmaşilor lor. Atunci se va smeri inima lor cea 
netăiată împrejur şi atunci se vor căi de păcatele lor 
(Levitic 26, 41). 

Să vedem şi câteva mărturii ale Sfinţilor Părinţi 
din care aflăm că sunt şi alte pricini care nasc 
smerenia în sufletul omului. Sfântul Ioan Scărarul 
arată că „din ascultare se naşte smerenia” (Scara, 
Cuv. 4). lar de la Sfântul Maxim Mărturisitorul 
învăţăm că aceasta se naşte şi din credinţă şi frica de 
Dumnezeu, după cuvântul: „Cel ce crede, se teme şi 
cel ce se teme, se smereşte” (Filocalia, vol. 2, cap. 16). 

Sfântul Isaac Sirul arată că „smerenia se naşte în 
inima omului şi din mulțimea rugăciunilor, căci cine 
are trebuință de ajutorul lui Dumnezeu face multe 
rugăciuni şi pe cât le înmulțește, pe atât i se smereşte 
inima sa. Nimeni, rugându-se şi cerând, nu va putea 
să nu se smerească” (Cuv. 21). 

Acelaşi sfânt spune că smerenia se naşte şi din 
cunoştinţa de sine: „Dreptul ce nu-şi cunoaşte 
neputinţa sa, are lucrările sale pe ascuţişul briciului, 
nefiind departe de cădere şi de leul făcător de 
stricăciune. Ce] ce nu-şi cunoaşte neputința sa, este 
lipsit de smerita cugetare” (Cuv. 21). 

Tot Sfântul Isaac, arătând că şi din necazuri şi 
din întristări se naşte smerenia, zice: „Sufletul care a 
primit grija faptei bune și vieţuieşte cu frica de 
Dumnezeu, nu poate fi fără întristare în fiecare zi, 
căci faptele bune au şi întristări împletite cu ele. Cel 
ce nu are necazuri, fără îndoială şi de fapta bună se 
desparte. Dacă pofteşti fapta bună, dă-te la toate 
necazurile, căci necazurile nasc smerenia” (Cuv. 37). 

După ce am adus mărturii din Sfânta şi 
dumnezeiasca Scriptură şi de la Sfinţii Părinţi, arătând 
din ce se naşte smerenia şi smerita cugetare, să 

arătăm, pe scurt, câte ceva despre ea şi care sunt 
foloasele ei. Folosul cel mai mare adus de smerenie 
este mântuirea sufletului nostru, după cuvântul: 
Smeritu-m-am şi m-am mântuit (Psalm 114, 6). 

Alt folos pe care-l dobândim prin smerenie este 
acela că Dumnezeu Își aduce aminte de noi şi ne 
izbăveşte de necazuri şi de vrăjmaşi numai dacă o 
avem pe aceasta. 

Acest lucru reiese din cuvintele Psalmistului 
care zice: Întru smerenia noastră ne-a auzit pe noi 
Domnul şi ne-a izbăvit pe noi de vrăjmaşii noştri 
(Psalm 124, 2-4). 

Smerenia nu este numai un mod de a câştiga 
ajutorul lui Dumnezeu şi de a fi auziţi de El în vreme 
de necaz, ci ea ni se face şi pricină de a ajunge 
moştenitori ai împărăției cerurilor, după mărturia 
Mântuitorului nostru lisus Hristos, Care zice: Deci, 
cine se va smeri pe sine ca pruncul acesta, acela va fi 
mai mare in împărăția cerurilor (Matei 18, 4). 

În multe locuri ale Sfintei Scripturi vedem că 
smerenia ne aduce slavă de la Dumnezeu şi de la 
oameni, după cuvântul Mântuitorului nostru lisus 
Hristos: Cel ce se smereşte, se va inălța (Matei 23; 
12; Iacov 4, 16; Isus Sirah 3, 18). 

Smerenia face ca omul să fie cercetat şi odihnit 
în sufletul său de către Bunul Dumnezeu, după 
cuvântul Proorocului: Spre cine voi căuta, zice 
Domnul, fără numai spre cel smerit și blând care se 
cutremură de cuvintele Mele (Isaia 66, 2). Apoi, 
vedem că smerenia este urmată de cinste şi de slavă 
(Proverbe 18, 12; 29, 23). 

Să trecem acum la Sfinţii Părinţi, ca şi de la ei 
să auzim care sunt foloasele smeritei cugetări. 

Sfântul Isaac Sirul zice: „Precum umbra 
urmează trupului, tot astfel şi smeritei cugetări îi 
urmează mila lui Dumnezeu” (Cuv. 19). Apoi zice: 
„Sârguieşte-te să fii defăimat şi te vei umple de 
cinstea lui Dumnezeu. Nu căuta să fii cinstit, fiind 
plin de răni înlăuntrul tău. Prihăneşte cinstea şi să nu 
o iubeşti, ca să nu te necinsteşti. Cel ce aleargă după 
cinste, ea fuge dinaintea lui, iar pe cel ce fuge de 
dânsa, îl va urmări şi propovăduitor al smereniei lui se 
va face tuturor oamenilor. De te vei defăima pe tine, 
ca să nu fii cinstit, Dumnezeu te va arăta pe tine. Și 
dacă pentru adevăr te vei prihăni pe tine, Dumnezeu 
dă voie tuturor zidirilor Sale să te laude pe tine, 
deschizând înaintea ta uşile slavei Ziditorului tău şi te 
vor lăuda pe tine. Căci tu, în adevăr, după chipul şi 
asemănarea Lui eşti” (Cuv. 5). 

Apoi continuă: „În vremea în care smerenia 
împărăţeşte în tine, ţi se supune sufletul tău şi 
împreună cu dânsul ți se vor supune toate, căci se 
naşte în inima ta pace de la Dumnezeu. lar dacă eşti 
afară de acestea, nu numai de patimi, ci şi de 
întâmplări, adesea vei fi izgonit. Adevărat, Doamne, 
de nu ne vom smeri singuri, nu vei înceta să ne 
smereşti pe noi. Smerenia cea adevărată se naşte din 
cunoştinţă, iar cunoştinţa cea adevărată se naşte din 
ispite” (Cuv. 16). 

„Smeritei cugetări îi urmează înfrânarea şi 
sfiala. lar slava deşartă este slujitoare a desfrânării şi 
lucru al mândriei. Smerita cugetare, pentru sfiala ei 

cea dintotdeauna, întru vedenie ajunge şi împodobeşte 
sufletul cu întreaga înțelepciune” (Cuv. 23). 

Apoi spune: „Mai înainte de a intra în cetatea 
smereniei, dacă te vei vedea pe tine că te-ai odihnit 
dinspre supărarea patimilor, să nu te încrezi în tine, 
căci te pândeşte pe tine vrăjmaşul. Ci aşteaptă după 
odihnă, multă supărare şi tulburare. De nu vei trecc 
prin locurile de odihnă ale faptelor bune, nu vei 
ajunge la repaos din truda ta şi nici nu vei avea 
răsuflare dinspre bântuieli până ce nu vei ajunge la 
locul de odihnă al sfintei smerenii” (Cuv. 24). 

De asemenea, un sfânt părinte tâlcuieşte un 
cuvânt al Sfântului loan Scărarul, zicând: „Smerenia 
poate să ierte multe păcate şi fără lucruri, dar lucrurile 
fără smerenie, dimpotrivă, sunt nefolositoare, şi nu 
numai atât, ci şi multe rele ne gătesc nouă. 

Precum sarea la toată hrana este trebuincioasă, 
tot astfel şi smerenia, la toate faptele bune. Deci, 
trebuie să ne smerim în minte necontenit, în supărări 
şi necazuri, căci aceasta, de o vom câştiga, ne face fii 
ai lui Dumnezeu şi, fără lucruri bune, ne pune înaintea 
Lui. Căci fără ea toate lucrurile noastre sunt deşarte. 
Deci, Dumnezeu vrea schimbarea minţii noastre. În 
minte ne facem buni şi în minte netrebnici. Aceasta 
singură este de ajuns, chiar fără alt ajutor, să stea 
înaintea lui Dumnezeu şi să grăiască pentru noi” 
(Scara, Scolia 39 la Cuv. 25). 

Sporirea şi creşterea omului în viața 
duhovnicească, mai mult decât prin alte fapte bune, se 
face prin smerenie, după cum ne învață unul din 
Sfinţii Părinţi: „Sporirea omului este smerenia, căci 

pe cât se pogoară cineva în smerenie, pe atât se înalță 
în sporire” (Pateric, cap. 10). 

Un alt bătrân al Patericului, arătând puterea 
smereniei împotriva  diavolilor, zice: „Dacă, 
smerindu-te pe sine-ţi, vei zice: «lartă-mă», arzi pe 
diavoli”. Iar altul, de asemenea: „Cel ce se smereşte, 
smereşte pe diavoli, iar cel ce nu se smereşte este 
batjocorit de diavoli” (Pateric, cap. 10). 

Pentru a vedea cât de minunată este smerenia în 
viaţa celui ce s-a împodobit cu această virtute înaltă, 
precum şi de câte daruri şi puteri îi este pricinuitoare, 
să ascultăm pe Sfântul Isaac Sirul, care zice: „Pe cel 
smerit cugetător omul niciodată nu-l urăște, nu-l 
răneşte cu cuvântul, nu-l defaimă, de toţi este iubit, 
căci el îi iubeşte pe toţi și toţi îl iubesc pe el; toți îl 
doresc şi, în tot locul unde se apropie, îl privesc ca pe 
îngerul luminii; îi dăruiesc lui cinstea; măcar de ar 
grăi cel înţelept şi învățătorul, opriţi vor fi cu tăcerea, 
căci smeritului cugetător toţi îi dau cu cucernicie locul 
să vorbească. 

Ochii tuturor iau aminte ce fel de cuvinte ies din 
gura lui şi fiecare om aşteaptă cuvintele lui ca pe 
cuvintele lui Dumnezeu. Scurta lui vorbire se face cu 
cuvintele celor iscusiţi care cearcă înțelegerile lor. 
Cuvintele lui dulci sunt în auzul înţelepţilor, mai mult 
decât fagurele şi mierea. Chiar de ar fi simplu 
cuvântul lui şi defăimat şi de nimic vrednic în ochii 
săi, se socotește de toți mai cinstit şi ca din gura lui 
Dumnezeu”. 

Apoi adaugă: „Cel ce vorbeşte cu defăimare 
împotriva smeritului cugetător şi nu îl socoteşte pe el 

ca pe un viu, este ca un om ce şi-a deschis gura asupra 
lui Dumnezeu. Pe cât se defaimă de toată zidirea, 
cinstea lui rămâne. Când se va apropia smeritul 
cugetător de fiarele sălbatice, acestea, privindu-l, se 
vor îmblânzi, se vor apropia de dânsul ca de un stăpân 
al lor, îşi vor clătina capetele şi cozile lor şi îi vor 
linge mâinile şi picioarele lui. 

Dacă se apropie smeritul cugetător de târâtoa- 
rele aducătoare de moarte, îndată ce se va apropia de 
ele cu simţirea mâinii lui şi se va atinge de trupul lor, 
iuţimea şi asprimea amărăciunii lor pricinuitoare de 
moarte încetează şi în mâinile sale ca pe niște lăcuste 
le striveşte. Se apropie de oameni şi ca la Domnul iau 
aminte la dânsul. 

Nu numai oamenii, ci şi diavolii, cu îngrozirea 
şi cu amărăciunea lor, cu toată fălirea cea mare a 
minții lor, când se apropie de cel smerit cugetător, se 
fac ca ţărâna și se strică toată răutatea lor, risipindu-se 
toate măiestriile lor şi pierzându-se toată vicleana 
iscusinţă a lor” (Cuv. 20). 

lată cât de minunate şi felurite sunt darurile cu 
care este împodobit de Preabunul Dumnezeu cel cu 
adevărat smerit cugetător şi cum toți oamenii, fiarele, 
târâtoarele şi înşişi diavolii se smeresc, se biruiesc şi 
recunosc în el, cu adevărat, un Dumnezeu după dar, 
aşa cum a fost strămoşul nostru Adam înainte de a 
cădea din ascultarea Preasfântului şi Atotputernicului 
nostru Dumnezeu. 

După ce am arătat până aici cu puţine mărturii, 
din Sfânta şi dumnezeiasca Scriptură şi de la Sfinţii 
Părinţi, ce este smerenia, din care virtuţi se naşte, câte 

foloase aduce ea celui ce o are, precum şi cu câte 
daruri şi puteri este împodobită viața celui smerit, în 
continuare voi arăta, cu mărturii tot de la Sfinţii 
Părinţi, care sunt semnele cele din afară şi cele 
dinlăuntru ale omului cu adevărat smerit cugetător. 

Ca să înţelegem acest lucru, să ascultăm pe 
Sfântul Efrem Sirul, care zice: „Semnele după care se 
recunoaște cel ce are smerenie adevărată sunt acestea: 

— a se socoti pe sine că este mai păcătos decât 
alţii şi decât toţi păcătoşii; 

— a socoti că nici un bine nu a făcut înaintea lui 
Dumnezeu; 

— a se prihăni pe sine în toată vremea, în tot locul 
şi lucrul; 

— anuocărî pe nimeni; 

— a nu pângări pe cineva care este mai păcătos 
sau mai leneş decât dânsul, ci pe toţi să-i laude şi să-i 
slăvească; 

- a nu judeca, defăima sau vorbi de rău pe 
cineva, vreodată; 

— a tăcea totdeauna şi a nu vorbi ceva fără 
poruncă sau fără vreo trebuinţă de nevoie, iar când va 
fi întrebat şi va vrea să răspundă să o facă cu blândeţe, 
cu linişte şi rar, ca şi cum ar fi silit şi s-ar ruşina să 
vorbească; 

— anu se măsura pe sine în ceva; 

— a nu se certa cu cineva pentru credință, ori 
pentru altceva, ci dacă va zice bine, să zică și el aşa, 
iar dacă va zice rău, să zică: „tu știi”; 

— a uri voia sa, ca ceva ce este pierzător; 

— a avea totdeauna privirea în jos; 

— a avea totdeauna înaintea ochilor moartea; 

— anu vorbi deșertăciuni şi a nu minţi vreodată; 

— anu vorbi împotriva celui mai mare; 

— a suferi ocările, defăimările şi pagubele cu 
bucurie; 

— aurî odihna șia iubi osteneala; 

— anu întărâta pe cineva și a nu răni ştiinţa cuiva. 

Acestea sunt semnele smereniei adevărate şi 
fericit este cel ce le are, căci se face casă şi biserică 
lui Dumnezeu, și Hristos se sălăşluieşte într-însul, 
făcându-l moştenitor al împărăției cerurilor” (Sfântul 
Efrem Sirul, Cuvânt pentru smerita cugetare, tom. 3). 

În încheierea acestui cuvânt îndrăznesc, eu, cel 
cu totul sărac și lipsit de darul smeritei cugetări, ca pe 
lângă mărturiile cele de mai sus ale Sfintei Scripturi şi 
ale Sfinţilor Părinţi, să zic câteva cuvinte pentru 
mângâierea celor neputincioşi asemenea mie. 

Deşi am văzut, în cele de mai sus, că multe sunt 
treptele pe care le are înalta smerenie şi că puţini sunt 
cei care ajung la desăvârşirea ei, noi, însă, să nu ne 
deznădăjduim din pricina neputinței noastre, ci să 
rugăm pe Preabunul Dumnezeu, Care pe cele 
neputincioase le întărește şi pe cele cu lipsă le 
împlineşte, să ne ajute cu mila şi cu darul Său, ca 
măcar cu vârful degetului să ne atingem de treptele 
cele mai de jos ale smereniei. Iar cu îndurarea Lui şi 
cu rugăciunile Preasfintei Născătoare de Dumnezeu și 
ale tuturor sfinților Săi, care au strălucit prin 
adevărata smerenie, aflându-ne în urma celor sporiţi, 
dar mergând pe acelaşi drum cu ei, să fim și noi, 
păcătoşii, miluiţi şi mântuiţi! Amin! 


DESPRE ISPITELE CELOR SMERIȚI 
ȘI ALE CELOR MANDRI 


Dumnezeu, celor mândri le 
stă împotrivă, iar celor smeriţi le 
dă har (I Petru 5, 5). 


Fiindcă în predicile cele mai dinainte am vorbit 
despre felurile ispitelor şi despre pricinile pentru care 
Dumnezeu îngăduie să ne ispitim, spre folosul și 
mântuirea sufletelor noastre, de data aceasta m-am 
gândit să vorbim despre ispitele celor smeriţi şi ale 
celor mândri. Din cele ce urmează vom înţelege clar 
că Preabunul Dumnezeu nu îngăduie a se ispiti toți 
oamenii la fel, ci cu mare deosebire și felurime, după 
a Sa neprăită şi neajunsă de minte înţelepciune. Vom 
vedea că asupra celor smeriţi şi blânzi şi care îşi 
cunosc bine neputinţa şi nimicnicia lor, Preabunul şi 
Preaînţeleptul Dumnezeu nu slobozeşte asupra lor 
ispite şi necazuri prea mari. Iar asupra celor mândri şi 
trufaşi, Dumnezeu îngăduie a veni ispite şi necazuri 
mari şi grele, care de multe ori sunt mai presus de 
hotarele răbdării lor. Şi aceasta o face El cu mare 
înțelepciune şi iconomie, spre a-i aduce pe ei întru 
smerenie şi umilinţă, pentru a-şi cunoaște neputinţa şi 
nimicnicia lor pe acest pământ şi a veni toţi la calea 
cea sfântă a mântuirii. 

Despre acest adevăr ne spune dumnezeiescul 
Părinte Isaac Sirul următoarele: „Ispitele ce se fac 

asupra celor smeriţi de la toiagul cel duhovnicesc, 
spre sporirea şi creşterea sufletului, sunt acestea: 
nehotărârea,  îngreunarea trupului,  slăbănogirea 
mădularelor, trândăvirea, zăpăceala cugetării, părerea 
neputinței trupești, împuţinarea nădejdii, întunecarea 
gândurilor, lipsirea ajutorului omenesc, lipsa celor de 
trebuinţă trupeşti și cele asemenea acestora. 

Din ispitele acestea omul câştigă suflet părăsit și 
neajutorat și inimă zdrobită întru smerenie multă. Prin 
acestea se ispiteşte cineva ca să vină spre dorirea 
Celui ce l-a zidit. Cu acestea sunt amestecate mângâ- 
ierile şi năpădirile, lumina şi întunericul, războaiele şi 
sprijinirile şi, în scurt să zic, strâmtorarea şi 
răsfăţarea. Şi acesta este semnul sporirii omului, prin 
ajutorul lui Dumnezeu. 

Iar ispitele ce se fac prin îngăduinţa lui 
Dumnezeu asupra celor mândri, care fără de ruşine 
se înalță înaintea lui Dumnezeu, sunt acestea: ispitele 
cele arătate ale diavolilor şi care sunt mai presus de 
hotarul puterii sufletului, lipsirea puterii de 
înţelepciune ce este întru dânșii, simţirea iute a 
cugetării curviei, care se slobozeşte asupra lor spre 
smerenia înălțării lor, a se mânia degrab, a voi să-și 
alcătuiască şi să-şi facă voia sa, a se prici întru 
cuvinte, a certa pe alţii, a se certa apoi şi pe ei, pentru 
aceasta defăimându-se și mâhnindu-se în inimile lor; 
a avea desăvârşita amăgire a minţii, a avea gânduri de 
hulă asupra numelui lui Dumnezeu, a avea înţelegeri 
nebune pline de râs, iar mai ales de plâns, a fi 
defăimaţi de oameni şi cinstea lor a fi pierdută, a li se 
face rușine şi ocară de la draci prin multe chipuri, în 

ascuns şi pe față, poftă de a se amesteca împreună şi a 
petrece cu lumea; a grăi şi a bârfi nebunește 
totdeauna, a născoci întru sine pururea vreo noutate 
printr-o proorocie mincinoasă de la diavoli şi a 
făgădui multe, mai presus de puterea lor. Acestea sunt 
ispitele sufleteşti. 

Iar întru cele trupeşti li se întâmplă acestea: 
întâmplări dureroase de care nu mai pot scăpa, 
întâlniri cu oameni răi şi fără de Dumnezeu; cad în 
mâinile unor oameni care îi necăjesc pe ei, inima lor 
mereu se porneşte să cadă din frica lui Dumnezeu; 
fără pricină şi neaşteptat, de multe ori de năpraznă. 
Au căderi mari de pe stânci, de la locuri înalte, sau 
pătimesc alte asemenea acestora spre zdrobirea 
trupului și a sufletului lor. Sunt lipsiţi de ajutorul 
celor ce sprijinesc inima din dumnezeiasca putere şi 
de nădejdea credinţei lor şi, a zice în scurt, toate câte 
sunt cu neputinţă şi mai presus de putere se aduc 
asupra lor, împreunându-se cu slăbiciunile lor. 

Acestea toate, câte s-au înşirat aici, sunt 
chipurile ispitelor mândriei. Însă să arătăm şi 
începutul acestora în om: când cineva începe a se 
avea pe sine înţelept în ochii săi. Din aceasta se prefac 
Şi se schimbă întru acel om toate relele acestea, după 
măsura şi primirea de către el a unor gânduri ca 
acestea ale mândriei. Deci din chipurile ispitelor 
noastre trebuie a ne pricepe căile uşurătăţii minţii 
noastre. lar de am vedea vreunele din ispitele acestea 
amestecate cu cele mai înainte zise, să cunoaştem că 
după măsura în care le avem pe acestea, pe atât şi 
mândria s-a ivit în noi” (Sfântul Isaac Sirul, cuv. 46). 

lată cât de felurite sunt ispitele, care vin cu 
îngăduinţa lui Dumnezeu asupra noastră, atunci când 
nu ne vom cunoaște neputinţa şi nimicnicia noastră şi 
când nu ne vom smeri din toată inima, în tot locul și 
timpul, în faţa lui Dumnezeu. Eu păcătosul, ca cel ce 
pururea mă aflu plin de mândrie și orb în a cunoaște şi 
a mă împotrivi la aceste ispite ale mândriei, spre a 
scăpa cândva din robia lor, am voit totuşi a le însemna 
pe ele aici — nu din cunoaşterea şi iscusința proprie, 
de care cu totul sunt sărac — ci din învăţăturile cele 
pline de filosofie duhovnicească ale acestui Sfânt 
Părinte Isaac Sirul, care întru iscusința minţii sale 
celei sfinte, prin linişte şi rugăciune curată le-a 
cunoscut şi ni le-a lăsat nouă spre folosul de obşte. 
Aceste însemnări de aici, de le va citi cineva cu luare 
aminte, îndată singur își va cunoaște din mișcările 
minții sale cele de fiecare minut, dacă se ispiteşte în 
rânduiala celor smeriţi cugetători sau viețuieşte în 
hotarul ispitelor celor mândri. Și aşa, cu frică de 
Dumnezeu, ferindu-se și de unele şi de altele, se va 
sili spre îndreptare. 

Dar chiar dacă şi prin unele şi prin altele ne 
ispitim, nu trebuie a ne descuraja, ştiind că 
Dumnezeul nostru nu voieşte nicidecum moartea 
păcătosului. Cât mai suntem în stadionul acestei vieţi, 
prin rugăciunea cea stăruitoare şi prin pocăinţa cea 
adevărată, ajutaţi fiind de mila şi darul lui Dumnezeu, 
putem a ne îndrepta viața şi a ne mântui sufletele 
noastre. Căci Dumnezeul nostru Cel Bun și 
Atotputermic, dacă vom cere din inimă ajutorul Său, 
ne va scoate pe noi cei ferecaţi în obezile ispitelor și 

ale patimilor şi nu va rușina pe niciunul din cei ce-L 
cheamă pe El întru adevăr. Amin! 


„FĂ UNA DIN TREI!” 


— Părinte, dar despre cei ce merg la distracţii 
lumești, la nunţi cu lăutari, la bal, la discotecă, ce ne 
puteți spune? 

— Care se duce aşa, acela-și bate joc de sufletul 
lui. Pentru că, uite ce este, tot ce-ai câştigat în 
biserică, ai risipit. Dacă te-ai dus la crâşmă, acolo-i 
gura iadului. Dacă te-ai dus la jocuri, acolo-i teatrul 
satanei. Și toate lucrurile duhovniceşti care le câştigi 
în biserică, le pierzi acolo şi pierzi şi sufletul. N-ai 
văzut ce-a făcut dracul cu unul credincios? 

Un băiat credincios foarte, după ce s-a liberat de 
armată, a spus părinţilor lui că el nu se însoară. „„M-aş 
duce la mănăstire, dar eu cred că am să petrec aici ca 
şi în mănăstire”. Avea un loc al lui. Tată-su și mamă- 
sa l-au lăsat la voia lui. Şi-a făcut o căsuţă acolo și a 
învăţat să facă coşuri din nuiele. El nu s-a însurat. Era 
cel întâi în biserică, cel întâi la spovedanie, la 
împărtăşanie. Nu l-a văzut nimeni înjurând, sau 
fumând sau beat. Mă rog, ducea o viaţă, cum spune 
Mântuitorul: Aşa să lumineze lumina voastră inaintea 
oamenilor, ca să vadă oamenii faptele cele bune ale 
voastre şi să-L slăvească pe Tatăl cel din cer. 

Un om care duce o viață curată, nu-i de folos 
numai pentru el, este de folos pentru atâta lume. 
Diavolului nu i-a venit bine, că el dădea pildă bună la 

toţi fraţii. El avea Psaltire, Ceaslov, icoane frumoase, 
ca un călugăr. Stătea acolo. Avea un ogor, l-a arat şi 
semăna acolo ce trebuie. Avea o pădurice frumoasă şi 
de acolo își lua nuiele de făcut coşuri. Era pildă. Şi 
toți îl aveau de model: „Uite, Ion! Ia, acela-i om!” 

Nu s-a căsătorit. Căsătoria rămâne la bună voia 
fiecăruia. Apostolul Pavel spune: Bine este tânărului 
să se însoare, dar mai bine să rămână așa. Bine este 
fecioarei să se mărite, dar mai bine să rămână aşa. 
Cea măritată grijeşte de ale lumii, cum să placă 
bărbatului. Şi cea nemăritată grijeşte cum să placă 
Domnului. 

Diavolul nu stătea. A început să-l tulbure 
noaptea. I se arăta în chip de leu, în chip de câine, 
venea în chip de ostaș, bătea doba prin pod pe la el 
noaptea, se arăta în chip de şarpe că-l mușcă, ţiuia. Nu 
ştiţi voi, dacă te-ai apuca de o viaţă de rugăciune, câte 
de astea ai să păţești. Du-te în pădure să vezi! Că nu 
avem voie să spunem, că am trăit şi acolo 9 ani şi 7 
luni, în creierii munţilor. Să vezi acolo câte năluciri îţi 
face diavolul. 

Da. Aşa bietul om, au început ispite mari cu el. 
Într-o seară vine un drac la el: 

— Măi Ioane, eu sunt diavolul. Măi, mare ciudă 
avem noi pe tine. Stai aici în marginea satului şi mare 
necaz ne faci — părinţii lui erau foarte credincioşi, dar 
aveau casa în mijlocul satului. Şi avea şi o soră tare 
credincioasă. 

— Dar de ce mă supăraţi noaptea? Bateţi în pod, 
chiuiţi, şuieraţi, bateţi, urlați, mieunaţi. Ce credeți că 
eu mă tem? Am pe Hristos. 

— Măi, uite! Facem un legământ. Nu mai venim 
la tine niciodată, dar să faci una din trei care ți-oi 
spune eu. 

— Care? 

— Sau să-l omori pe tată-tu, sau s-o baţi pe soră- 
ta — că avea ciudă că şi părinții şi sora lui erau 
credincioşi — sau a treia, măi uite ce-i, să te duci şi tu 
o dată în crâşmă. Măcar o dată, că nu te-am văzut în 
crâşmă niciodată. 

— Şi ce să fac? 

— Ia şi tu un pahar de vin acolo şi cu tine nu mai 
avem nimic. Nu mai venim să te supărăm noaptea. 

Dar el spune dracului: 

— Dacă eşti drac! Mă înveţi să omor eu pe tata! 
S-o bat eu pe soră-mea! Eu n-am omorât un purice în 
viața mea. 

— Zici că pe tat-tu nu vrei să-l omori, pe soră-ta 
nu vrei s-o baţi! Măi, fă-o pe cealaltă, că-i cea mai 
uşoară şi nu te mai supărăm niciodată. Intră şi tu o 
dată în crâşmă şi ia un pahar de vin! Toată lumea zice 
că nu te-a văzut în crâşmă. 

Avea mare ciudă, că le dădea pildă bună. Dar lui 
i s-a părut asta mai uşoară. „Măi, zice, asta n-ar fi aşa 
greu! Când mă duc la târg să-mi vând lucrul mâinilor 
— ştii, că mergea o dată la o lună, două —, voi intra 
într-o crâşmă, beau un pahar de vin şi am plecat”. 

Ei, dracul îl pândea acum. Şi-a dat cuvântul. A 
ajuns într-o săptămână, a legat coşărcile — ele au 
urechi, ştiţi —, le-a legat pe un ciomag şi s-a dus cu ele 
la vânzare. Îl ştiau toți: „Acesta-i cel care face panere! 
Cel care stă în pădure, colo”. Când s-a dus la târg, 

niciodată n-a vândut el aşa de repede coşărcile. I-au 
adus dracii muşterii. Au venit şi i-au cumpărat 
coşărcile repede. Acum a luat parale multe. Iaca vine 
un nepot de-al lui: 

— Moşule, iaca ai vândut coșurile şi ai luat preţ 
bun pe ele! Eşti bun de aldămaş. Hai aici la crâşmă să 
luăm un păhăruţ de vin! 

El şi-a adus aminte ce-a vorbit noaptea cu 
dracul. 

— Măi, aş merge, dar... 

— Hai, moşule, dacă nu dai dumneata, dau eu — 
că la crâşmă-s milostivi, ştiţi, fac milostenie! 

Dar acesta când a auzit că nici n-are să 
plătească, are să dea acela de băut, a zis: 

— Ei, hai măi, ce-ar să fie? 

Când intri în crâşmă, dracul îți bate trei cuie: 
unul pe pragul crâşmei, unul pe scaunul unde te-ai 
aşezat şi unul, după ce ai luat primul pahar. Şi când a 
ajuns în crâşmă, el măcar dacă făcea o cruce, să se 
ducă dracul dinaintea lui, dar n-a făcut şi i-a dat 
nepotul un păhăruț de rachiu. 

Dar el a zis: 

— Măi, mie mi-e rău de mirosul acesta de alcool. 
Nici n-am mâncat nimic. 

— Stai, moşule! Să aducem o gustare şi o sticlă 
de vin de cel bun. 

Când a intrat în crâşmă, iaca alt nepot al lui: 

— Ehei, moşule, bine că te văd, că nu te-am mai 
văzut niciodată aici, la „biserica” noastră. 

Vine şi celălalt: 

— Hai să luăm un pahar! Moșule, bine că ai 
venit! Doar nu-i un păcat, domnule, să mănânci, să 
bei! Ce, Dumnezeu le-a lăsat pe toate! 

Celălalt era mai mare avocat. Şi se apucă el şi ia 
un păhăruț de aici, unul de acolo. El, care n-a băut 
niciodată, imediat s-a ameţit. Beţivul care-i de 
meserie nu se îmbată repede, dar acesta care n-a 
gustat rachiu în viaţa lui, nici vin mult, după ce-a 
băut, numai ce vede că se învârte crâşma cu el. 

— Măi băieţi, măi, eu mă duc, măi! Că dacă mai 
stau, trebuie să mă duceţi cu targa de aici! 

— Dar ce, moşule, te-ai îmbătat aşa repede? 

— Ei, eu văd că nu-i bine. Eu am ameţit. 

— Taci, moşule! Păzeşte-ţi treaba! 

Ei, dacă erau de meserie, de! Iese el în drum. 
Dar aburii alcoolului s-au ridicat şi i-au întunecat 
mintea, cum norii când se ridică, întunecă soarele, aşa 
şi el. Casa lui tătâne-su era în mijlocul satului. Şi o ia 
pe drum, dar măsura drumul dintr-un colț în altul, 
când aici, când dincolo. Că zice Sfântul Vasile cel 
Mare: „Cel beţiv, ca să vină acasă, are nevoie de 
picioare străine, că ale lui nu-l mai ţin”, îi trebuie 
proptele, că se duce jos. 

Cum mergea, lumea se întreba: 

— Măi, dar cine-i acesta? 

— Ion, cel din pădure. 

— Taci, măi, că nu-i el. Acela nu bea niciodată. 

— Tu nu-l vezi, măi? 

— Dar cum, că acesta de când e el nu l-a văzut 
nimeni în crâşmă? 

— Nu ştiu, bre, ce-a pățit acum! 

Se duce unul la tată-su, că avea să treacă pe la 
poarta lui: 

— Moşule, dar pe băiatul matale îl socoteau 
oamenii că-i sfânt, dar acum dacă-l vezi, zici că-i 
drac. Uite, merge beat pe drum. 

— Dar nu se poate, măi băiete! Dar unde-i? Ia 
du-te, Marie! că avea o fată. 

Când îl vede aceea, de ruşine că niciodată nu l- 
au văzut oamenii beat, se duce, îl ia de mână şi-l trage 
în ogradă. 

— Hai măi în casă, că ne faci de ruşine şi râde 
lumea de noi! 

Dar el când a văzut că-l trage: 

— Dar ce, am băut banii tăi? Şi o ia la bătaie pe 
soră-sa. Ți-am băut banii tăi? Ce ai cu mine? 

I-a spus dracul, ori s-o bată pe soră-sa, ori să-l 
omoare pe tată-su, ori să se îmbete o dată, să ia un 
pahar de vin. Aude tată-su cum o bătea: 

— Tată, văleu, a înnebunit Ion aista! Mă bate! 
Uite îi beat, mă omoară! 

Vine tată-su s-o scoată pe fată din mâna lui. 

— Măi, dar eşti nebun? Tu nu te-ai îmbătat 
niciodată... 

Şi era acolo un trunchi, cum a tăiat tată-su 
lemne, şi era un toporaş înfipt acolo. El, nebun, că era 
turmentat, când a văzut că vine tată-su, a luat toporul 
din trunchi şi i-a dat una lui tată-su şi l-a omorât. A 
bătut şi pe soră-sa, a omorât şi pe tată-su. 

— Văleu! 

— Ce-i? 

— L-a omorât pe tată-su... 

Fata a fugit. A venit stăpânirea, miliția cum se 
zice: „Cutare a omorât pe tată-su, fiind beat!” Şi dacă 
a omorât pe tată-su, l-a luat miliția şi l-a dus la 
închisoare. Vine dracul la miezul nopţii la dânsul: 

— Măi, Ioane, mă cunoşti? 

— Da. 

— Eu sunt acela care ţi-am spus să-mi faci una 
din trei. Prost ai mai fost. Ți-am spus să alegi una din 
trei, şi ai ales-o pe cea mai rea, să te îmbeţi o dată. 
Vezi că din crâşmă mi le-ai făcut pe toate? De acum 
al meu eşti! Aceştia ţi-au dat 15 ani închisoare, dar 
pocăinţa care trebuie la acestea, n-o mai faci tu. 

Şi el când a văzut, a început a plânge şi a zis: 

— Vai şi amar, că rău m-am înșelat! 

Şi stând la închisoare, după un an de zile a murit 
acolo nespovedit, neîmpărtăşit, şi a omorât pe tată-su. 
Şi aţi văzut diavolul ce-a făcut? „Fă una din trei!” Şi 
le-a făcut pe toate, şi s-a dus şi şi-a pierdut sufletul. 

De aceea vă spun. Dacă ai ieşit de acasă şi te 
duci să bei în crâşmă, te-ai dus în „gura iadului”. 
Acolo are dracul toate la îndemână: Şi rachiu şi vin şi 
muzică și oameni răi, blestemațţi, care te îndeamnă... 

Măi, dacă îţi trebuie un pahar de vin, Dumnezeu 
le-a făcut toate. La masa ta, în sărbători, în duminici 
şi cum este acum în câşlegi, adu-ţi un pahar, două de 
vin curat, şi să iei cu soţia, cu copilaşii; dacă ţi-a venit 
un neam. Dar la casa ta şi cu măsură. Că toate-s 
pentru om. Că mă întreabă unii: „Dar pot să iau un 
pahar de rachiu la o nuntă sau la un praznic?” Poţi. 
Dar unul, pentru că-i blagoslovit. Nu zice că toate se 
sfințesc prin cuvântul lui Dumnezeu şi prin rugăciune? 

Şi vinul cine l-a făcut? Nu tot Dumnezeu? Vezi 
că din vin, mai ales se fac şi Preacuratele Taine, ce-i 
mai sfânt pe lume. Că zice Sfântul loan Gură de Aur: 
„Nu vinul este de vină, ci beţia!” Aşa şi rachiul, nu-i 
de vină. De vină-i beţia, dacă ai luat mai mult decât 
trebuie şi te-ai îmbătat şi ţi-ai pierdut şi mintea şi 
sănătatea şi sufletul. Ferească Dumnezeu! N-ai ce 
căuta, să te duci în casa diavolului. Că acolo este 
„Babilonul” şi toate răutăţile. Acolo găseşti de tot 
neamul. 

Da. Vrei în casa ta să te odihneşti, odihneşte-te. 
Stai la masă, iei un pahar, te-ai odihnit şi pe urmă te 
ocupi cu cele ce spune cartea. 


DESPRE FEMEIA 
CARE NU SPOVEDEA UN PĂCAT 


— Tată-părinte, cum să întorc pe un frate de-al 
meu la credință? 

— Mamă, uite ce este! Nu aducem noi la 
credință, ci mila Preasfintei Treimi şi a Maicii 
Domnului, că Dumnezeu poate toate, noi nu putem 
nimic. Noi îi arătăm cărarea până la drum. „Măi, 
posteşte, roagă-te, spovedeşte-te curat, să n-ai ură pe 
nimeni”. Şi, bunul Dumnezeu, dacă omul se roagă, îi 
deschide calea, îi luminează mintea şi vede unde a 
ajuns. Pentru că ei, săracii, ai văzut ce spune Sfântul 
Ioan Gură de Aur? „De este cu putinţă, o, creştine, şi 
în fiecare ceas să te mărturiseşti!” Dar de ce? În 
fiecare minut greşim lui Dumnezeu. Ori cu lucrul, ori 

cu cuvântul, ori cu voie sau fără voie, sau cu ştiinţă 
sau cu neştiință. 

Că, dacă nu spune tot la spovedanie, rămâne cu 
păcatele neiertate. În această privinţă am să vă spun o 
istorioară: 

Era un duhovnic călugăr, care avea un ucenic 
surdo-mut. Şi o dată, când spovedea o femeie, 
duhovnicul i-a arătat ucenicului să facă focul; nimeni 
nu se smintea, ştia că el nu aude. Dar el, deşi nu auzea 
din naştere, şi era şi mut, însă avea viaţă sfântă, că era 
crescut în frica lui Dumnezeu pe lângă mănăstire. 

Şi a văzut când se spovedea femeia aceea, că tot 
ieşea câte un şarpe din gura ei şi tot cădea jos. S-a 
făcut o movilă de şerpi. El cât făcea focul, a tras cu 
ochiul şi a văzut că un balaur a vrut să iasă de trei ori 
din gura femeii, dar s-a tras înapoi. Unul mai mare. 

Atunci el de acolo, dacă el n-a vorbit de când l-a 
făcut mamă-sa, a început a striga: 

— Veniţi să vedeţi minuni mari! Veniţi să vedeţi 
minunile lui Dumnezeu! Veniţi să vedeţi balaurul care 
nu vrea să iasă din femeia aceasta! 

Dar s-a minunat duhovnicul: 

— Dar de unde vorbeşti tu, că de când te-a făcut 
mamă-ta n-ai vorbit? Ce-ai văzut, de strigi aşa? 

— Femeia asta, uite, cum spunea câte un păcat, 
câte un şarpe cădea din gura ei jos. Şi am văzut un 
balaur care a scos capul de trei ori şi s-a dat înapoi. 

Şi îl ştia pe ucenic că-i mut din naştere. Mut şi 
totodată şi surd. Femeia, când a auzit, a zis: 

— Părinte, mare minune, că băiatul acesta eu îl 
ştiu că n-a vorbit de când l-a făcut mamă-sa. 

— Dar şi eu mă minunez! I-a deschis Dumnezeu 
gura după atâţia ani — că avea peste 20 de ani —, ca să 
arate primejdia în care eşti tu. Măi băiete, de acum 
du-te de aici! 

Şi a spus femeia. Avea un păcat mare şi n-o lăsa 
dracul să spună. Îi era ruşine. 

— Uite, cutare lucru am făcut când eram tânără, 
uite aşa... 

— Aista-i balaurul care de trei ori a vrut să iasă şi 
s-a tras înapoi. 

Şi după aceea a zis femeia: 

— Părinte, ştii cum mă simt acum? 

— Cum? 

— Parcă m-am născut din nou. Niciodată în viaţa 
mea la spovedanie nu m-am simțit aşa de uşoară — că 
a scos toată răutatea, toți şerpii, tot păcatul. Îmi pare 
că m-am născut din nou. 

— Ei, pentru că te-ai mărturisit curat. Acum s-au 
dus toate gunoaiele satanei. 


IMPORTANŢA SPOVEDANIEI 


În Comuna Ceahlău, județul Neamţ, satul 
Izvorul Muntelui, am fost vara asta acolo, la una 
Maria Olaru cu Părintele Vartolomeu. Ea este o 
femeie care vine mereu cu lume aici şi m-a trimis 
părintele stareţ să-i fac o aghiasmă în casă. A venit cu 
maşina şi ne-a luat de aici, cu primarul oraşului Bicaz, 
unul Sandu, şi tot el ne-a adus înapoi. Mare evlavie 
avea ea, să aibă un preot călugăr să-i facă o aghiasmă. 

Ea-i de la barajul Bicazului, în jurul muntelui, 
numai mergi în dreapta spre Ceahlău. Care aţi fost pe 
acolo ştiţi: Izvorul alb, Izvorul Muntelui... 

Acolo în satul acela, că-i împrăştiat tot prin 
păduri şi prin poieni, el coboară din vârful Ceahlăului, 
era o fată cu oile. Păştea şi ea oile — că fetele de la 
munte ştiu să şi mulgă oile, să le tundă, să le pască, că 
dacă se ocupă cu creşterea oilor! 

Un cioban de acolo, fără frica lui Dumnezeu, tot 
s-a împrietenit cu ea, tot, până a înşelat-o şi a bat- 
jocorit-o. Ea, dacă ar fi spus unui duhovnic, dacă s-ar 
fi spovedit şi ar fi făcut canon, ar fi ştiut ce să facă, 
dar diavolul când îl dă pe om în păcat, niciodată nu-i 
sapă o groapă mai mică, că zice acolo la Psaltire: 
Adânc pe adânc cheamă. Adică un păcat mare care te 
duce spre iad, la adânc, te duce în altul, mai adânc, 
cum este deznădejdea. Ea a rămas gravidă. Şi tot s-a 
păzit, ca să nu ştie părinţii. Tot o vedea tată-său şi 
mamă-sa supărată tare, că numai pe ea o aveau şi nu 
ştiau ce-i cu dânsa. Tot o întrebau: „Marie, ce-i cu 
tine?”, dar nu pricepeau. 

Ea când a născut copilul s-a dus la o stână acolo 
în pădure, unde avea oile, a născut acolo, a luat 
copilul şi l-a dat în Bistriţa. Şi pe urmă a spus că-i 
bolnavă, că nu ştiu ce, şi nu i-au dat de capăt părinții 
că ea a născut acolo. Dar numai ea ştia ce-i în sufletul 
ei. 

Acum nu era nimic păcatul că a căzut, că avea 
un copil, era un înger dacă îl năştea, dar a pus-o 
diavolul să facă şi ucidere, să ucidă copilul. 


120 NE VORBEŞTE 


Dar mare evlavie avea fata asta la Maica 
Domnului: citea zeci de acatiste, Paraclise, rugăciuni; 
şi înainte şi acum! Şi ea plângea totdeauna şi se ruga 
la Maica Domnului s-o ierte de păcatul acesta. Se 
ducea la mărturisire, postea toate posturile, mergea la 
biserică, dar acest păcat nu-l spunea. Îi era ruşine, că 
era păcat greu. Şi satana n-o lăsa, că ştia că printr-un 
singur păcat se duce în iad. Cu un păcat de moarte, nu 
auzi ce spune Evanghelia: Nimic necurat nu poate 
intra în Împărăţia Cerurilor. Deci nu putea să se ducă 
niciodată în cer, cu această crimă asupra ei. 

Şi Bunul Dumnezeu, Care vrea mântuirea 
omului, a rânduit că s-a îmbolnăvit de cancer, după 
vreo câțiva ani. Au adus tată-său şi mamă-sa preotul, 
a mărturisit-o, i-a făcut Sfântul Maslu, ea s-a 
mărturisit, dar acel păcat tot n-a vrut să-l spună. Dar 
atâta plângea şi se ruga la Maica Domnului, şi când 
era bolnavă. Ea a văzut că de acum moare. 

Ea lua Acatistierul din casă şi-l citea tot şi tot 
timpul plângea şi zicea: „Maica Domnului nu mă lăsa, 
ajută-mă!” Venea mamă-sa și o întreba: 

— Dragul mamei, dar te-ai mărturisit? 

— M-am mărturisit, mamă. 

— Dar de ce plângi aşa? 

— Plâng că am durere mare! dar ea nu spunea. 

Şi n-o lăsa vrăjmaşul să spună păcatul acesta. 
Ori, pentru un păcat nemărturisit te duci în iad. 
Ferească Dumnezeu! Nu poate — cum zice Apostolul 
Pavel — stricăciunea pe nestricăciune să moştenească. 

Ce s-a întâmplat? După multă suferinţă, a mai 
venit preotul, a mai mărturisit-o, s-a împărtășit, dar tot 

n-a spus păcatul acesta greu. Vezi ce face diavolul? 
Dar cui îi spui? Doar preotul nu-i o mână de pământ 
ca şi tine? Doar îi spui lui Dumnezeu sub epitrahilul 
preotului. Preotul are doar putere să te lege şi să te 
dezlege! Doar nu-i altceva! Este tot de țărână ca şi 
tine. Nu ţi-a pus Dumnezeu duhovnic un înger, care 
să nu ştie ce înseamnă greşeală şi păcat pe lume. 

Dar ea s-a temut să spună. Preotul a bănuit şi i-a 
spus lui mamă-sa şi lui tată-său: 

— Are ceva pe sufletul ei şi nu poate spune! 

Preotul, ca duhovnic bătrân, cunoştea că ea are o 
stare sufletească neliniştită. 

— Nu ştiu ce-o fi având, dar, zice, o văd 
plângând şi tot se roagă la Maica Domnului! 

Şi a murit. Când a murit, a venit preotul imediat 
să-i citească stâlpii, trisaghionul, veşnica pomenire, a 
îmbrăcat-o de moarte, a pus-o în sicriu. A trecut o zi, 
a trecut două, a treia zi înmormântarea. A venit atâta 
lume. Cred că avea neamuri multe şi era o zi 
frumoasă în ziua aceea. 

Când o duceau la groapă, capacul îl ducea unul, 
crucea altul, a văzut cineva că a scuturat din cap o 
dată în sicriu. 

— Măi, mi s-a părut mie că moarta aceea a 
mişcat capul. 

Şi când colo, a mai scuturat o dată capul. 

— Vai de mine, a înviat Maria! că Maria o chema. 

Şi după aceea numai ce-o vede că se ridică aşa, 
în şezut în sicriu, cum duceau aceia sicriul pe sus. 
S-au speriat toţi. Au lăsat jos sicriul. Groază mare! „A 
înviat moarta!” 

Preotul era înainte cu epitrahilul şi cu Molitfel- 
nicul şi dascălii cântau Sfinte Dumnezeule. Ai văzut 
cum cântă la înmormântare. Şi ea a strigat din sicriu, 
dar oamenii s-au depărtat, căci se temeau şi se 
minunau tare, că era ceva neobișnuit. Zice: 

— Nu vă temeţi! Preotul să vină la mine! Preotul. 
Părintele să vină la mine! 

Preotul a venit: 

— Părinte, părinte. Am înviat că am un păcat 
greu nemărturisit! 

Auzi! Preotul: 

— De unde vii tu? Spune la oameni! 

Oamenii s-au dus tot mai încolo oleacă. Şi ea 
zice: 

— Părinte, pune epitrafirul pe capul meu să-ţi 
spun! 

Şi a spus: 

— Mă duceam în iad pentru un păcat mare 
nemărturisit! Când am murit, acum când aţi pornit voi 
la groapă, m-au luat şi mă împingeau diavolii, zice, şi 
mă muşcau cu dinţii. Erau ca balaurii, ca leii şi 
ziceau: „Hai încoace, că eşti a noastră! Ai plâns tu şi 
te-ai rugat şi ai postit, dar degeaba, că ai un păcat 
nemărturisit”. 

M-au dus la o prăpastie, n-am mai văzut pe 
lumea asta atâta adâncime şi se auzeau acolo ţipete şi 
vaiete şi curgea un râu de foc clocotind, din care sc 
auzeau mii şi mii de glasuri. Şi când m-au dus pe 
malul prăpăstiei, au zis: „Acum s-o aruncăm aici!” Şi 
eu am întrebat: „Ce este aici?” „Aici este gura iadului 
şi te înghite şi pe tine, cum a înghiţit atâtea milioane 

şi miliarde de suflete”. Eu atunci am strigat la Maica 
Domnului: „Maica Domnului, nu mă lăsa! Că de 
acum, dacă mă duc, nu mai pot să mă rog ţie”. 

Când am strigat: „Maica Domnului, nu mă 
lăsa!” a apărut Maica Domnului ca un fulger şi dracii 
au fugit şi m-au lăsat pe mal. Şi strigau: „Doamnă, 
n-are dreptate! E a noastră. Uite, zice, Domnul a 
dat-o în mâna noastră pentru că are un păcat greu 
nemărturisit”. „Nu-i a voastră, este a mea! Că toată 
viața m-a rugat pe mine şi s-a rugat mie. Şi acum a 
strigat la mine şi am venit”. „Da, dar nu poate merge 
la împărăţia cerurilor, că nu-i mărturisită!” „Lasă, că o 
învii eu, că păcatele făcute pe pământ, tot pe pământ 
trebuie să le spovedească”, a zis Maica Domnului. 

A venit Maica Domnului şi mi-a făcut o cruce şi 
a zis: „Ei, scoală-te de acum și cheamă preotul, că 
trupul tău merge la înmormântare şi spovedeşte-te la 
preot, că ce dezleagă preotul pe pământ, este dezlegat 
şi în cer, cum spune Evanghelia”. 

Şi s-a mărturisit la preot. Şi atunci a spus: 

— Spune la lumea asta — care era adunată la 
înmormântare — să se adune aici. 

Şi s-a adunat toată lumea. Și au întrebat pe 
părinte: 

— Părinte, dar ce vorbeşti cu ea? 

— S-a mărturisit. Dar uite, mi-a dat voie vă spun 
ceva. A avut un păcat greu nemărturisit şi ea a avut 
mare evlavie la Maica Domnului şi Maica Domnului 
a înviat-o din morţi, să spună păcatul şi să fie 
dezlegată pe pământ, ca să nu se ducă în iad. 

Şi au întrebat-o şi pe ea: 

— Cum este acolo? Ce-ai văzut trei zile? 

— Ei, ce-am văzut! Ai văzut cum este la 
primărie? Că acolo este scris şi când s-a născut omul, 
că notarul face asta, şi când a murit şi câtă lume este 
în sat, şi care-i dator la primărie şi câți copii are şi 
cum îi cheamă. Aşa am ajuns la nişte tribunale, unde 
mii de suflete care mureau pe pământ, veneau şi 
dădeau socoteală. Şi era scris acolo tot ce-a făcut 
omul. „Tu ești cutare. Tu așa ai făcut bine, aşa ai făcut 
rău, aşa eşti...”, toate, toate. Aveau registre. Totul 
este înregistrat acolo. Şi cei mai mulţi merg la rău, că 
mor nemărturisiți şi nepocăiţi. Şi eu trebuia să mă duc 
în iad, dacă nu era Maica Domnului. Maica Domnului 
atâta putere are, că m-a înviat să vin să-mi spun 
păcatul, ca să fiu dezlegată de preot pe pământ. 

Să aveţi mare credință în puterea preoţiei, că 
acest dar l-a dat Dumnezeu ca să se poată mântui 
lumea, ca preotul să poată lega şi dezlega păcatele 
lumii. Să ştiţi un lucru: Tot ce dezleagă preotul pe 
pământ, este dezlegat şi în cer. Oricum, siliți-vă să vă 
faceţi mărturisirea cât mai curat! Eu, păcătoasa, 
pentru un păcat, dacă nu era Maica Domnului, mă 
duceam în muncile iadului pentru vecii vecilor, dar 
prin mijlocirea Maicii Domnului am înviat şi mi-am 
mărturisit păcatele. Să ţineţi cu mare putere la 
Biserică şi la darul preoţiei, pentru că prin preoţi se 
poate mântui toată lumea! 

Zicând aceasta, a spus: „lertaţi-mă şi mergeţi 
mai departe!” Şi numai s-a culcat înapoi în sicriu. Şi 
atunci au îngropat-o. Este scrisă această minune în 
Istorioare duhovniceşti. Spune şi anul şi locul. 

lată minuni mari în timpul acesta ale Maicii 
Domnului. Dar cine poate spune minunile Maicii 
Domnului, că nimeni nu poate spune, pentru că sunt 
în tot pământul și lucrează cu fiecare suflet. De aceea 
vă rog, vorbind despre Maica Domnului, să aveţi toți 
în casă icoana Preasfintei Născătoare de Dumnezeu şi 
pururea Fecioarei Maria. Să vă siliți cât mai mult să 
lăudaţi pe Dumnezeu şi pe urmă, după Dumnezeu, pe 
Maica Domnului şi apoi sfinţii lui Dumnezeu! Amin. 


DULCEŢILE DUHOVNICEŞTI 


— Părinte, care sunt bucuriile omului 
duhovnicesc? 

— După cum zic dumnezeieştii Părinți Nicodim 
Aghioritul, Grigorie Sinaitul şi alţii, sunt şase feluri 
de bucurii sau dulceţi duhovnicești, din care se nasc şi 
dulceţile minţii. 

Prima dulceaţă duhovnicească a minţii este 
lucrarea tuturor poruncilor lui Dumnezeu; 

A doua dulceaţă duhovnicească a minţii este 
câştigarea tuturor faptelor bune. 

A treia dulceaţă duhovnicească a minţii este 
citirea dumnezeieştilor Scripturi şi a Sfinţilor 
Părinţi. 

A patra dulceaţă duhovnicească a minţii sunt 
raţiunile zidirilor sau contemplaţia naturală în duh 
sau rațiunile lucrurilor, când omul se suie cu mintea, 
ca pe nişte scări, de la zidirea aceasta simțită şi văzută 

la cea nevăzută. Şi prin contemplaţia naturală în duh 
îşi foloseşte sufletul său şi meditează la cele cereşti. 

A cincea dulceaţă duhovnicească a minţii este 
taina iconomiei în Trup, adică întruparea lui 
Dumnezeu-Cuvântul şi cugetarea de-a pururea la taina 
iconomiei în Trup, care se numeşte Taina Tainelor şi 
necunoscută de mintea îngerească şi omenească este. 
Căci taina iconomiei în Trup pururea rămâne taină, 
neînțeleasă de oameni şi de îngeri, cum a putut 
Dumnezeu cel negrăit şi necuprins de toate să încapă 
în pântecele Fecioarei, cum Însuşi Dumnezeu purcede 
pe Preasfântul Duh, cum este naşterea cea mai înainte 
de toţi vecii a lui lisus Hristos şi altele de felul acesta. 
Şi cum prin taina iconomiei în Trup s-au învăţat şi 
îngerii înţelepciunea lui Dumnezeu cea de multe 
feluri prin Biserică. 

Aceasta este a cincea dulceaţă duhovnicească a 
minţii. 

A şasea dulceaţă duhovnicească a minţii şi chiar 
prea duhovnicească este cugetarea la însușirile lui 
Dumnezeu sau mai bine zis teologia catafatică, 
afirmativă sau pozitivă, despre cele ce se pot vorbi de 
însuşirile lui Dumnezeu şi care nu ating fiinţa lui 
Dumnezeu, ci se vorbeşte în jurul ființei lui 
Dumnezeu. 

Acestea sunt cele şase puncte şi titluri ale celor 
şase feluri de dulceţi duhovniceşti ale minţii. 


„BISERICA NU ESTE DE IERI 
DE ALALTĂIERI” 


— Părinte Cleopa, care este adevărul despre 
Maica Domnului, că sectarii zic că Maica Domnului 
ar mai fi avut şi alți copii, după cuvântul din 
Evanghelie: ...7e caută mama Ta şi fraţii Tăi...? 

— Peste tot în Orient, dar în special la iudei, 
cuvântul „frate” se folosea şi în înțeles mai larg de 
„văr”. Maria lui Cleopa, care este cumnata lui Iosif, 
că-i soţia fratelui său, a avut copii pe cei care se 
cheamă „frații Domnului”, pe Iacov, pe Iuda, pe Iosi 
şi pe Simeon, despre care spune Evanghelia. 

Deci ei dacă sunt fiii Mariei lui Cleopa, şi 
bătrânul Iosif o ia pe Maica Domnului spre păzire, cu 
porunca Proorocului Zaharia — că Iosif când a luat-o 
avea peste 70 de ani —, atunci băieţii ei vin veri cu 
Mântuitorul. Eu am făcut o carte şi am arătat după 
Evanghelie cine sunt frații Domnului. 

Iar blestemaţii de sectari, când aud de fraţii 
Domnului, parcă turbează. Dar oare n-auzi tu ce 
spune Evanghelia? Şi s-a închinat ei Arhanghelul 
Gavriil din cer. Acela se închină Maicii Domnului şi 
blestemaţii de sectari nu vor să se închine. Şi i-a zis 
când a venit la Buna Vestire: Bucură-te, ceea ce ești 
plină de daruri, Marie, Domnul este cu tine! 

Dacă arhanghelul Gavriil din cer, mai marele 
voievod, o laudă şi-i zice, nu că are un dar, ci ceea ce 

eşti plină de daruri! Dacă avea să nască pe 
Mântuitorul lumii, cine poate fi mai sfânt? Şi-i spune 
de naştere, iar ea întreabă: Cum va fi mie aceasta, că 
eu de bărbat nu ştiu? Şi atunci însuşi Arhanghelul 
Gavriil îi spune: Duhul Sfânt va veni peste tine şi 
puterea Celui Preaînalt te va umbri, pentru aceea şi 
Sfântul care se va naşte din tine se va chema Fiul lui 
Dumnezeu şi-i va da Domnul Dumnezeu scaunul lui 
David, tatăl Său, şi va împărăți peste casa lui Iacov în 
veci şi împărăția Lui nu va avea sfârşit. Arăta de 
împărăţia cea duhovnicească a Mântuitorului, că după 
trup Maica Domnului se trage din David. Şi nu spune 
în Psaltire: Din rodul pântecelui tău, voi pune pe 
scaunul tău? Maica Domnului a fost strănepoata lui 
David Proorocul. 

Deci iată, vedeţi că după trup se trage din fiul lui 
David, fiul lui Avraam. lar după duh: neamul Lui 
cine-l va spune? zice Isaia. S-a născut mai înainte de 
toți vecii din Tatăl, că-n lisus Hristos se întâlnesc 
două firi: dumnezeirea şi omenirea, într-un singur 
ipostas. Se naşte mai înainte de toți vecii din Tatăl şi 
sub vremi din Preacurata şi Preasfânta Fecioară Maria. 

Şi auzi cum hulesc nebunii aceştia! Arhanghelul 
vine din cer şi i se închină, şi-i aduce veste trimisă din 
cer, că va fi maica lui Emanuel. Iar Isaia spune: /ază, 
fecioara va lua în pântece şi va naşte fiu, şi-l vor 
chema numele lui Emanuel, care se tâlcuieşte «cu noi 
este Dumnezeu». 

Deci Maica Domnului nu-i născătoare de 
Hristos, cum hulea Nestorie, ci de Dumnezeu, că 
Emanuel este Dumnezeu. Şi această Născătoare de 

Dumnezeu, Preacurata Fecioara Maria, care-i împără- 
teasa heruvimilor şi a serafimilor, ea a proorocit că va 
fi cinstită de toate neamurile. Când s-a dus la Elisa- 
beta, ce-a zis? Că mi-a făcut mie mărire Cel puternic, 
că iată de acum mă vor ferici toate neamurile. 

Toate popoarele lumii o cinstesc! Numai 
Biserica Catolică are 750.000.000 pe glob şi Maica 
Domnului este foarte cinstită la ei, şi-n Biserica 
Ortodoxă de 450.000.000 şi în toată lumea, şi sectele 
astea blestemate au luat-o razna după capul lor. „Că 
nu trebuie Maica Domnului cinstită, că nu trebuie 
icoana Maicii Domnului, că nu trebuie...”. 

Dar cum nu trebuie cinstită icoana? Ce-a fost 
Hristos? Ce spune marele Apostol Pavel? Raza slavei 
Tatălui şi chipul ipostasului Lui. Ce întreba Filip? 
Doamne, arată-ne nouă pe Tatăl şi ne va ajunge 
nouă! lar Mântuitorul spune: Filip, atâta vreme fiind 
cu mine, n-ai cunoscut că Eu sunt întru Tatăl şi Tatăl 
este întru Mine? Cine m-a văzut pe mine, a văzut pe 
Tatăl. 

Ei zic că pe Dumnezeu nimeni nu L-a văzut. Da. 
Nu L-a văzut după ființă. Dar când S-a îmbrăcat în 
trup, n-au vorbit cu El? N-a stat la masă cu popoarele? 
Nu L-au văzut şi răstignit? Şi-n biserică, nu L-au 
văzut făcând minuni şi pe Tabor şi-n toate părţile? 

lată câtă nebunie au ei! Noi nu zugrăvim pe 
icoane esenţa, adică ființa lui Dumnezeu, ci cum a 
voit să se arate El lumii. N-a fost prunc? Nu S-a 
născut în Betleem? Nu I-au adus magii daruri? N-a 
fost în biserică la 12 ani? N-a fost la Iordan la 30 de 
ani, când a venit Duhul Sfânt în chip de porumbel? 

Sectarul te întreabă: „De ce faci pe Dumnezeu 
ca om bătrân cu barba albă, că pe Dumnezeu nimeni 
niciodată nu L-a văzut?” 

Măi, omule stricat la minte, nici heruvimii nu-L 
văd nici acum, nici nu L-au văzut vreodată ce este, că 
fiinţa lui Dumnezeu este inaccesibilă minţii omeneşti 
sau îngerești. Că dacă ar fi cuprins de minte, n-ar fi 
Dumnezeu. El este nescris împrejur de vreo minte 
rațională din cer şi de pe pământ. 

Dar cum a voit El să se arate sub vremi, toți ÎI 
ştiu. Lui Avraam i se arată în chip de trei îngeri, la 
stejarul Mamvri, lui Moise i se arată pe Muntele Sinai 
de două ori, lui Daniil Proorocul i se arată la râul 
Ulai, lui David i se arată, la cei trei tineri în chip de 
îngeri, şi încă de câte ori. Şi de câte ori se arată 
Dumnezeu, Isaia zice: Iată, eu am văzut pe Dumnezeu 
pe scaun înalt şi preainălțat şi serafimii stăteau 
împrejurul Lui, şase aripi la unul, şase aripi la altul; 
cu două iși acoperea fețele, cu două picioarele şi cu 
două zburau şi strigau: Sfânt, Sfânt, Sfânt Domnul 
Savaot, plin este cerul şi pământul de slava Lui. 

Auzi cum L-a văzut Isaia? O, ticălosul de mine, 
că mai inainte am văzut pe Dumnezeu, pe Cel ce 
stăpâneşte pacea şi lumina cea neinserată. Unde eşti, 
sectarule, să-ți arăt Biblia, că spune că proorocii au 
văzut pe Dumnezeu? 

Dar loan Botezătorul nu L-a văzut la Iordan? 
N-a auzit glasul Părintelui? Acesta este Fiul Meu Cel 
iubit. N-a văzut pe Duhul Sfânt în chip de porumbel? 
N-a pus el mâna pe creştetul Fiului? Iată toată Sfânta 
Treime! 

Am văzut mâna Sfântului loan în Sfântul Munte 
Athos, care s-a atins de creștetul Mântuitorului. Este 
într-un toc de aur la Mănăstirea Dionisiu. Este 
cumpărată de împăratul Romano, care a adus-o din 
Ierusalim. 

Această mână are o mireasmă, când deschide 
racla! La Bobotează pune apă de izvor curată într-un 
cazan de argint şi face minuni. Nu bagă Sfânta Cruce, 
ci mâna Sfântului loan. N-am fost acolo? Nu le-am 
văzut toate? 

Să vină sectarii la biserica din Ierusalim, să vadă 
Sfânta Lumină din cer, când vine. Să vadă ei în 
Biserica lui Hristos, că aici este taină şi putere, nu în 
casele lor care le fac ei aiurea, de când s-au rupt de 
Biserică şi au luat-o razna. Aceştia se cheamă 
neghinele ţarinii. Doamne, n-ai semănat sămânță 
bună în țarina Ta, dar de unde are neghine? Zice: un 
om vrăjmaş a făcut acestea, diavolul. 

Păi Bisericii nu-i pasă de atâtea secte, că sectele 
au fost de când e Biserica. Aceste secte care sunt 
acum, nu existau acum o sută de ani, sau două. 
Biserica s-a luptat la început în secolul I cu secta 
nicolaiţilor, pe urmă cu secta gnosticilor. Neognosticii 
în timp de o sută de ani. Pe urmă au apărut în secolul 
II montaniştii, catafrigii, pepuzienii. Unde mai sunt 
acum? 

În secolul IV arienii, apoi macedonenii care 
huleau pe Duhul Sfânt. Pe urmă nestorienii, dioscorie- 
nii, monofiziţii în secolul V. În secolul VI origeniștii; 
în secolul VII monoteliţii; în secolul VIII iconoclaștii, 
care se luptau împotriva sfintelor icoane. Biserica, ca 

o corabie, le-a dat la o parte aceste gunoaie. Ce-i pasă 
ei de secte? Dacă Mântuitorul i-a spus lui Petru: pe 
această piatră Biserică voi zidi şi porțile iadului pe 
dânsa nu o vor birui. 

Porțile iadului sunt gurile sectarilor, aşa le 
tâlcuieşte marele Atanasie. Câte secte sunt! Acestea 
au ieşit ca ciupercile după ploaie. Toate sectele sunt 
buruieni crescute la umbra Bisericii. Ele nu rezistă 
mult. Bunăoară baptiştii, care-i cea mai veche sectă, 
are acum 13 ramificații în ţară la noi. S-au împărțit în 
13 şi pe urmă-i pieirea lor, că s-au despărțit de trunchi. 

Biserica-i Trupul lui Hristos, spune Apostolul, 
nu? Mântuitorul ce-a spus? Toată mlădița care 
rămâne întru Mine aduce roadă multă, şi care nu 
rămâne, se taie şi în foc se aruncă. 

Dacă-i vedea un copac înflorit până sus, sau cu 
roade, şi deodată s-ar rupe o ramură şi ar cădea jos, 
mai rodeşte aceea? Aceea se usucă şi se dă în foc. 
Aşa-i cu cei care s-au despărțit de Biserică. 

Câte secte au fost! Eu am istoria lor. Dar ce, aici 
am pus numai 56 de secte, că ieşea cartea prea mare, 
Călăuza in credința Ortodoxă. Aşa le-a dat Biserica 
la o parte, ca gunoaiele de pe apă, că Biserica este 
întemeiată de Hristos, piatra cea din capul unghiului. 
Biserica-i întemeiată pe temelia propovăduirii proo- 
rocilor şi a apostolilor, piatra cea din capul unghiului 
fiind Însuşi Hristos. 

Biserica are Pidalionul. Ştiţi voi ce carte este 
aceasta? Asta-i cârma Bisericii. Pidalion pe greceşte 
sau „cârma corăbiei” (Aici părintele arată imaginea 
din carte). Şi iată aici Biserica cum este! Hristos la 

cârmă. Aici sunt Sfinţii Părinţi care stau în biserică. 
Mântuitorul cu mâna pe frâiele cârmei. Biserica. Ce 
scrie aici? Uite Sfânta Treime: „Întru slava Tatălui şi 
a Fiului şi a Sfântului Duh, Unuia Dumnezeu”. 
Pidalion, sau cârma corăbiei, care cuprinde canoanele 
Bisericii de Răsărit universale. Ale Sfinţilor Apostoli, 

85 de canoane. Ale Sinoadelor Ecumenice, cele şapte 
a toată lumea şi cele 11 locale, şi toate izvoarele 
Bisericii de 2000 de ani sunt aici. 

Dumneavoastră credeţi că Biserica au condus-o 
niște pamblicari de ăştia? Biserica are Taine, are 
rădăcini de nezdruncinat. Nu vezi câţi s-au ridicat 
contra ei? 12 săraci apostoli au plecat din Ierusalim, 
pescari şi vameşi. „Fără toiege au plecat, şi toată 
lumea au păstorit. Fără traistă au plecat, şi toate 
averile au moştenit”, că era Dumnezeu cu ei. Că i-a 
ales Hristos şi le-a zis: Szași în Ierusalim până vă veți 
îmbrăca cu putere de sus! Şi i-a trimis în toată lumea. 

Pentru că lucrarea lui Dumnezeu nu dă înapoi, 
merge înainte. Iar sectele ştiţi ce sunt? Neghine prin 
grâu. Ele apar şi dispar. Ţine 50 de ani o sectă, 60, şi 
s-a dus. Biserica o dă la o parte. Biserica este condusă 
de Însuşi Cuvântul lui Dumnezeu, că El este Cap al 
Bisericii! Biserica este Trupul lui Hristos. 

Şi de aceea vreau să spun, sectanţii o iau razna 
în toate părțile. Unul are o idee, altul alta, cică: „Voi 
faceți pe Dumnezeu cu barbă? Dumnezeu nu-i 
compus”. Da-L facem după cum a voit să se arate. 
Unde spune în Scriptură că Dumnezeu este cu barbă 
albă? Ce spune Daniil? 

Iată, eu, Daniil, priveam întru vedenia nopţii, şi 
vederile capului meu m-au înspăimântat pe mine. lată 
privind, deodată Cel vechi de zile a șezut, până când 
au fost aşezate scaunele şi cărțile s-au deschis; mii de 
mii Îi slujeau şi miriade de miriade stăteau înaintea 
Lui! Judecătorul S-a aşezat şi cărțile au fost deschise. 
Un râu de foc se vărsa şi ieşea din el; îmbrăcămintea 

Lui era albă ca zăpada, iar părul capului Său curat 
ca lâna. Aşa L-a văzut Daniil, în chip de om bătrân. 

Hristos a fost tânăr, la 30 de ani, când a predicat 
Evanghelia, că n-avea voie nimeni să iasă la 
propovăduire până la 30 de ani. lată, tânăr ÎI facem. 
Duhul Sfânt se arată în chip de porumbel, spune 
Evanghelia, așa Îl facem. 

Nu ce este după ființă Dumnezeu, că aceea nu o 
poate zugrăvi nimeni, ci cum a voit să se arate sub 
vremi pentru mântuirea noastră. De aceea Biserica 
nu-i de ieri, de alaltăieri s-o înveţe sectarii. Biserica 
are mii şi milioane de sfinți. Eu am fost la Roma, măi 
fraților. Am văzut Coloseumul unde au pătimit 
milioane de martiri, timp de 313 ani, până la Edictul 
din Milan. 

Am văzut căngile de fier, unghiile de fier cu 
care îi scrijeleau pe martiri. Am văzut cuştile unde 
erau închişi leii şi panterele şi tigrii care-i mâncau pe 
creştini. Ştiţi voi prin câte sângiuiri şi morți s-a 
pecetluit Biserica lui Hristos? Și acum vin niște 
spurcăciuni de astea şi strică adevărul, că-i cum zic ei! 

Stai oleacă! Biserica şi-a vărsat sângele prin 
milioane de martiri. Avem 14.966.000 numai de 
martiri, afară de ierarhi şi cuvioşi şi sfinţi, pustnici şi 
sihaștri făcători de minuni şi mărturisitori. Dumnea- 
voastră ştiţi ce-i aici, dar eu am fost acolo. Eu am 
călcat pe acolo pe unde spune Biblia şi le-am văzut cu 
ochii. Mie nu trebuie să-mi spună cineva. Eu le-am 
văzut cu ochii. 

Să se ducă să vadă Sfânta Lumină cum vine în 
biserică. Nu vine în capiştea baptiştilor sau a 

penticostalilor. S-o vadă acolo când vine, şi o văd sute 
de mii de oameni. Şi câte aclamații sunt acolo! Am 
luat un magnetofon şi s-a înregistrat. 

Ce face lumea când vine Sfânta Lumină în 
biserică! Cum apare? Sfânta Lumină vine sâmbătă la 
ora unu şi un sfert. Sfânta Lumină nu reprezintă 
învierea la noi pe pământ, ci pogorârea în iad, că 
trebuia să se împlinească proorocia lui Isaia: cei ce 
şedeau în intuneric şi în umbra morţii, lumină va 
străluci peste voi; cei ce şedeau în întuneric şi în 
umbra morții, va veni peste voi lumină mare. Sâmbătă 
Mântuitorul a fost în iad cu sufletul. La noi când a 
înviat la miezul nopţii, a înviat cu tot cu trup, 
duminica, dar la ei a fost numai cu sufletul şi i-a scos. 

Vine armata şi menţine ordinea, că dacă nu, s-ar 
omorî oamenii acolo, unul pe altul. Se îngrămădesc 
toți. Armata este de mare folos acolo. Când intri te 
întreabă: „Ce eşti? Catolic? Armean? Ortodox?” Şi te 
aşează după confesiune. 

Dar nu iese până nu începe slujba duminicii. La 
Lumină lină, la Vecernia duminicii, iese în biserică. 
Că se  pecetluieşte mormântul Domnului, când 
patriarhul citeşte Evanghelia aceea: şi au pecetluit 
mormântul împreună cu custodia. A venit şi armata şi 
au pus pe mormântul Domnului sigiliile: grecesc, 
arăbesc şi evreiesc. Sigilează mormântul Domnului şi 
apoi pune vata pe lespedea Sfântului Mormânt şi se 
sting toate candelele. Rămâne toată lumea pe 
întuneric, cu un mănunchi de 33 de lumânări în mână, 
numai cu lumina care se vede de la zi. Se roagă 
patriarhul în genunchi, toţi arhiereii îmbrăcați. 


PĂRINTELE CLEOPA 137 


Şi vine un fulger pe deasupra catapetesmei 
bisericii, încet-încet-încet, — până acum venea un nor 
albăstriu —, iar când s-a atins de mormântul 
Domnului, s-a aprins vata aceea. Sfânta Lumină când 
vine nu te frige. După ce-a luat contact cu materia, 
peste câteva minute se înfierbântă. 

Şi când vine Sfânta Lumină vata se aprinde 
toată, şi candelele se aprind singure, toate odată. Iar 
acei de sus, de la galerie, nu se mai coboară, că se 
aprind lumânările singure în mâna lor. Şi atunci vine 
armata şi deschide uşile mormântului Domnului din 
altarul sfintelor mironosiţe. 

Atunci patriarhul, purtat şi de armată şi de 
diaconi, ia nişte vată de aceea aprinsă şi o pune în 
nişte cutii cu mânere şi cu găuri şi se duce şi strigă în 
trei limbi: veniți de luaţi lumină. 

Şi apoi încep cântările Hristos a înviat. Sute de 
preoţi şi arhierei înconjură sfânta bisericuţă. Este o 
bisericuță mică în cea mare, unde-i Sfântul Mormânt. 
Şi când încep corurile să cânte, nu mai știi, eşti pe 
pământ sau în cer. În atâtea limbi se cântă Hristos a 
înviat. 

Este ceva care te ridică de pe faţa pământului. 
Uiţi cu totul. Şi ţine cântarea de la Vecernia de 
sâmbătă până duminică dimineață. Într-una-i cântare 
şi slujbă; zeci de cădelniţe, cădesc diaconii în toate 
părțile bisericii. 

Ce minuni mari sunt acolo! Şi blestemațţii ăştia 
de sectari văd minunile lui Dumnezeu, că vine Sfânta 
Lumină din cer, şi ei nu cred. Că el vrea să aibă 


138 NE VORBEŞTE 


biserica lui deoparte, că el îi mai bun decât Biserica, 
că el ştie mai mult decât Biserica. 

Biserica-i de 2000 de ani şi ei au apărut acum ca 
ciupercile după ploaie. Că el ştie multe! 

Cu Biblia în mână se duce în iad, că n-o 
cunoaște. Scriptura se tâlcuieşte în multe feluri, nu aşa 
cum cred ei. Numai cei ce au darul Duhului Sfânt pot. 

Deci asta vă spun: țineți-vă de Biserică. Că 
Biserica a întâmpinat nu numai erezii de astea! Ehei, 
luptele cu arienii, cu urmaşii lui Arie, cu Macedonie, 
cu Sabelie, cu Nestorie, cu Eutihie, cu Dioscor, cu 
Origen, cu protopaschiţii, quartodecimanii. Mamă, 
câte secte! Aşa le-a dat Biserica deoparte. S-au 
stins, în 50-60 de ani, 20, alta mai mult, alta mai 
puțin, iar Biserica rămâne, căci Capul ei este în ceruri, 
Hristos. 

Deci vă spun: ţineţi-vă de Biserică, că Biserica 
nu s-a întărit prin cuvânt, ci prin putere. Câte milioane 
şi miliarde de minuni au făcut sfinţii mucenici în fața 
împăraţilor păgâni! Îi dădeau la fiare, şi în loc să-i 
mănânce, le lingeau picioarele. Îi băga în căldări cu 
smoală topită, cum a fost la Sfântul Mucenic Pavel, şi 
îi întreba: „Nu cumva s-a răcit smoala?”, dar căldarea 
clocotea, că dedesubt era foc mare. Şi a luat oleacă şi 
când a dat pe ostași i-a ars de tot, numai din câţiva 
stropi. 

Când vedeai dumneata omul gol că-l bagă în 
cazane de aramă clocotite şi el stă trei zile şi fierbe, 
dacă era de oțel şi se topea, nu puteai rămâne 
împietrit. 

Asta-i Biserica. Biserica lui Dumnezeu nu stă în 
cuvânt, ci în putere. S-a dovedit cu milioane şi 
milioane de minuni Biserica. Şi martirii au făcut 
atâtea minuni şi semne, că au atras milioane, cum zice 
Tertulian: „Azi au mărturisit doi în arenă, care erau 
scoşi la moarte, şi 2000 au crezut în Hristos”, că 
vedeau minuni mai presus de fire. 

Deci să stăm bine, să luăm aminte: suntem 
creștini care credem drept în Sfânta Treime, în Prea 
Curata Fecioară Maria și în toţi sfinţii. Pururea să ne 
rugăm Maicii Domnului şi la toți sfinții, să 
mijlocească la Mântuitorul mântuirea noastră, iertarea 
păcatelor şi viața de veci. Amin. 


VINDECAREA LA 
MORMÂNTUL DOMNULUI 
A UNEI FEMEI DEMONIZATE 


În anul 1974, când am fost la Ierusalim cu mai 
mulţi părinţi, am văzut o minune care s-a făcut cu 
Sfânta Cruce, în biserica Sfântului Mormânt. Au adus 
o femeie îndrăcită, venită din Cipru. Cu ea erau mama 
ei, mama soacră şi bărbatul ei. Când au băgat-o în 
biserică era legată cu lanțuri de mâini şi de picioare. 
Din cauza lanțurilor i se vedeau oasele, şi ca să nu-i 
rupă mâinile au pus sub lanţuri nişte cârpe. 

Avea părul încâlcit, ochii roşii în cap, ca la câini 
turbaţi. Şi când a intrat în biserică era atâta lume. 
Necheza ca caii, boncănea ca taurii, bătea ca câinii, 
urla ca lupii, orăcăia ca broaştele, croncănea ca corbii, 

şuiera ca şerpii, vai de mine! Şi a venit stareţul 
Sfântului Mormânt, Arhimandritul Daniil. Patriarhul 
avea 97 de ani, Benedict, care a slujit cu noi la altar. 

„Ce facem, preafericite, că femeia asta strică 
liniştea la atâta lume?” Pe sus erau galerii, că biserica 
are trei rânduri de galerii; încap zeci de mii de 
oameni. Și a zis: „Du-te, Daniile, şi adu Crucea 
Domnului!” 

Această femeie fusese la toate bisericile celc 
mai mari din Grecia, la mănăstiri, la sfintele moaște şi 
nu s-a tămăduit. Şi a zis unul: „Du-o la Ierusalim, la 
mormântul Domnului, că acolo ori moare, ori se 
tămăduieşte!”, că aşa-i acolo. 

După ce au adus crucea Mântuitorului şi s-a 
apropiat de ea, 20 de oameni n-au putut-o ţine. Bătea 
din picioare şi din mâini, răcnea, făcea nişte huiete, de 
gândeai că trece trenul. 

Când a ajuns cu Sfânta Cruce, preotul a zis: 
„Țineţi-o bine!” Iar când a atins pedestalul crucii de 
fruntea ei, a sărit în sus şi a căzut ca moartă la 
pământ. Toţi ziceau că a murit. 

A venit un doctor din Franţa, i-a căutat pulsul şi 
a zis: „Nu a murit. Scoateţi-o din biserică!” Atunci au 
udat-o repede cu apă şi încet-încet şi-a revenit. Când 
Şi-a revenit, a zis: 

— Mamă, dezlegaţi-mă! 

— Dragul mamei — îi spunea pe greceşte —, cum 
să te dezlegăm dacă mata fugi? 

— Nu mai fug. Nu vă temeţi, că nu mai fug. M-a 
dezlegat Mântuitorul lumii, Hristos. 

Mama ei a început a plânge cu cei de față când a 
văzut minunea. Când a mai stat oleacă a văzut hainele 
pentru înmormântare, aduse de mama. Şi a zis: 

— Mamă, mamă, mi-ai adus haine de moarte? Nu 
Ştii că aici Viaţa din mormânt a răsărit, Hristos? 

Auzi, din Scriptură! Şi atunci a zis preotul: 

— Daţi-i drumul de acum! 

Şi i-au dat drumul şi i-au spălat mâinile şi 
picioarele, era numai sânge de la lanțuri. Părul 
încâlcit, au venit nişte femei cu nişte piepteni, încet- 
încet-încet, abia au descâlcit-o încet. Au luat câte un 
fir de păr încet, aşa cum puteau. Şi au spălat-o şi au 
îngrijit-o şi au îmbrăcat-o cu hainele cele noi. Şi după 
trei ore a venit pe jos cu părinţii ei la mormântul 
Domnului în biserică. 

Ce minune! Aceea care ai văzut-o mai înainte 
legată şi sălbatică şi nebună şi cu draci într-însa. 
Numai când s-a atins de Crucea Mântuitorului. Acolo 
să fi fost blestemaţii de sectari, aiştea care nu cred în 
Crucea Domnului! Să vadă ei puterea Crucii lui 
Hristos, satanele astea. Aceştia care nu cred în cruce, 
exact ca satana, care urăște Crucea lui Hristos. 

Şi pe urmă, când a ajuns în biserică a întrebat-o 
patriarhul: 

— Silvano, ce s-a întâmplat când te-ai atins de 
crucea Domnului? Când te-ai vindecat, ţii minte? 

— Când s-a atins crucea Mântuitorului de fruntea 
mea am văzut o mână de pe cruce care s-a pogorât pe 
capul meu. Şi când s-a pogorât, eu eram înfăşurată cu 
şapte balauri. Șapte balauri groşi în jurul meu. Toţi 
stăteau cu capetele la gura mea şi mă muşcau. Când 

s-a atins Crucea lui Hristos, s-au desfăşurat toți şi au 
zburat şi s-au făcut de foc şi nu i-am mai văzut. Şi 
atunci când am sărit în sus, toți au fugit. 

Atunci de-abia au fugit cei şapte draci care o 
chinuiau de 35 de ani, când s-a atins de Crucea 
Domnului. 

Pe urmă a venit în biserică şi a zis patriarhul: 

—  Aduceţi-o s-o împărtăşim la terminarea 
Liturghiei. 

I-a spus să stea la Mormântul Domnului nouă 
zile, s-o împărtăşească în fiecare zi, ca să nu se mai 
întoarcă balaurii aceia înapoi. 

A venit săraca legată şi când s-a dus, s-a dus 
sănătoasă cu mama ei, cu mama soacră, cu soțul ei şi 
fratele soțului ei. 

După această minune a venit un părinte cu 
condica în care se notează toate vindecările făcute de 
Sfânta Cruce la Mormântul lui Hristos, încheiate cu 
proces verbal în fața martorilor oculari. Crucea este 
arma prin care Hristos l-a biruit pe diavol şi-l 
biruieşte şi astăzi. 


CUPRINS 


Legătura Moldovei 


cu Ardealul... ceoeeee 


Cuvânt despre 


Rugăciunea minţii ........ccc eee nnaeeeeee 


Părintele Cleopa Ilie în dialog cu 


Părintele Galeriu ..................ccoseceee 


Părintele Cleopa Ilie în dialog cu 


Sorin Dumitrescu...........00000000000000. 


Predică la călugăria părinţilor 


Ghervasie şi Gherontie.................. 
Despre smerenie ............mmmcu en ennooeeeeeeaoooaeeene 


Despre ispitele celor smeriţi 


şi ale celor mândri... 
„Fă una din trei!”..........ccece eee eee eee eeaa eee 
Despre femeia care nu spovedea un păcat.... 
Importanţa spovedaniei.............mmcone cae eoeeee 
Dulceţile duhovniceşti .............cnenoeoooeeeeee eee 


„Biserica nu este de ieri 


de alaltăieri”............cme eee eneeceneeeea 


Vindecarea la Mormântul Domnului 


a unei femei demonizate ............... 

